VII. 


Koncilska  epoha  (1965.-1978.) 


1.  Epoha  „koncilske  revolucije" 

Termin  „poslijekoncilsko  vrijeme"  kojim  se  označuju  godine  nakon  svršetka  Drugoga  vatikanskog 
koncila,  povijesno  je  neprikladan  jer  se  pretpostavlja  jedan  nepostojeći  lom  između  faze  koju  je 
otvorio  Koncil,  i  faze  koja  je  neposredno  uslijedila.  Točnije  bi  bilo  govoriti  o  „koncilskoj  epohi"  da  se 
točnije  označi  dvadeset  godina  (1958.-1978.)  koje  se  nalaze  između  početka  pontifikata  Ivana  XXIII.  i 
kraja  pontifikata  Pavla  VI.;  dvojice  papa  koji  koji  su  otvorili,  odnosno,  zatvorili  II.  vatikanski  koncil  i  u 
povijesnom  ga  smislu  utjelovljuju.  Kako  to  definira1  Plinio  Correa  de  Oliveira,  koncilska  je  epoha  u 
svojoj  cjelini  bila  u  Crkvi  „kulturna  revolucija"  koja  je  prouzrokovala  duboku  promjenu  u  mentalitetu  i 
ponašanju  hijerarhije  i  vjernika.  Ta  epoha,  naravno,  nije  završila  nakon  smrti  Pavla  VI.  Činjenica  da  su 
dvojica  njegovih  nasljednika  uzela  ime  Ivan  Pavao,  potvrđuje  njihovu  volju  za  kontinuitetom  s 
dvojicom  koncilskih  papa.  Ne  može  se  nikako  zanijekati  da  je  na  povijesnoj  razini  smrt  Pavla  VI. 
označila  cezuru,  ne  teologijsku,  ali  zasigurno  povijesnu. 

0  „duhu  Koncila"  se  počelo  govoriti  već  od  kraja  1962.  godine.  Tim  se  izrazom  podrazumijevao 
psihološki  stav  loma  s  prošlošću  i  optimističnog  povjerenja  u  budućnost  Crkve,  temeljen  prije  svega 
na  njenom  „aggiornamentu"  i  njenom  „dijalogu"  sa  svijetom2.  U  tom  je  smislu  dokument  koji 
najdublje  sažima  duh  Koncila,  pastoralna  konstitucija  Gaudium  et  spes,  koja  je  objavljena  7.  prosinca 
1965.  god.  Njoj  treba  pridodati  još  daljnja  tri  teksta  posebne  važnosti:  dekret  Unitatis  redintegratio,  o 
ekumenizmu  od  21.  studenoga  1964.;  deklaraciju  Nostra  aetate,  o  odnosu  Crkve  s  nekršćanskim 
religijama  od  28.  listopada  1965.,  te  deklaraciju  Dignitatis  humanae,  također  od  7.  prosinca  1965. 
god.3  Zajednički  horizont  tih  tekstova  je  ekumenizam,  a  odlučujući  prilog  u  njihovoj  redakciji  dalo  je 
Tajništvo  za  jedinstvo  kršćana  kard.  Bee.4  Ekumenski  sektor  je  bio  taj  koji  je  najviše  dopustio  razvoj  s 
usmjerenjem  prema  budućnosti,  što  je  predstavljeno  kao  „vjernost  budućoj  jedinstvenoj  Crkvi, 
konačnom  cilju  ekumenskog  puta"5. 

Gledajući  s  motrišta  doktrinalnog  vrjednovanja  koncilskih  dokumenata,  nesumnjivo  je  da  su 
mnogi,  pa  i  oni  na  važnim  položajima,  na  II.  vatkanski  koncil  gledali  i  doživjeli  ga  kao  „epohalni 
preokret",  kao  „revoluciju  u  Crkvi".  Otac  Battista  Mondin  napisao  je  da  se  „1965.,  godina  svršetka  II. 
vatikanskog  koncila,  može  uzeti  kao  epohalni  datum  za  povijest  teologije"6,  jer  je  otada  teologija 
izgubila  svoj  spekulativni  karakter  i  preuzela  pretežito  praktični  ton,  slijedeći  u  tomu  put 
„pastoralnoga"  i  nedogmatskoga  Koncila;  „Orijentacija  prema  praksi  i  prema  'inkulturaciji',  glavna  je 


1  Usp.  A-IPCO,  30.  ožujka  1988. 

2  Za  kritiku  toga  „duha"  usp.  B.  GHERARDINI,  Concilio  Ecumenico  Vaticano  II,  74-75. 

3  O  jedinstvenosti  i  koherenciji  tih  triju  dokumenata  usp.  FLORIAN  KOLFHAUS,  Pastorale  Lehrverkundigung. 
Grundmotiv  des  Zvveiten  Vatikanischen  Konzils.  Untersuchungen  zu „Unitatis  Redintegratio ",  Dignitatis 
Humanae",  und „Nostra  Aetate",  LIT,  Berlin,  2010. 

4  Usp.  C.  BARTHE,  nav.  dj.,  132-133. 

5  L.  SARTORI,  Teologia  ecumenica  oggi,  Libreria  Gregoriana,  Padova,  1987.,  32-33;  Isti,  Spirito  Santo  e  storia, 
Ave,  Roma,  1977.,  na  nj  se  oslanja  članak  Segni  dei  tempi  GIANNIJA  GENNARIJA  u:  Nuovo  Dizionario  di 
spiritualitd,  ur.  STEFANO  DE  FIORES-TULLO  GOFFI,  San  Paolo,  Cinisello  Balsamo,  1999.,  1400-1422. 

6  G.  B.  MONDIN,  Storia  della  teologia,  ESD,  Bologna,  1997.,  sv.  IV,  664. 


karakteristika  teologije  između  1965.  i  1995.  'Praksologija'  i  ’inkulturacija'  dvije  su  strane  onoga 
velikog  antropološkoga  preokreta  koji  se  dogodio  u  teologiji  tih  godina"7.  Htjelo  se  uvesti  razliku 
između  po  sebi  nepromjenjivoga  nauka  i  njegova  formuliranja,  koje  je  vezano  na  povijesno 
promjenjive  jezične  strukture.  No,  napuštanje  jasnoga  i  strogog  tomističkoga  jezika,  na  teologijskoj 
razini  nije  ostalo  bez  posljedica. 8Pastoralni  jezik  i  praksa  su  promijenili  stari  vrjednosni  sustav,  a  da  im 
nije  uspjelo  stvoriti  novi.  Belgijski  filozof  Marcel  De  Corte  lucidno  je  ustanovio: 

„Jezik  se,  zapravo,  ne  može  mijenjati  kako  se  mijenja  komad  odjeće.  (...)  Time  što  je  Koncil  odbio 
primijeniti  jezik  skolastike,  gdje  je  naravna  snaga  ljudskoga  duha  u  traženju  istine  dosegla 
neusporedivo  savršenstvo,  Crkva  se  istodobno  riješila  realizma  kojega  se  do  tada  uvijek  držala.  U 
prazne  mješine  nije  uliveno  novo  vino,  nego  vjetar  svake  oluje  ljudske  subjektivnosti  čije  štete  s 
užasom  i  zaprepaštenjem  gledamo  u  Crkvi  i  u  kršćanskom  društvu.  Odbacujući  jezik,  znak  za  pojmove, 
odbacuju  se  i  stvari,  a  kad  se  odbacuju  stvari  prispjelo  se  jednim  udarcem,  uz  veliko  zaprepaštenje 
otaca,  ili  velikog  dijela  njih,  trajnoj  subverziji  i  revoluciji."9 

Dokumenti  koje  je  Koncil  odobrio  činili  su  „okvirne  zakone"  bez  dogmatskoga  sadržaja;  no,  s 
juridičkom  snagom  koja  je  ostavila  širok  prostor  eksperimentiranju.  Njihovo  provođenje  nije  bilo 
prepušteno  nadležnim  rimskim  kongregacijama,  nego  prvenstveno  biskupskim  konferencijama. 
„Koncilske  su  odluke",  napisao  je  Jean  Madiran  u  „Itineraires", "'polazna  točka'  za  svaku  provedbu: 
provedbu  promulgiranih  odluka  u  skladu  s  promulgiranim  odlukama"10. 

„Nije  na  Koncilu  da  sve  kaže",  uvjeravao  je  msgr.  Helder  Camara  u  zadnjim  danima  II.  vatikanskog 
koncila.  „Postoje  implicitne  izjave  čije  tumačenje  spada  na  nas."11  Teolog  Joseph  Ratzinger  je  sa  svoje 
strane  ustvrdio:  „Ono  što  se  u  Rimu  dogodilo  bilo  je  samo  formuliranje  poslanja,  čije  ostvarenje  sada 
mora  započeti."12  Koncilski  su  dokumenti  bili  dovoljno  dvosmisleni  da  dopuste  toleranciju  različitih  i 
međusobno  suprotnih  tumačenja.  Koncilski  oci  koji  su  se  vrlo  energično  bili  borili  protiv  odobrenja 
nekih  koncilskih  dokumenata,  predložili  su  svoju  interpretaciju  i  provedbu  ,,u  svjetlu  tradicije", 
suprotstavljajući  se  tako  onima  koji  su  zahtijevali  njihovu  provedbu  u  smislu  diskontinuiteta  s 
prošlošću. 


2.  Reforma  kurije  Pavla  VI. 


7  Nav.  dj.,  665. 

8  Vidi  ASSOZIAZIONE  ITALIANA  TEOLOGICA,  II  linguaggio  teologlco  oggi,  ur.  ALFREDO  MARRANZINI,  Ancora, 
Milano,  1970.,  osobito  CARLO  MOLARI,  La  problematica  del  linguaggio  teologico,  39-95.  „Za  teologiju  se  može 
reći  da  se  globalno  značenje  teolog ijskih  formulacija  ne  može  odrediti  samo  po  idejnim  sadržajima  ili  odnosima 
unutar  vjerskog  sustava,  nego  se  mora  odrediti  iz  širega  kulturnog  okvira  i  povijesnih  iskustava  iz  kojih  su  uzete 
njihove  izražajne  kategorije"  ( nav.  dj.,  53). 

9  MARCEL  DE  CORTE,  L'intelligence  en  peri I  de  mort,  Pariz,  1969.,  17. 

10  J.  MADIRAN,  Une  schisme  pour  decembre,  3. 

11  CAMARA,  Lettres  conciliaires,  sv.  II.,  1026.  Belgijski  industrijalac  Jacques  Lannoye,  ponudio  je  u  ime  skupine 
prijatelja  kard.  Suenensu  i  msgr.  Helderu  Camari  financijsku  potporu  da  se  i  nakon  svršetka  zasjedanja  uzdrži 
„sveti  plamen"  Koncila  (nav.  dj.,  877,  884-885). 

12  J.  RATZINGER,  Problemi  e  risultati,  nav.  dj.,  155.  Obratite  pozornost  na  to  kako  je  GUILHERME  BARALJNA 
pisao  u  predgovoru  svoga  sveska  sabranih  komentara  o  dogmatskoj  konstituciji  o  Crkvi:  „'Lumen  Gentium'je 
nova  polazna  točka  i  projekcija  za  budućnost.  Ona  donosi  novu  krv  u  katoličku  i  kršćansku  zajednicu.  Sada  je 
nužno  da  ta  krv  potekne  krvotokom ,  da  obnovi  žile  i  tkiva  do  zadnje  stanice.  Kvasac  je  već  ubačen  u  tijesto,  ali 
proces  fermentacije  tek  treba  početi"  (G.  BARAUNA,  Prefazione  a  La  Chiesa  del  Vatlcano  II,  XXIV). 


„Reforma"  kurije,  glavni  cilj  progresističke  manjine,  bila  je  prvo  ostvarenje  koncilske  epohe.13 
Kurijalna  građevina  koju  su  stoljećima  podizali  prethodni  pape,  sustavno  je  bila  srušena.  Za  početak  je 
bio  potreban  simbolični  događaj,  a  taj  je  bio  preobrazba  Svetog  uficija  kojemu  je  uoči  zaključenja 
Koncila,  motuproprijem  Integrae  servandae14,  promijenjeno  ime.  Poslije  podne,  6.  prosinca  1965., 
„L'Osservatore  Romano"je  objavio  dekret  koji  je  ukinuo  Indeks  zabranjenih  knjiga  i  koji  je  Sveti  Uficij 
pretvorio  u  Kongregaciju  za  nauk  vjere,  tvrdeći  da  se  „sada  čini  boljim  ako  se  obrana  vjere  događa 
zauzetošću  za  promicanjem  nauka". 

Indeks  zabranjenih  knjiga  (lndex  librorum  prohibitorum)  uspostavila  je  1558.  Kongregacija 
rimske  inkvizicije,  iz  koje  je  kasnije  (1908.)  nastao  Sveti  uficij.  Indeks  objavljen  1948.,  koji  je  vrijedio 
do  1966.,  bio  je  zadnje  izdanje  kataloga  zabranjenih  knjiga  koji  je  Kongregacija  objavljivala  od  1559. 
godine.15  Reforma  Svetog  uficija  nosila  je  potpis  istoga  kard.  Ottavianija  koji  je  u  koncilskoj  auli 
gorljivo  branio  ulogu  institucije,  do  tada  nazivanu  „Suprema".  U  priopćenju  proprefekta  Kongregacije 
za  nauk  vjere  od  14.  lipnja  1966.,  stajalo  je  da  Indeks  više  nema  juridičko  značenje  crkvenog  zakona. 
Mnogi  su  se  teolozi  zbog  toga  događaja  osjetili  ovlaštenima  da  nastupaju  kao  novi  i  vjerodostojni 
interpreti  vjere  i  riječi  Božje.  Antimodernistička  prisega  koju  je  propisao  sv.  Pio  X.  17.  srpnja  1967.  je 
ukinuta  i  zamijenjena  jednostavnom  ispoviješću  „Creda"16. 

Mnogo  su  govorila  imenovanja  koja  su  uslijedila.  Vodeći  crkveni  sloj  koji  je  Crkvu  vodio  u 
godinama  neposredno  nakon  smrti  Pija  XII.,  potpuno  je  zamijenjen.  Gabriel-Marie  Garrone, 
nadbiskup  Toulousea  i  potpredsjednik  Francuske  biskupske  konferencije,  14.  veljače  1966.  imenovan 
je  proprefektom  Kongregacije  za  sjemeništa  i  sveučilišta,  dikasterija  koji  je  prema  mišljenju 
progresista  bio  najviše  pod  konzervativnim  utjecajem.  „Sjećam  se",  zapisao  je  Congar,  „da  je  msgr. 
Garrone  u  jednom  govoru  na  Koncilu  formalno  tražio  reformu  te  kongregacije,  a  sada  ima  mogućnost 
ostvariti  svoje  ideje."17  Zadaća  koja  mu  je  bila  povjerena,  tvrdi  msgr.  Francesco  Spadafora,  „bila  je 
ovlaštenje  da  uništi  one  slavne  ustanove  od  kojih  je  danas  ostalo  samo  sjećanje"18.  Također,  Carlo 
Falconi  naglasio  je  u  „L'Espressu"  da  ime  Garrone  znači  „snažan  udarac  za  kongregaciju  koja  je  toliko 
godina  pod  vodstvom  kard.  Pizzarda,  zajedno  sa  Svetim  uficijem,  bila  najjača  utvrda  pacellijanske 


Usp.  N.  DEL  RE,  La  Curia  Romana.  Lineamenti storico-giuridici,  Edizioni  di  Storia  e  Letteratura,  Roma,  1970.;  J. 
SANCHEZ  Y  SANCHEZ,  La  Curia  Romana  hasta  Rabio  Vi:  las  grandes  lineas  de  su  evolucion  historica,  u:  „Revista 
espanola  de  derecho  canonico",  32  (1976),  439-458;  Isti,  Ante  una  nueva  reforma  de  la  Curia  Romana.  Entre  el 
respeto  y  la  esperanza,  u:  Estudios  canonicos  en  homenaje  al  Profesor  D.  Lamberto  de  Echeverria,  Universidad 
Pontificia  de  Salamanca,  Salamanca,  1988,  245-264. 

14  Usp.  AAS,  57  (1965),  952-955.  Ovaj  motuproprij  je  slijedilo  priopćenje  od  14.  lipnja  1966.  Sveti  Uficij 
uspostavio  je  Pavao  III.  pod  imenom  Sveta  kongregacija  rimske  i  opće  inkvizicije,  konstitucijom  Licet  ab  initio,  21 
srpnja  1542.  Usp.  Kritiku  mjera  Pavla  VI.,  R.  AMERIA,  u:  lota  unum,  154-157,  i  P.  PASQUALUCCI,  u:  Giovanni 
XXIII.,  277-287. 

15  L'index  librorum  prohibitorum  1600-1966,  ur.  J.  M.  DE  BUJANDA  (Centre  d'Etudes  de  la  Renaissance, 
Universite  de  Sherbrook,  Genf  2002),  sadrži  sve  autore  i  spise  stavljene  na  Indeks  od  1600.  do  1966.  Ukupno 
oko  3000  autora  i  5000  spisa.  Vidi  i  BRUNO  NEVEU,  L'erreur  et  son  juge.  Remarques  sur  les  censures  doctrinales 
a  l'epoque  moderne,  Bibliopolis,  Napoli  1993.;  FIUBERT  WOLF,  lndex,  der  Vatikan  und  die  verbotenen  Bucher, 
Beck,  Munchen  2006. 

16  Usp.  AAS,  59(1967),  1058. 

17  CONGAR,  Diario,  sv.  II.,  433. 

18  F.  SPADAFORA,  II  postconcilio.  Crisi,  diagnosi  e  terapia,  Roma,  1991.,  87. 


reakcije  unutar  Kurije"19.  Garrone  je,  konačno,  13.  siječnja  1968.  zamijenio  kard.  Pizzarda  na  vrhu 
Kongregacije  za  sjemeništa  i  sveučilišta. 


Također  je  znakovit  bio  izbor  kanonika  Charlesa  Moellera,  gorljivog  učenika  msgr.  Beauduina, 
za  mjesto  podtajnika  Kongregacije  za  nauk  vjere. 20 „Oba  su  imenovanja  znakovita ,  upravo 
senzacionalna,  posebno  drugo",  pisao  je  opet  Congar.  „Što  se  tiče  Moellera,  to  je  100%  ekumenizam, 
to  je  otvaranje  čovjeku,  interes  za  njegova  istraživanja,  za  kulturu,  to  je  dijalog."21 

Pavao  VI.  je  za  novoga  supstituta  Državnoga  tajništva,  29.  lipnja  1967.  imenovao  nadbiskupa 
Benellija22  koji  je  dvadeset  godina  prije  bio  njegov  privatni  tajnik.  Msgr.  Agostino  Casaroli,  koji  se  s 
Benellijem  često  razilazio  u  mišljenju,  bio  je  pozvan  da  vodi  Vijeće  za  javne  poslove,  „ministarstvo 
vanjskih  poslova"  Crkve.  Kardinal  Ottaviani  je,  30.  prosinca  1967.  preduhitrio  svoje  „umirovljenje" 
tako  što  je  predao  zahtjev  za  ostavkom  s  mjesta  proprefekta  Kongregacije  za  nauk  vjere.  Pavao  VI.  je, 
6.  siječnja  1968.  prihvatio  njegovu  ostavku,  i  na  njegovo  mjesto  pozvao  jugoslavenskog  kardinala 
Franju  Šepera.  Nedugo  zatim  se  novinarka  Gianna  Preda  susrela  s  kard.  Ottavianijem  kod  Frascatija. 
Usprkos  „lošem  zdravlju"  koje  mu  je  pripisivao  tisak,  činilo  joj  se  da  je  kardinal  optimalnog 
zdravstvenog  stanja;  „uspravan,  čvrst,  siguran,  nasmiješen,  bez  ikakvog  straha,  dobroćudan  i  strog"23. 
,,U  ovim  vremenima",  rekao  je  kardinal  koji  se  sam  zvao  ,,'carabinierom'  Crkve",  „bio  bi  potreban 
čovjek  poput  Savonarole  ili  svetac  sa  svim  znacima  svetosti,  u  jednom  tako  indiferentnom  svijetu"  u 
kojem  se  „nitko  ne  boji  grijeha.  Izgubio  se  strah  i  pojam  o  grijehu.  Sve  je  dopušteno.  "24 

Nakon  Ottavianija  i  Pizzarda,  odstupili  su  također,  kard.  Benedetto  Aloisi  Masella,  prefekt 
Kongregacije  za  sakramentalnu  stegu,  i  kard.  Arcadio  Maria  Larraona,  prefekt  Kongregacije  za 
obrede.  Na  zahtjev  Pavla  VI.,  uslijedio  je  u  veljači  1968.  i  odstup  kard.  Giacoma  Lercara,  nadbiskupa 
Bologne.  Razlozima  za  njegovu  smjenu  pribraja  se,  među  ostalim,  jedna  propovijed  koja  se  zamjerila 
Pavlu  VI.,  u  kojoj  je  Lercaro  prešao  službenu  liniju  Svete  Stolice  osudivši  američko  bombardiranje 
Vijetnama  kao  protivno  Evanđelju,  i  zatražio  njihov  trenutačan  prekid.25  Imenovanjem  kard.  Urbanija 
na  čelo  Talijanske  biskupske  konferencije,  4.  veljače  1966.,  konačno  je  završila  „era"  kard.  Sirija. 

Početkom  1968.  Papa  je  na  vrhu  Rimske  dijeceze  kard.  Luigija  Tragliju  zamijenio  kard. 
Dell'Acquom,  koji  je,  primivši  purpur,  isprva  bio  predviđen  za  novu  Prefekturu  ekonomskih  poslova 
Svete  Stolice.  0  Dell'Acqui  se  govorilo  i  kao  o  mogućem  državnom  tajniku,  no  1969.  kard.  Jean  Villot 
naslijedio  je  na  dužnosti  kardinala  Amleta  Cicognanija. 


19  C.  FALCONI,  Salgono  gli  amici  di  Papa  Giovanni,  u:  „L'Espresso",  13.  veljače  1966.  Usp.  I  R.  LAURENTIN,  Ce  gue 
signifie  l'entree  de  Mgr  Garrone  a  la  Curie  Romaine,  u:  ,,Le  Figaro",  4.  veljače  1966. 

20 „Mojim  je  roditeljima  kanonik  Moeller  jednoga  dana  rekao:  Dom  Beauduin  me  svemu  naučio"  (BERNARD 
CFIABERON,  Le  chanoine  Charles  Moeller  sous-secretaire  au  Saint-Office,  u:  ,,Le  Phare-Dimanche",  27.  veljače 
1966.)  „Dom  Lambert  Beauduin  najavio  je  izbor  kardinala  Roncallija.  No,  je  li  ikada  sanjao  da  će  njegov 
najznačajniji  učenik  biti  pozvan  u  Sveti  uficij,  šest  godina  nakon  njegove  smrti?"  (Paul  VI  a  nomme  le  chanoine 
Moeller  sous-secretaire  du  Saint-Office,  u:  ,,La  Cite",  14.  Siječnja  1966.). 

21  CONGAR,  Diario,  sv.  II.,  434-435. 

22  Giovanni  Benelli  (1921.-1982.),  1943.  zaređen  za  svećenika,  1966.  naslovni  nadbiskup  Tusurosa  i  apostolski 
pronuncij  u  Senegalu,  od  1967.  do  1977.  supstitut  Državnoga  tajništva,  zatim  je  imenovan  nadbiskupom 
Firenze,  a  od  1977.  bio  je  kardinal. 

23  „Napokon  sam  slobodan",  rekao  je  kard.  Ottaviani  u  intervjuu  s  GIANNOM  PREĐOM,  u:  „II  Borghese",  15. 
veljače  1968.,  291-293. 

24  Isto,  292. 

25  Usp.  A.  TORNIELLI,  Paolo  VI,  481-483. 


Papa  Pavao  VI.  objavio  je,  21.  studenoga  1970.  motuproprij  Ingravescentem  aetatem  kojim  je 
„utvrdio  dob  kardinala  s  obzirom  na  njihovu  službu"26.  Konstitucija  je,  među  ostalim,  uvela  dobnu 
granicu  za  dužnosnike:  70  godina  za  službenike  Kurije,  75  za  šefove  ili  „prefekte"  dikasterija. 

Reforma  je  bila  dovršena  apostolskom  konstitucijom  Romano  Pontifici  eligendo  od  1. 
listopada  1975.,  kojom  su  kardinali  stariji  od  osamdeset  godina  bili  lišeni  aktivnog  prava  glasa  u 
konklavama,  i  svake  kurijalne  službe.  Kardinalski  se  kolegij  na  šest  konzistorija,  između  1965.  i  1977., 
radikalno  promijenio  kreacijom  144  novih  kardinala,  većinom  netalijana.  Težina  Kurije  je  dodatno  bila 
ograničena  osnutkom  nove  Biskupske  sinode,  kao  i  biskupskih  konferencija,  što  je  papa  Pavao  VI. 
navijestio  kao  izraz  kolegijalnosti  u  vođenju  Crkve.27 

Treba  spomenuti,  osim  toga,  i  uspostavu  Vijeća  za  laike  te  Povjerenstva  Justitia  et  Pax,  1967., 
povjerenih  još  jednom  progresističkom  eksponentu,  kardinalu  Royu,  kao  i  razvoj  Kurije  dijaloga 
predstavljene  trima  tajništvima,  za  jedinstvo  kršćana,  za  nekršćane  i  za  nevjernike,  koji  su  izvršavali 
funkciju  pravih  dikasterija.  Za  novoimenovanog  kard.  Parentea,  suradnika  kard.  Otavianija, 
„konvertita"  k  naprednim  tezama,  uspostava  tih  triju  tajništava  predstavljala  je  plod  „dijaloškog  stava 
Koncila,  uvjerenja  da  i  zabluda  može  biti  baza  za  svjesnije  i  dublje  osvajanje  istine"28.  Nova 
fizionomija  Kurije  bila  je  izražena  u  konstituciji  Regimini  Ecclesiae  Universae 29  od  15.  kolovoza  1967., 
kojom  je  na  snagu  stupila  opća  reforma  organa  Svete  Stolice.  Konstitucija  je  sankcionirala  apsolutno 
novo  načelo:  kardinali  prefekti,  članovi  dikasterija,  bilo  kardinali  bilo  biskupi,  tajnici  i  konzultori  „ne 
mogu  ostati  u  službi  duže  od  pet  godina".  Papi  ostaje  sloboda  da  ih  nakon  pet  godina  ostavi  u  službi. 
Nakon  papine  smrti,  u  svakom  slučaju,  svima  prestaje  služba,  ostavljajući  tako  novoizabranom 
mogućnost  da  si  odabere  potpuno  drugačiji  vodeći  sastav.  Načelo,  prema  kojemu  Kurija  predstavlja 
faktor  kontinuiteta  između  dvaju  pontifikata,  u  konačnici  je  ukinuto. 

Ukidanje  Korpusa  plemićke  garde,  15.  rujna  1970.  kao  provedba  motuproprija  Pontificalis 
Domus  od  28.  ožujka  1968. 30,  nije  bio  nevažan  događaj.  Utemeljio  ju  je  1801.  papa  Pio  VII.  pod 
imenom  „Lance  Spezzate".  U  170  godina  svoje  povijesti  Papinska  plemićka  garda  odlikovala  se 
svojom  vjernošću  i  beskrajnom  odanošću  Pontifeksu.31  U  svom  govoru  patricijima  i  plemstvu  Rima, 
papa  Pio  XII.  naglasio  je  sve  duhovno  bogatstvo  koje  je  u  kršćanskoj  prošlosti  karakteriziralo 
plemstvo,  te  ih  zadužio  poslanjem  da  ga  i  u  modernom  svijetu  zastupaju  i  njime  zrače.32  „Vi  garda 
Naše  osobe",  rekao  je,  26.  prosinca  1942.  Plemićkoj  gardi,  „budite  Naš  oklop.  Ljepota  plemstva  koja 
je  povlastica  krvi,  još  je  prije  vašeg  ulaska  u  Korpus  sjala  u  vama  kao  zalog  vaše  odanosti;  kako  kaže 
stara  izreka:  'bon  sang  ne  peut  mentir'."33 


26  AAS,  62  (1970),  810-813. 

27  G.  ZIZOLA,  II Sinodo  dei  vescovi.  Cronaca,  bilancio,  documentazione,  Borla,  Torino,  1968.;  R.  LAURENTIN,  Le 
Premier  Synode.  Historie  et  bilan,  Pariš,  1968. 

28  P.  PARENTE,  Govor  na  Papinskom  sveučilištu  Urbaniani,  11.  studenog  1967.,  cit.  kod  G.  ZIZOLA,  II Sinodo  dei 
vescovi,  228. 

29  AAS,  59  (1967),  885-928. 

30  AAS,  60  (1968),  305-315 

31  Usp.  GIULIO  PATRIZI  Dl  RIPACANDIDA,  Quell'ultimo  glorioso  stendardo.  Le  guardie  nobili  pontificie  dell'll 
maggio  1801  al  15  settembre  1970,  s.  e.,  Citta  dei  Vaticano  1994. 

32  Usp.  P.  CORREA  DE  OLIVEIRA,  Nobilta  ed  elites  tradizionali  analoghe  nelle  allocuzioni  di  Pio  XII  al  Patriziato  e 
alla  Nobilta  romana,  tal.  prijevod,  Marzorati,  Milano  1993. 

33  Nav.  dj.,  36 


Gledajući  s  motrišta  podjele  moći,  u  poslijekoncilsko  su  vrijeme  samo  djelomično  prenesene 
ovlasti  s  centra  na  periferiju.  U  stvarnosti  Rimska  kurija  nije  izgubila  svoju  moć,  samo  je  nova  vodeća 
klasa  zamijenila  staru.  Stvarna  se  novost  sastojala  u  prijenosu  moći  sa  Svetog  uficija  na  Državno 
tajništvo,  koje  je  u  konačnici  vodilo  devet  kongregacija,  tri  tajništva  i  različita  povjerenstva.  Među 
ostalim,  ustanovljen  je  novi  organ,  nalik  „ministarskom  vijeću"  svjetovnih  vlada,  koji  se  manifestirao  u 
periodičnim  sastancima  svih  kardinala  šefova  dikasterija  pod  predsjedanjem  kardinala  državnog 
tajnika,  čija  je  funkcija  tako  dobila  novo  i  potpuno  različito  značenje.34 

Ivan  Pavao  II.  je,  manje  od  dvadeset  godina  nakon  reforme  Pavla  VI.,  konstitucijom  Pastor  et 
bonus  od  1.  ožujka  1989. 35,  proveo  ponovnu  reorganizaciju  Rimske  kurije  koja  je  u  bitnom  očuvala 
prethodni  okvir.  To  je  promijenilo  fizionomiju  Crkve,  također  pod  organizacijskim  aspektom,  pri  čemu 
je  umanjena  njena  uloga  „čuvarice"  istine,  a  ojačana  njena  uloga  kao  političke  „moći"  na 
međunarodnoj  sceni. 


3.  Eksplozija  krize:  novi  nizozemski  katekizam 

Nova  centralizacija  moći  nije  uspjela  zadržati  centrifugalne  sile  koje  su  prolazile  tijelom  Crkve. 
Prvi  su  se  simptomi  krize  pokazali  pretkraj  Koncila.  Početkom  veljače  1965.  knjiga  „Les  nouveaux 
pretres",  Michela  de  Saint-Pierrea36,  postigla  je  sjajan  uspjeh  s  preko  200  000  prodanih  primjeraka. 
Glavni  lik  romana  koji  opisuje  religijsku  krizu  koja  se  počela  javljati  u  Europi,  svećenik  je  jedne 
„crvene"  župe  na  periferiji  Pariza,  koji  je  pod  pritiskom  svoje  progresističke  subraće37.  Congar 
izvješćuje  u  svom  Dnevniku  da  je  Pavao  VI.  pitao  msgr.  Ancela,  kad  ga  je  primio,  što  misli  o  slici  kakvu 
je  u  svom  djelu  dao  de  Saint-Pierre.  „ Sveti  Otac  također  misli  da  se  radi  o  jednoj  pojednostavljenoj, 
krivotvorenoj  slici  s  ponekim  istinitim  fragmentom.  Micheiu  de  Saint-Pierreu  nije  udijelio  zatraženu 
audijenciju.  No,  (kaže  nam  msgr.  del  Gallo38)  Sveti  Otac  je  prilično  uznemiren  situacijom  u 
Nizozemskoj.  "39 

U  srpnju  1965.,  isusovački  je  engleski  časopis  „The  Month"  objavio  zabrinjavajuću  analizu  stanja 
Crkve  u  Nizozemskoj40,  označivši  je  „najtežom  krizom  od  vremena  reformacije"41;  veliku  je  opasnost, 
pri  tom,  vidio  u  „određenom  dogmatskom  relativizmu  povezanim  s  lažnim  ekumenizmom,  kao  i  u 
padu  osobnog  molitvenog  života  velikog  dijela  naših  katolika"42. 


34 

N.  DEL  RE,  voće  Curia  romana,  u:  MV,  433-439,  436. 

35  AAS,  80  (1988),  841-912.  Vidi  i  La  Curia  Romana  nella  costituzione  apostolica „Pastor  Bonus",  ur.  PIERO 
BONNET-CARLO  GULLO,  Libreria  Editrice  Vaticana,  Citta  del  Vaticano  1990. 

36  Michel  de  Grosourdy,  markiz  od  Saint-Pierrea  (1916.-1987.),  pisac  i  uspješni  novinar.  Neka  su  njegova  djela 
bila  snimljena,  kao  Les  aristocrates  (La  Table  Ronde,  Pariz,  1954.)  i  Les  nouveaux  aristocrates  (Calmann-Levy, 
Pariz,  1961.).  O  njemu  ,  usp.  JEAN  PAULHAN,  Michel  de  Saint-Pierre,  La  Table  Ronde,  Pariz,  1972. 

37  Deset  godina  kasnije  Michel  de  Saint-Pierre  je  dovršio  Dim  Sotonin,  zaprepašćujući  prikaz  najskandaloznijih 
slučajeva  doktrinalnih  i  liturgijskih  devijacija  u  francuskoj  Crkvi.  Knjiga  donosi  preko  3000  najskandaloznijih 
epizoda:  od  pohvale  grupnog  seksa  do  odbijanja  podjele  krštenja  novorođenčadi  (ANDRE  HIGUOT-MICHEL  DE 
SAINT-PIERRE,  Dim  Sotonin,  La  Table  Ronde,  Pariz,  1976.). 

38  Luigi  del  Gallo  di  Roccagiovine  (1922.),  zaređen  za  svećenika  1950.,  1983.  posvećen  za  biskupa  Camplija. 

39  CONGAR,  Diario,  sv.  II.,  266. 

40  E.  SCHOENMAECKERS  SJ,  Catholicism  in  the  Netherlands,  u:  „The  Month"  6  (1965.),  335-346. 

41  Nav.  dj.,  346. 

42  Nav.  dj.,  343.  Usp.  i  Gli  ardui  tentativi  del  riformismo  olandese,  u:  „II  Regno"  10  (1965.),  307-308. 


Nizozemska  kriza  je  izbila  u  listopadu  1966.  kad  su  nizozemski  biskupi  objavili  Novi  katekizam. 
Sadržavao  je  upitne  tvrdnje  o  grijehu,  otkupljenju,  euharistiji,  Gospinu  djevičanstvu  te  ulozi  Crkve  i 
pape;  drugim  riječima,  o  gotovo  svim  bitnim  točkama  katoličke  vjere.43  Pavao  VI.  zatražio  je  da  se 
sastavi  ad  hoc  povjerenstvo  kardinala,  koje  je  stupilo  u  vezu  s  kardinalima  i  biskupima  svih  nacija  te 
predložilo,  u  dijalogizirajućem  i  neultimativnom  tonu,  niz  nadopuna  i  izmjena  u  Novom  nizozemskom 
katekizmu ,44  Prigovorima  se  otvoreno  suprotstavio  veliki  dio  nizozemskog  katoličkog  establishmenta 
na  čelu  s  kardinalom  primasom  Bernardom  Janom  Alfrinkom,  glavnim  braniteljem  Novog  katekizma. 

Početkom  siječnja  1969.  okupilo  se  Nizozemsko  pastoralno  vijeće  u  Noordvvijkerhoutu  na 
Sjevernom  moru.  Radi  se  o  tijelu  stvorenom  1967.  koje  je  okupljalo  preko  stotinu  zastupnika  biskupa, 
svećenika  i  vjernika.  Uz  suglasnost  devetorice  nazočnih  biskupa  -  uključujući  kard.  Alfrinka  - 
izglasovana  je  tzv.  Deklaracija  neovisnosti  u  kojoj  su  nizozemski  vjernici  pozvani  na  odbacivanje  nauka 
enciklike  Humanae  vitae.  Istom  se  prilikom  Nizozemsko  pastoralno  vijeće  -  uz  suzdržanost  biskupa  - 
izjasnilo  u  korist  Novog  katekizma  i  odbacilo  ispravke  koje  je  preložio  Rim.  Zahtijevalo  je,  također,  da 
Crkva  ostane  otvorena  prema  „novim  radikalnim  pristupima"  o  moralnim  temama  koji  nisu  navedeni 
u  zaključnom  prijedlogu,  no  proizlaze  iz  rada  toga  vijeća,  kao  što  su  predbračni  odnosi,  istospolne 
veze,  pobačaj  i  eutanazija.45 

Rezultati  nizozemske  Deklaracije  neovisnosti  o  Rimu  bili  su  katastrofalni.  U  godini  izlaska  Novog 
katekizma,  1966.,  35%  Nizozemaca  se  izjašnjavalo  katolicima.  Postotak  se  2006.  godine  i  više  nego 
prepolovio,  spao  je  na  16%.  Danas  je  Nizozemska  zemlja  u  kojoj  je  kršćanski  identitet  potpuno 
nestao,  dok  je  muslimanska  nazočnost  vrlo  smjela  i  nametljiva.46 

Msgr.  Joannes  Gijsen47  kojega  je  Pavao  VI.  1972.  posvetio  za  biskupa  Roermonda,  pisao  je  1972.: 
„Ne  čudi  da  je  sve  to  promijenilo  vlastiti  život  Crkve  gotovo  poput  revolucije.  Dolaženje  u  crkvu  je 
strmoglavo  opalo,  ispovijedanje  se  smatralo  suvišnim  i  zamijenjeno  je  zajedničkim  'pokorničkim 
slavljima';  pobožnost  je  izgubila  svoje  tlo  i  odumrla;  jedva  se  još  vidjela  vrijednost  katoličkih  tekovina. 
Postupno  se  širilo  mišljenje  da  se  Katolička  crkva  treba  povezati  s  ostalim  kršćanskim  crkvama,  i  s 
njima  tvoriti  jednu  opću  Crkvu;  pod  motom  služenja  ekumenizmu  već  su  poduzete  neke  inicijative  u 

•  /i48 

tom  smjeru. 


4.  Protest  protiv  Humanae  vitae 


43  Usp.  kritiku  msgr.  PIERA  CARLA  LANDUCCIJA,  u:  Miti  e  realta,  La  Roccia,  Roma  1968.,  291-323. 

44  Usp.  AAS,  60  (1968.),  685-691. 

45  Usp.  M.  SCHMAUS-L.  SCHEFFCZYK-JOACHIM  GIERS,  Exempel  Holland:  theologische  Analyse  und  Kritik  des 
Niederlandischen  Pastoralkonzils,  Morusverlag,  Berlin,  1972. 

46  Vidi  i  GIULIO  MEOTTI,  Nella  casbah  di  Rotterdam,  u:  „II  Foglio",  14.  svibnja  2009.;  S.  MAGISTER,  L'Eurabia  ha 
una  capitale:  Rotterdam,  www. chiesa.espressonline.it,  19.  svibnja  2009.;  Isti,  In  Olanda  non  c'e  piu  posto  per  ii 
Bambino  Gesu.  O  invece  si,  nav.  mj.,  30  prosinca  2009.  gdje  se  izvješćuje  o  reportaži  MARINE  CORRADI,  Ad 
Amsterdam  che  cosa  resta  del  Natale,  u:  „Avenire",  23.  prosinca  2009. 

47  Joannes  Baptist  Matthijs  Gijsen  (1932.-2007.),  Nizozemac,  1952.  zaređen  za  svećenika,  1972.-1996.  biskup 
Roermonda,  a  zatim  biskup  i  umirovljeni  biskup  Reykjavika  na  Islandu  (1996.-2007.). 

48  J.  B.  M.  GIJSEN,  Esbozo  de  la  historia  del  catolicismo  en  Holanda,  especialmente  durante  la  epoca  de  1700  a 
1970,  u:  M.  SCHMAUS-L.  SCHEFFCZYK-J.  GIERS,  nav.  dj.,  40  (7-43).  Vidi  i  L.  LAEVENDECKER,  Du  Cardinal Alfrink 
au  Cardinal  Simonis.  Vingt  ans  de  catholicisme  hollandais,  u:  Le  retour  de  certitudes.  Evenements  et  orthodoxie 
depuis  Vatican  II,  Le  Centurion,  Pariz,  1967,  122-141. 


Novi  je  protest  izbio  kad  je  Pavao  VI.,  25.  srpnja  1968.,  objavio  encikliku  Humanae  v/toe.49  Nakon 
završetka  Koncila,  povjerenstvo  za  istraživanje  novih  pitanja  glede  bračnog  života,  koje  je  ustanovio 
Ivan  XXIII.,  a  Pavao  VI.  proširio  na  75  članova,  nastavilo  je  svoj  rad  i  krajem  lipnja  1966.  predalo  svoja 
izvješća  skupini  kardinala  koja  je  trebala  dati  svoje  mišljenje,  te  izvijestiti  Papu.  Među  javnim 
mnijenjem  se  proširilo  uvjerenje  da  će  Pavao  VI.  promijeniti  tradicionalni  nauk  o  kontroli  rađanja,  jer 
se  gotovo  posvuda  planiranje  obitelji  u  suvremenom  svijetu  predstavljalo  kao  nužnost,  a  pilula  za 
sprječavanje  začeća  kao  „oslobođenje"  žene.50  Između  1966.  i  1968.  činilo  se  da  Pavao  VI.  oklijeva 
prije  nego  je  donio  tegobnu  i  mučnu  odluku.51  Konačno  je  Papa  enciklikom  Humanae  vitae,  suprotno 
mišljenju  većine  stručnjaka  s  kojima  se  savjetovao52,  potvrdio  tradicionalnu  poziciju  Crkve  glede 
umjetnih  sredstava  za  sprječavanje  začeća53.  Prema  Romanu  Ameriju  bio  je  to  najznačajniji  čin 
njegova  pontifikata54. 

Nekoliko  dana  kasnije,  30.  srpnja  1968.  ,,New  York  Times"  je  pod  naslovom  Protiv  enciklike 
pape  Pavla  objavio  apel  koji  je  potpisalo  preko  200  teologa,  koji  je  pozivao  katolike  na  neposluh 
enciklici  Pavla  VI.55  Ova  deklaracija,  poznata  i  kao  „Curranova  deklaracija",  prema  imenu  jednoga  od 
njenih  promicatelja,  vlč.  Charlesa  Currana56,  teologa  na  „Catholic  University  of  America".  Prema 
Ralphu  Mclnernyju,  to  je  temeljni  dokument  za  svakoga  tko  želi  razumjeti  ,,che  cosa  ando  storto"  s  II. 
vatikanskim  koncilom57.  Radi  se  o  nečemu  neviđenom  u  dugoj  i,  zaista  mukotrpnoj,  povijesti  Crkve. 
Posebno  je  u  tomu,  kako  naglašava  Leo  Declerc,  da  protest  nije  došao  samo  od  teologa  i  svećenika, 
nego,  također  i  od  nekih  episkopata,  među  kojima,  in  primiš,  belgijskoga  koji  je  vodio  kardinal  primas 


PAOLO  VI,  Enciclica  Humanae  vitae  od  25.  srpnja  1968.,  u:  AAS,  60  (1968)  481-503. 

50  L.  SCARAFFIA,  Rivoluzione  sessuale  e  secoiarizzazione,  u:"L'Osservatore  Romano",  25.  srpnja  2008.,  izvješćuje 
o  impulsu  koji  su  seksualnoj  revoluciji  dala  istraživanja  američkog  biologa  Alfreda  Kinseya  (1896.-1956.),  čiji  se 
datumi  rođenja  i  smrti  podudaraju  s  onima  ideologa  marksističkog  freudizma  VVilhelma  Reicha  (1897.-1957.). 

51  Novinar  Alberto  Cavallari  spominje  kako  mu  je  Pavao  VI.  u  razgovoru  s  njim,  24.  rujna  1963.,  rekao:  „ otvoriti 
se  svijetu"  znači  „ odgovoriti  na  pitanja  čovjeka  današnjice,  kršćanina  današnjice",  pa  i  na  neka  „posebno  teška 
pitanja":  „Uzmite  na  primjer  birth  control.  Svijet  pita  što  o  tomu  mislimo,  a  mi  smo  u  položaju  da  moramo  dati 
odgovor.  No,  koji?  Šutjeti  ne  možemo.  Govoriti  o  tomu  je  priličan  problem.  Crkva  se  stoljećima  nije  morala 
suočiti  s  takvim  stvarima.  Radi  se  o  jednoj  materiji,  recimo,  stranoj  crkvenim  ljudima  i  ljudski  neugodnoj.  Tako, 
povjerenstva  se  sastaju,  rastu  brda  zahtijeva,  studija.  Oh,  puno  se  studira,  zar  ne?  No,  tada  na  nas  spada  da 
odlučimo,  a  kod  odlučivanja  smo  sami.  Odluka  nije  tako  laka  kao  studiranje,  ali  nešto  moramo  reći.  No,  što?  (...) 
Potrebno  je  da  nas  Bog  prosvijetli"  (A.  CAVALLARI,  II  Vaticano  che  cambia,  51). 

52  Usp.  J.  DE  BROUCKER,  Le  dossier Suenens.  Diagnostic  d'une  crise,  Ed.  Universitaires,  Pariz,  1970.;  ROBERT 
McCLORY,  Rome  et  la  contraception.  Histoire  secrete  de  Tencydique  Humanae  vitae,  Ed.  de  l'Atelier,  Pariz, 
1998. 

53  Za  tradicionalno  gledište  o  enciklici  vidi,  među  ostalim:  EREMENEGILDO  LIO,  OFM,  Humanae  vitae  e 
infallibilita;  Paolo  VI,  II  Concllio  e  Glovanni  Paolo  II,  LEV,  Citta  del  Vaticano,  1986.;  „Humanae  vitae":  20  anni 
dopo,  Atti  del  II  Congresso  Internazionale  di  Teologia  Morale  (Roma,  9-12  novembre  1988),  Edizioni  Ares, 
Milano,  1989.;  RALPH  MclNERNY,  Vaticano  II.  Che  cosa  e  andato  storto?,  ur.  M.  INTROVIGNE,  Fede  e  Cultura, 
Verona,  2009.;  STEPHANE  SEMINCKX,  La  reception  de  Tencyclique „Humanae  vitae" en  Belgique.  Etude  de 
theologle  morale,  Pontificia  Universitas  Sanctae  Crucis,  Rim,  2006.;  M.  SCHOOYANS,  La  profezia  di  Paolo  VI. 
L'encicllca  Humanae  vitae,  Cantagalli,  Siena,  2008. 

54  Usp.  R.  AMERIO,  lota  unum,  134  (133-138). 

55  Against  Pope  Paul's  Encycllcal,  u:  „The  New  York  Times",  31.  srpnja  1968. 

56  Charles  Curran  (1934.)  zaređen  za  svećenika  1958.,  bio  je  koncilski  perit,  kasnije  profesor  na  „Catholic 
University  of  America";  s  te  je  službe,  zbog  otvorenog  neslaganja  s  katoličkim  Učiteljstvom  na  području  morala, 
maknut  1986.  god.  O  njemu  usp.,  Loyal  Dissent:  Memoirs  of  a  catholic  teologian,  Georgetovvn  University  Press, 
VVashington,  2006. 

57  Usp.  R.  MclNERNY,  nav.  dj.,  36  i  dalje,  i  članak  kard.  FRANCISA  J.  STAFFORDA,  1968,  l'anno  della  prova,  u: 
„L'Osservatore  Romano",  25.  srpnja  2008. 


Leo  Suenens58.  Declaration  de  l'Episcopat  belge  sur  l'Encyclique  Humanae  Vitae,  od  30.  kolovoza 
1968.,  zajedno  s  onom  njemačkoga  episkopata,  bila  je  jedna  od  prvih  deklaracija  koje  je  izradila  jedna 
biskupska  konferencija,  te  je  ostalim  episkopatima  poslužila  kao  uzorak  za  protest59.  Glavni  je  autor 
teksta  bio  msgr.  Philips,  glavni  urednik  konstitucije  Lumen  gentium  koji  se  na  Koncilu  istaknuo  kao 
zastupnik  „treće  stranke". 

Skupina  koncilskih  sudionika  koja  se  usprotivila  enciklici  Pavla  VI.,  među  njima  kardinali 
Suenens,  Alfrink,  Heenan,  Dopfner  i  Konig,  sastala  se  u  Essenu  kako  bi  uskladila  oporbu  dokumentu60 
i,  9.  rujna  1968.,  za  vrijeme  Katholikentaga  u  Essenu,  u  nazočnosti  papinskog  legata,  kard.  Gustava 
Teste,  premoćnom  je  većinom  izglasovana  rezolucija  za  reviziju  enciklike. 

Iz  Suenensove  korespondencije  s  msgr.  Huygheom61,  biskupom  Arrasa,  saznajemo  za  mnoge 
druge  reakcije,  kao  onu  kard.  Pellegrina,  nadbiskupa  torinskog,  koji  je  encikliku  definirao  kao 
„  tragediju  u  papinskoj  povijesti"62  i  tim  riječima  izrazio  prosudbu  koja  se  nije  razlikovala  od  one  koju 
je  u  to  vrijeme  dao  brat  Roger  Schutz  iz  Taizea63. 

Za  vrijeme  simpozija  europskih  biskupa,  u  srpnju  1968.  u  Churu,  kardinal  Suenens  je,  za 
vrijeme  svoga  završnog  predavanja,  pročitao  dramatični  apel  Hansa  Kiinga  da  svećenički  celibat  više 
ne  bude  obvezatan64.  Tri  je  godine  kasnije  jedna  skupina  teologa  potpisala  manifest  „tridesetitrojice", 
u  kojem  zahtijevaju  oslobođenje  od  celibata65.  Taj  je  zahtjev  bio  u  skladu  s  ulogom  koju  je 
progresistička  teologija  pripisivala  seksualnosti;  instinktu  koji  čovjek  ne  može  potisnuti  askezom, 
nego  koji  treba  „osloboditi"  da  u  spolnosti  nađe  oblik  „ostvarenja"  ljudske  osobe66. 

Teolog  (kasnije  kardinal)  Leo  Scheffczyk67,  sudjelovao  je  1988.  u  Rimu  na  kongresu  o 
dvadesetoj  godišnjici  objave  Humanae  vitae  i  jasno  objasnio  mehanizam  kojim  se  disidentski  teolozi 
koriste,  da  svoje  „učiteljstvo"  suprotstave  onom  papinskom.  „Pored  nepogrješivog  učiteljstva"  se 
„stavlja  tzv.  pogrješivo  učiteljstvo,  tako  pogrješivost  takvom  učiteljstvu  pripada  kao  stalni  atribut"68. 
Polazeći  od  toga  da  Učiteljstvo  vrlo  rijetko  poseže  za  svojom  nepogrješivošću  i  redovito  zahtijeva  od 


Usporedi  studiju  L.  DECLERCKA,  La  reaction  du  Cardinal  Suenens  et  de  l'episcopat  belge  a  l'encyclique 
Humanae  vitae.  Chronique  d'une  Declaration  (juillet-decembre  1968),  u:  „Ephemerides  Theologicae 
Lovanienses",  84/1  (2008),  1-68,  utemeljenu  na  dokumentima  iz  Suenensova,  Moelerova,  Philipsova  i 
Prignonova  arhiva 

59  Usp.  L.  DECLERCK,  nav.  dj.,  1-2. 

60  Nav.  dj.,  75. 

61  Gerard-Maurice-Eugene  Huyge  (1909.-2001.),  Francuz,  1933.  zaređen  za  svećenika,  1962.  posvećen  za 
biskupa  Arrasa. 

62  L.  DECLERCK,  nav.  dj.,  49. 

63., 

Nav.  mj. 

64  Usp.  L.  DECLERCK-T.  OSAER,  nav.  dj.,  75. 

65  Usp.  „Regn-Documentazione",  17  (1972.),  244-246. 

66  Istaknuti  dominikanski  znanstvenik  iz  područja  duhovnosti,  o.  Innocenzo  Colosio  (1910.-1997.),  istaknuo  je 
1976.  da  je  propast  ascetike  i  mistike  unutar  Katoličke  crkve  posljedica  lažne  duhovnosti  koja  se  provodila 
nakon  Koncila  (I.  COLOSIO,  Agonia  della  mistica  nell'attuale  congiuntura  ecciesiale?,  u:  „Rivista  di  Ascetica  e 
Mistica",  3  (1976.),  105-116.,  dočim  je  stimatinac  o.  Cornelio  Fabro  (1911.-1995.)  prokazao  devastaciju 
katoličkog  morala  kao  djelo  „pornoteologa"  (L'avventura  della  teologia  progressista,  Rusconi,  Milano,  1974.). 

67  Leo  Scheffczyk  (1920.-2005.),  njemački  teolog,  1947.  zaređen  za  svećenika,  profesor  na  sveučilištima  u 
Tubingenu  i  Munchenu,  2001.  postao  kardinalom. 

68  L.  SCHEFFCZYK,  Responsabilita  e  autorita  del  teologo  nel  campo  della  teologia  morale:  ii  dissenso  sull'enciclica 
„Humanae  vitae",  u:  Pontificio  Istituto  Giovanni  Paolo  II  dell'Universita  Lateranense-Centro  Academico  Romano 
della  Santa  Croce,  Roma  1989.,  283. 


vjernika  slaganje  prema  onomu  izraženom  u  „autentičnom"  obliku,  sa  strane  disidenata  se 
„konstruira  jednakost:  nepogrješivost  je  nesposobnost  za  zabludu,  a  autentičnost  je,  naprotiv, 
sposobnost  za  zabludu  i  time  također  nesigurnost,  te  po  sebi  izložena  odbijanju"69.  Glavni  razlog  krize 
Učiteljstva  je  zapravo  napuštanje  uloge  Tradicije  u  životu  Crkve. 

Težinu  slučaja  Humanae  vitae  potvrđuje  činjenica  koja  se  tiče  same  osobe  pape  Pavla  VI.;  u 
deset  godina  nakon  toga  dokumenta,  Papa,  traumatiziran  prosvjedima  koji  su  dolazili  od  njemu 
bliskih  koncilskih  sudionika,  nije  više  objavio  niti  jednu  encikliku,  a  u  razdoblju  između  1964.  i  1968. 
bio  ih  je  objavio  sedam. 


5.  1968.:  revolucija  u  društvu 

Na  ovoj  se  točki  ne  može  zanemariti  povijesni  odnos  između  dvaju  velikih  događaja  XX.  st.,  Drugoga 
vatikanskog  koncila  i  revolucije  1968. 70 

Šezdesetosma  nije  bila  „spontani"  pokret,  radilo  se  o  preciznom  planu  za  preobrazbu  društva. 
Prometejski  san  Marxova  i  Lenjinova  „znanstvenog  socijalizma"  da  podigne  novu  zgradu  modernoga 
društva,  očito  je  propao  i  izazvao  zaprepašćujuću  ljudsku  cijenu:  ratovi,  revolucije,  stotine  milijuna 
žrtava  u  cijelom  svijetu.71  Nikada  se  nije  toliko  govorilo  o  napretku  i  oslobođenju  čovjeka,  a  nikada  u 
povijesti  nije  bilo  proliveno  toliko  krvi.  Konačno,  fetišu  moderne  se  žrtvovao  pravi  holokaust. 
Šezdesetosma  je  potvrdila  pad  te  utopije,  iako  je  prezentirala  jedan  novi  revolucionarni  „san".  Pod 
tim  bi  se  aspektom  XX.  stoljeće  moglo,  umjesto  razdoblja  između  1914.  i  1991.  koje  je  predložio 
povjesničar  Eric  Hobsbavvm72,  ograničiti  na  pedeset  godina  između  kraja  I.  svjetskog  rata,  1918.  i 
godine  studentskih  protesta  1968.  godine. 

Revolucija  '68.  imala  je  sigurno,  osim  na  društvo,  velikog  utjecaja  i  na  Crkvu,  ali  i  „koncilski 
preokret"  išao  je,  sa  svoje  strane,  na  ruku  eksploziji  studentskog  revolta.  Slogan  '68 „zabranjeno  je 
zabranjivati",  imao  je  svoj  izvor  u  koncilskom  neraspoloženju  prema  prema  svakom  obliku 
doktrinalne  osude  i  zabrane.  Abbe  Laurentin  je  napisao  :  „ Zahtjevi  pokreta  iz  svibnja  1968.  slagali  su 
se  u  velikoj  mjeri  s  velikim  idejama  Koncila ,  osobito  s  koncilskom  konstitucijom  o  Crkvi  i  svijetu.  "li 
Župe,  katoličke  i  protestantske  skupine  održavale  su  susrete  i  okupljanja,  poput  debate  koju  je  CRAC 
(Revolucionarno  povjerenstvo  za  kulturu  i  agitaciju)  održao,  8.  lipnja  1968.,  u  pariškom  amfiteatru 
Richelieu  s  temom,  Od  Che  Guevare  do  Isusa  Krista ,74  Uostalom,  pisao  je  Laurentin  dalje,  „već  je  II. 


69,, 

Nav.  mj. 

70  Za  opće  studije  o  Šezdesetiosmoj  usp.,  PEPPINO  ORTOLEVA,  Saggio  sui  movimenti  del  1968  in  Europa  e  in 
America,  con  un'antologia  di  materiali  e  documenti,  Editori  Riuniti,  Roma  1988.;  ARTHUR  MARVVICK,  The  Sixties 
Cultural  Revolution  in  Britain,  France,  ltaly  and  United  States,  c.  1958-1974,  Oxford  University  Press,  Oxford, 
1998.;  ROGER  KIMBALL,  The  Long  March:  How  the  Cultural  Revolution  ofthe  1960s  Changed  America, 
Encounter  Books,  New  Title,  San  Francisco,  2000.;  Enciclopedia  del  '68,  Manifestolibri,  Rim,  2008.;  ENZO 
PESERICO,  Gli „anni  del  desiderio  e  del  piombo",  Sugarco,  Milano,  2008. 

71  O  općoj  slici  usp.  R.  DE  MATTEI,  1900-2000:  Due  sogni  si  succedono.  La  costruzione,  la  distruzione,  Edizioni 
Fiducia,  Rim,  1989. 

72  ERIC  FIOBSBAVVM,  II  secolo  breve  1914-1991:  l'era  dei  grandi  cataclismi,  tal.  prijevod,  Rizzoli,  Milano,  1999. 

73  R.  LAURENTIN,  Crisi  della  Chiesa  e  secondo  Sinodo  episcopale,  Morcelliana,  Brescia,  1969.,  14. 

74  Nav.  dj.,  15. 


vatikanski  bio  u  izvjesnom  stupnju  protest  jedne  skupine  biskupa  koja  se  angažirala  protiv  Kurije  koja 
je  htjela  provesti  institucionalni  unaprijed  gotovi  koncil"75. 


U  časopisu  „Temoignage  chretien"  pojavio  se,  21.  svibnja  1968.  apel  „za  uvođenjem 
revolucije  u  Crkvu"76.  Kardinal  Schonborn77  se,  osobito  u  vezi  s  francuskim  dominikancima,  prisjeća  te 
atmosfere:  „bilo  je  kao  u  Francuskoj  revoluciji,  nedostajala  je  samo  giljotina"78. 

I  u  Italiji  je  početkom  pokreta  '68.  bilo,  prema  sjećanju  Roberta  Berette,  „fermenata  II. 
vatikanskog,  nestrpljivosti  glede  njegova  provođenja,  više  ili  manje  opravdanih  očekivanja  o 
razvitcima  koje  je  pokrenuo,  čitanja  tolikih  teologa  prema  modi  vremena,  diskusija  mladih 
'angažiranih'  vjernika,  često  'najboljih',  naime,  najnaprednije  i  najkulturnije  kreme  laikata,  vodećeg 
kadra  crkvenih  udruženja"79.  Prolistaju  li  se  dokumenti  pokreta  '68.,  otkriva  se,  zapravo,  da  su 
studentski  vođe  i  predstavnici  katoličkih  disidenata  u  velikoj  mjeri  citirali  koncilske  tekstove  i  neke 
papinske  dokumente:  omiljeni  su  bili  enciklika  Pacem  in  terris,  Ivana  XXIII.,  koncilska  konstitucija 
Lumen  gentium  i  Gaudium  et  spes,  kao  i  enciklika  pape  Pavla  VI.,  Populorum  progresio.80 

Religijsko-crkveni  protest  započeo  je  u  Italiji  ,,protukorizmom"u  Tridentu,  za  kojom  je  u  rujnu 
slijedilo  zauzimanje  katedrale  u  Parmi.  Firentinska  zajednica  Isolotto  poslala  je,  22.  istog  mjeseca 
pismo  solidarnosti  s  parmskim  prosvjednicima,  naglašavajući  nužnost  izbora  u  kojem  se  bira  „između 
onih  koji  stoje  na  strani  Evanđelja  siromaha  i  onih  koji  služe  dvama  gospodarima ;  Bogu  i  Mamonu"81. 
Oko  don  Enza  Mazzija,  vođe  radničke  zajednice  iz  Isolotta  kojega  je  kard.  Florit  odstranio  iz  župničke 
službe,  nastala  je  prva  talijanska  „bazna  zajednica"  koju  su  slijedile  mnoge  druge. 

Neki  od  glavnih  predstavnika  pokreta,  poput  Marija  Cappane82  i  Marca  Boata83,  došli  su  iz 
katoličke  sredine;  Cappana  iz  milanske  „Cattolice"  se  prisjeća:  „Provodili  smo  noći  raspravljajući  i 
studirajući  teologe  za  koje  se  smatralo  da  stoje  na  fronti:  Rahnera,  Schillebeeckxa,  Bultmanna  (...)  kao 
i  koncilske  dokumente"8*1. 

Još  jedan  predstavnik  onovremene  „trajne  borbe",  Paolo  Sorbi,  sudionik  „protukorizme"  na 
trgu  pred  tridentskom  katedralom,  napisao  je:  „Bili  smo  tumači  misli  don  Milanija,  don  Mazzolarija,  o. 


Nav.  dj.,  16. 

76  Citat  kod:  GERARD  CFIOLVY-YVES-IVIARIE  HILAIRE,  Histoire  religieuse  de  la  France  contemporaine,  Privat, 
Toulouse,  1988.,  sv.  III.,  307. 

77  Christoph  Schonborn  (1945.),  austrijski  dominikanac,  1970.  zaređen  za  svećenika,  1991.  naslovni  biskup 
Sutrija  i  pomoćni  Beča  gdje  je  1995.  postao  nadbiskupom,  od  1998.  kardinal. 

78  Citat  kod:  E.  HABSBURG-LOTHRINGEN,  Dos  Ende  des  Neuthomismus,  118. 

79  ROBERTO  BERETTA,  Cantavamo  Dio  e  morto.  II 68  dei  cattolici,  Piemme,  Casale  Monferrato,  2008.,  16. 

80  Nav.  dj.,  16. 

81  G.  MARTINA,  La  Chiesa  in  Italia,  162. 

82  Usp.  MARIO  CAPPANA,  Formidabili  quegli  anni,  Rizzoli,  Milano,  1988. 

83  Usp.  MARCO  BOATO,  Contro  la  Chiesa  di  classe.  Documenti  della  contestazione  ecclesiale  in  Italia,  Marsilio, 
Padova,  1969. 

84  Intervju  za  „Avvenire"  (20.  ožujka  1998.).  O  utjecaju  katolicizma  na  pokret  '68.  usp.,  MARIO  CUMINETTI,  II 
dissenso  cattolico  in  Italia  1965-1980,  Rizzoli,  Milano,  1983.;  MICFIELE  BRAMBILLA,  Dieci  anni  di  illusioni.  Storia 
dell  Sessantotto,  Rizzoli,  Milano,  1994.;  R. BERETTA,  II  lungo  autunno.  Controstoria  del  Sessantotto  cattolico, 
Rizzoli,  Milano,  1998.;  ROCCO  CERRATO,  II  Sessantotto  e  ii  mondo  cattolico  in  Italia,  u:  1968.:  fra  utopia  e 
Vangelo.  Contestazione  e  mondo  cattolico,  ur.  A.  GIOVAGNOLI,  Ave,  Rim,  2000. 


Balduccija,  don  Camilla  Torresa.  Ljudi  koji  su  nam  prenijeli  san  o  utopiji  koju  smo  htjeli  ostvariti  na 
zemlji.  Sada  su  te  riječi  poput  kamenja.  Mi  smo  te  riječi  shvatili  ozbiljno,  radikalizirali  smo  ih"85. 

Katolička  se  '68.  razvila  u  dva  smjera:  „karizmatički"  i  „politički".  Prvi  je  završio  u  katoličkom 
pentekostalizmu86,  a  drugi  u  revolucionarnom  terorizmu  ili  u  teologiji  oslobođenja87. 

U  prvom  slučaju,  teolozi  koji  su  na  Koncilu  htjeli  razdvojiti  karizmatsku  dimenziju  Crkve 
(„dušu")  od  hijerarhijske  strukture  („tijela"),  sada  su  predlagali  jednu  viziju  u  kojoj  bi  u  ime  novih 
„karizma"  nestale  tradicionalne  institucije,  od  biskupija  do  župa.  L'abbe  Laurentin  je  početkom  1974. 
pozdravio  „izvanredno  proširenje  'duhovskog  pokreta'  u  katolicizmu"88,  a  kard.  Suenens  je  posvetio 
jedno  pastirsko  pismo  „ponovnom  otkrivanju  Duha  Svetoga",  u  kojem  je  izrazio  svoje  oduševljenje 
karizmatskim  pokretom89. 

U  drugom  slučaju,  kršćanska  se  nazočnost  pretvorila  u  političku  utopiju  i  time  izgubila 
transcendentnu  dimenziju  Crkve  Kristo ve.  „Destrukcija  teologije",  piše  kard.  Ratzinger,  „sada  se  zbiva 
njenom  politizacijom  u  smjeru  marksističkog  mesijanizma"90.  Sa  svoje  je  strane  don  Gianni  Baget 
Bozzo  napisao:  „II.  vatikanski  je  uveo  ideju  prema  kojoj  bogonosni  narod  mijenja  povijest  i  to  prema 
univerzalnim  kriterijima;  naime,  u  katolički  je  rječnik  bila  uvedena  utopija"91. 

Posljedice  su  bile  katastrofalne.  Kardinal  Stafford92  podsjeća,  „1968.  se  dogodilo  nešto 
strašno  u  Crkvi.  Među  ministerijalnim  svećenstvom,  među  prijateljima,  svuda  je  došlo  do  lomova  koji 
nikada  više  nisu  zacijelili,  od  tih  je  rana  nastavila  patiti  cijela  Crkva"93.  Jedan  drugi  poznati  nositelj 
purpura,  kard.  Caffarra94,  ustvrdio  je  da  '68.  nije  bila  uzrok,  nego  ishod  povijesnoga  procesa  koji  je  bio 
davno  počeo. 


PAOLO  SORBI,  Mea  culpa  sul  '68,  u:  „Avvenire",  26.  ožujka  1998.  Sorbi  koji  je  govorio:  „Non  puo  esservi 
Rivelazione  senza  Rivoluzione"  [=Ne  može  biti  objave  bez  revolucije],  prešao  je  od  „trajne  borbe"  do  PCI,  da  bi 
završio  u  upravi  Pokreta  za  život  i  jednom  odjelu  Radio  Marije. 

86  Usp.  L.  G.  SUENENS,  Lo  Spirito  Santo  nostra  speranza:  una  nuova  Pentecoste?,  tal.  prijevod,  Paoline,  Alba, 
1975. 

87  Usp.  E.  PESERICO,  Gli „anni  del  desiderio  e  del  piombo" 

88  R.  LAURENTIN,  La  prodigieuse  expansion  du „mouvement  de  Pentecote",  u:  ,,Le  Figaro",  21.  siječnja  1974.; 
Isti,  Pentecotisme  chez  les  catoliques:  risques  et  avenir,  Beauchesne,  Pariz,  1974. 

89  Usp.,  Le  Cardinal  Suenens  evoque  le  climat  de  foi,  de  jeunesse  et  de  spontaneite  du  renouveau  charismatique, 
u:  „Le  Monde",  19.  srpnja  1973.  U  kasnijoj  knjizi,  CEcumenisme  et  renouveau  charismatique.  Orientations 
theoloqiques  et  pastorales  (Le  Centurion,  Pariz,  1978.),  Suenens  je  nastojao  oko  spajanja  ekumenskog  s 
katoličkim  duhovskim  pokretom,  tvrdeći  da  „karizmatska  obnova  može  djelovati  poput  snažnoga  motora  za 
potporu  kršćanskom  narodu  u  njegovim  ekumenskim  nadama"  (str.  156).  O  podrijetlu  „katoličkog 
pentekostalizma"  usp.,  KEVIN  i  DOROTHY  RANAGHAN,  II  ritorno  dello  Spirito.  Storia  e  significati  di  un 
movimento  religioso,  tal.  prijevod,  Jaca  Book,  Milano,  1973.;  JOSEPH  CREHAN  SJ,  Charismatics  and 
Pentecostals,  u:  „Christian  Order",  11  (1972.),  678-689.  Usp.  i  kratku,  ali  preciznu  sintezu  ENRICA  ZOFFOLIJA, 
Carismi  e  carismatici  nella  Chiesa,  Edizioni  Dehoniane,  Rim,  1991. 

90  J.  RATZINGER,  La  mia  vita:  ricordi,  104. 

91  G.  BAGET  BOZZO,  L'intreccio.  Cattolici  e  comunisti  1945-2004,  Mondadori,  Milano,  2004.,  130. 

92  James  Francis  Stafford  (1932.),  Amerikanac,  1957.  zaređen  za  svećenika,  1976.  naslovni  biskup  Respecte, 
1982.  biskup  Memphisa  (SAD),  1986.-1996.  nadbiskup  Denvera,  1996.  predsjednik  Papinskog  vijeća  za  laike, 
1998.  kardinal. 

93  J.  STAFFORD,  nav.  dj. 

94  Carlo  Caffarra  (1938.),  1961.  zaređen  za  svećenika,  1995.  posvećen  za  biskupa  Ferrare-Commacchija,  2004. 
nadbiskup  Bologne,  2006.  kardinal. 


„Neslaganje  s  enciklikom  Humanae  vitae,  kontroverza  o  Novom  nizozemskom  katekizmu  i 
nastanak  marksistički  obilježene  'teologije  oslobođenja'  rezultat  su  -  koji  se  nije  slučajno  pokazao 
1968.  -  više  nego  svjetovnih  procesa,  dinamika  koje  su  postojale  već  prije  Koncila,  a  kojima 
pretkoncilska  teologija  nije  postavila  dovoljnu  branu,  tako  da  je  reakcija  na  disidente  sa  strane 
konzervativnog  etičkog  i  teologijskog  mišljenja  neposredno  nakon  1968.  pokazala  veliku 
' neadekvatnost ,//95. 


6.  Teologija  oslobođenja 

a)  Nastanak  CELAM-a  [„Consejo  Episcopal  Latinoamericano"/Latinskoamerička  biskupska 
konferencija] 

Najradikalniji  izraz  politizacije  katoličkog  svijeta  bio  je  nastanak  i  razvoj  „teologije  oslobođenja"96. 
Fenomen  je  bio  vezan  uz  dva  povijesna  događaja  koja  su  karakterizirala  poslijekoncilsko  vrijeme: 
enciklika  Pavla  VI.,  Populorum  progressio  i  konferencija  u  Medellfnu. 

Prvi  značajniji  susret  latinskoameričkih  teologa  zbio  se  1964.  u  Petrćpolisu  (Brazil)  dok  je  Koncil 
još  zasjedao.  Tom  se  prilikom  sastala  jedna  skupina  teologa  s  ciljem  da  u  Latinsku  Ameriku  uvedu 
koncilske  novosti,  i  da  uz  potporu  europskih  teologa  organiziraju  odgovarajući  tečaj  za  profesore 
latinskoameričkih  fakulteta97.  Osim  toga,  CELAM  se  za  vrijeme  Koncila,  između  1963.  i  1965.,  triput 
sastao  u  Rimu.  Ta  je  okupljanja  predsjednik  CELAM-a,  msgr.  Larrain,  opisao  kao  „prvi  slučaj 
ostvarenja  koncepta  biskupske  kolegijalnosti  u  cijeloj  povijesti  Crkve"  i  kao  „zamašnjak  za  duh 
Koncila"98  u  budućnosti.  Jedan  od  latinskoameričkih  koncilskih  otaca,  msgr.  Marcos  McGrath 
izvješćuje:  „CELAM  je  u  mjesecima  zasjedanja  Koncila  za  svoje  članove  organizirao,  osim  osobnih  i 
grupnih  susreta,  također  redovite  sastanke  s  referentima  o  različitim  koncilskim  temama  (...),  kao  i 
tjedna  studijska  zasjedanja  o  aktualnim  koncilskim  temama;  pošto  su  glavne  skupine  bile  okupljene 
oko  brazilskog  episkopata  i  čileanskoga.  Te  različite  skupine  koje  su  se  okupljale  po  cijelom  Rimu  (...) 
izrađivale  su  prijedloge  za  dokumente  koje  su  podupirali  mnogi  biskupi"99. 

Prvi  značajni  pokušaj  da  se  Koncil  ostvari  u  kulturalnom,  socijalnom  i  političkom  kontekstu 
Latinske  Amerike,  bilo  je  izvanredno  zasjedanje  CELAM-a,  od  11.  do  16  listopada  1966.  u  Mar  del  Plati 
(Argentina),  o  temi  Presencia  activa  de  la  Iglesia  en  el  desarrollo  y  en  la  integration  de  America 


95  C.  CAFFARRA,  II sesso  e  libero,  cioe  relativo,  u:  „II  Foglio",  7.  listopada  2008. 

96  Usp. ,  La  nuova  frontiera  della  teologia  nell'America  Latina,  ur.  R.  GIBELLINI,  Queriniana,  Brescia,  1975.;  B. 
MODIN,  I  teologi  della  liberazione,  Borla,  Roma,  1977.;  PHILIP  BERRYMAN,  Liberation  Theology.  The  Essential 
Facts  about  the  Revolutionary  Movement  in  Latin  America  and  Beyond,  Pantheon  Books,  New  York,  1987.; 
LUCIA  CECI,  La  teologia  della  liberazione  in  America  Latina.  L'opera  di  Gustavo  Gutierrez,  Franco  Angeli,  Milano, 
1999.;  I.  ELLACUR(A-J.  SOBRINO,  Mysterium  Liberationis,  nav.  dj.;  S.  SCATENA,  In  populo  pauperum.  La  chiesa 
latinoamericana  dal  concilio  a  Medellin  (1962-1968),  II  Mulino,  Bologna,  2007.;  Isti,  La  teologia  della  liberazione 
in  America  Latina,  Carocci,  Roma,  2008.;  skrivene  ideologijske  korijene  pokreta  dobro  je  identificirao  JULIO 
LOREDO,  u:  Revolution  in  the  Church:  tracing  the  roots  of  liberation  theology,  Pro-Manuscripto,  s.  I.,  1992. 

97  Usp.  L.  CECI,  La  teologia  della  liberazione,  60-61. 

98  Tako  piše  „Criterio",  1475  (1965.),  355.  Za  vrijeme  diskusije  o  shemi  De  episcopis  ac  de  dioecesium  regimine, 
jedan  prijedlog  amandmana  sugerirao  je  da  se  u  koncilskom  tekstu  izričito  spomene  CELAM  kao  primjer 
nadnacionalne  biskupske  konferencije. 

99  Usp.  L.  CECI,  La  teologia  della  liberazione,  57-58;  usp.  M.  G.  McGRATH,  Unas  notas  sobre  Paolo  VI  y  la 
colegialidad  episcopal  en  America  Latina,  u:  Paolo  VI  e  la  collegialita  episcopale,  Colloquio  internazionale  di 
studio,  Brescia  (25-26-27  settembre  1992),  Studium,  Brescia-Roma,  1995,  236-240. 


Latina100.  Okvirno  se  odnosila  na  latinskoameričku  stvarnost  u  svjetlu  konstitucije  Gaudium  et  spes. 
Od  konferencije  u  Bandungu  1955.,  tema  „razvoja"  izražavala  je  glavne  težnje  zemalja  Trećega 
svijeta.  Što  se  tiče  zemalja  Latinske  Amerike,  potporu  su  davale  neke  organizacije  kontinentalnog 
karaktera  kao  što  su  Comisićn  Econćmica  Para  America  Latina  (CEPAL),  osnovana  1949.,  Banco 
Interamericano  de  Desarollo,  ovisan  o  Ujedinjenim  narodima,  i  Aiianza  para  el  Progreso,  američki 
program  za  pomoć  Latinskoj  Americi  koji  se  provodio  između  1962.  i  1970.  godine101. 


b)  Enciklika  Poplorum  progressio 

Tema  razvoja  bila  je  ušla  i  u  dokumente  Učiteljstva,  osobito  u  enciklike  Ivana  XXIII.,  Mater  et 
Magistra  i  Pacem  in  terris,  kao  i  u  pastoralnu  konstituciju  Gaudium  et  spes,  te  i  kod  nekih  teologa 
naišla  na  izvjesnu  recepciju  na  razini  teologijske  refleksije  .  Enciklika  Populorum  progressio 
pojavila  se  1967.,  a  izvorni  tekst  je  bio  pripremljen  na  francuskom  -  neobičan  postupak  za  encikliku, 
ali  otkriva  Papine  intelektualne  izvore,  posebno  doprinos  francuskog  dominikanca  o.  Lebreta104  koji  je 
umro  nekoliko  mjeseci  ranije,  1966.  god.  U  dokumentu  Pavao  VI.  priznaje  postojanje  „situacija  čija 
nepravda  viče  do  neba"\  kršenja  ljudskog  dostojanstva,  pri  čemu  oružani  ustanak  može  biti  legitiman. 
„ Kada  čitavi  narodi ,  bez  nužnih  sredstava,  žive  u  ovisnosti  koja  im  onemogućuje  svaku  inicijativu  i 
odgovornost,  kao  i  svaku  mogućnost  kulturnog  uzdizanja  te  sudjelovanja  u  političkom  i  društvenom 
životu,  tada  je  velika  napast  da  silom  suzbiju  slične  nepravde  protiv  ljudskog  dostojanstva."„No, 
dobro  znamo  da  je  revolucija  -  osim  u  slučaju  očigledne  i  dugotrajne  tiranije  koja  teško  krši  temeljna 
prava  osobe  i  na  opasan  način  šteti  zajedničkom  dobru  zemlje  -  izvor  novih  nepravda,  dovodi  do 
novih  neravnoteža  i  da  izazova  nova  razaranja.  Ne  može  se  stvarno  zlo  iskorijeniti  pod  cijenu  još 
većega  zla"10S. 

Odlomak  u  kojem  Papa  spominje  slučaj  „očigledne  i  dugotrajne  tiranije",  neki  su  teolozi 
jednostavno  instrumentalizirali  kako  bi  izradili  tezu  o  legitimnosti  revolucije  ako  mirni  pokušaji  ostanu 
besplodni.  „Enciklika  Populorum  progressio  Pavla  VI.  u  Latinskoj  je  Americi"  prema  Gustavu 
Gutierrezu106,  „odjeknula  poput  fanfara.107" 


100  Usp.  VICENTE  OSCAR  VETRANO,  Cronica  de  la  X  Asemblea  del  CELAM  en  Mar  del  Plata,  in  „Criterio",  1526 
(1967.),  432-437. 

101  Usp.  ALBERT  OTTO  HIRSCHMAN,  Problemi  dell'America  Latina,  II  Mulino,  Bologna,  1961.,  osobito  što  se  tiče 
CEPAL-a,  22-42. 

102  L.  CECI,  La  teologia  della  liberazzione,  77-78.  O  teologiji  razvoja  vidi:  ANGELO  DE  GENNARO,  Teologia  dello 
sviluppo,  u:  Correnti  teologiche  postconciliari,  ur.  ALFREDO  MARRANZINI,  Citta  Nuova,  Rim,  1974.,  149-169. 

103  PAOLO  VI.,  Enciclica  Populorum  progressio  od  26.  ožujka  1967.,  u:  PAOLO  VI,  Insegnamenti,  Encicliche,  79- 
119. 

104  Louis-Joseph  Lebret  (1897.-1966.),  francuski  dominikanac,  zaređen  1928.,  početkom  1964.  imenovan 
ekspertom  na  Koncilu,  a  kasnije  zadužen  da  pripremi  encikliku  Populorum  progressio,  1967.  god. 

105  PAOLO  VI,  Enciclica  Populorum  progressio,  95. 

106  Gustavo  Gutierrez  Merino  (1928.),  Peruanac,  1959.  zaređen  za  svećenika,  nakon  studija  u  Belgiji,  poučavao  u 
Latinskoj  Americi  i  SAD-u.  Njegovo  glavno  djelo  je  Teologia  della  Hberazione.  Prospettive,  tal.  prijevod, 
Oueriniana,  Brescia,  1972.  Djelo  je  1983.  osudila  Kongregacija  za  nauk  vjere. 

107  G.  GUTIERREZ,  La  Chiesa  e  i poveri  visti  dall'America  Latina,  u:  II  Vaticano  II  e  la  Chiesa,  ur.  G.  ALBERIGO-J.  P. 
JOSSUA,  Paideia,  Brescia,  1985.,  248  (231-260). 


Gustavo  Gutierrez  Merino,  trideset  i  petogodišnji  svećenik  iz  Perua,  nakon  studija  u  Europi, 
sudjelovao  je  na  II.  vatikanskom  koncilu  zajedno  s  brazilskim  svećenikom  Hugom  Assmannom108,  i  uz 
potporu  CELAM-a  posvetio  se  u  Južnoj  Americi  razvoju  najradikalnijih  koncilskih  zahtjeva. 

Gutierrez  izvješćuje:  ,,U  Rimu  sam  susreo  moga  duhovnoga  vođu  iz  Leuvena,  Gustava  Thilsa  -  bio 
je  jedan  od  eksperata  -  zatim,  dragog  prijatelja  iz  leuvenskih  godina,  Charlesa  Moellera,  koji  je  bio 
vrlo  angažiran  u  radu  povjerenstava,  ali  i  druge  moje  profesore  koje  sam  dobro  poznavao,  poput  de 
Lubaca,  pa  Congara  i  Chenua  koje  sam  također  poznavao,  Marteleta109  i  Rogera  Auberta110.  Svi  su  oni 
na  Koncilu  bili  eksperti,  a  to  što  sam  s  njima  bio  u  prijateljskim  odnosima  od  prvoga  trenutka, 
omogućavalo  mi  je  da  s  njima  imam  izravan  odnos.  Konačno  je  teologija  koju  sam  studirao  -  tada 
zvana  'progresističkom'  -  našla  u  Crkvi  sluha"111. 

Drugi  europski  teolog  čije  je  djelo  Gutierrez  dalje  razvio  bio  je  Edvvard  Schillebeeckx.  On  je 
naglasio  važnost  povijesne  prakse,  za  suvremenog  čovjeka,  kojom  počinje  izgradnja  Kraljevstva 
Božjega112.  Karl  Rahnersa  svojom  teorijom  o  „anonimnom  kršćanstvu"  ili  „implicitnom  kršćanstvu"113 
nije  bio  manje  važan  za  teologijsku  formaciju  G.  Gutierreza.  Prema  toj  teoriji  postoje  i  izvan 
kršćanstva,  među  ateistima,  ljudi  opravdani  milošću  u  kojima  se  nalazi  Duh  Sveti.  Na  Rahnera  je 
Gutierrez  gledao  od  leuvenskih  dana,  privučen  prvenstveno  idejom  „nadnaravnog  egzistencijala "  kao 
sastavnog  dijela  ljudske  naravi.  Taj  je  koncept,  naglasit  će  Gutierrez,  omogućio  Rahneru  da  zastupa 
shvaćanje  kako  je  svaki  čovjek  egzistencijalno  dodirnut  milošću114.  Polazeći  od  te  rahnerovske 
perspektive  koja  nije  daleko  od  de  Lubacove  koncepcije  nadnaravnog,  Gutierrez  je  izradio  jednu 
filozofiju  koja  odbacuje  razliku  između  profane  povijesti  i  povijesti  spasenja,  tvrdeći  kako  postoji 
„samo  jedna  povijest"  te  da  kršćansko  spasenje  uključuje  „potpuno  oslobođenje"  čovjeka,  koje  treba 
ostvariti  u  povijesti  i  kroz  povijest115. 

c)  Medellfnska  konferencija 

Opća  konferencija  latinskoameričkih  biskupa  koja  se  održala  od  26.  kolovoza  do  6.  rujna  1968.  u 
Medellmu,  u  Kolumbiji,  bila  je  istodobno  cilj  ideologijskoga  procesa  koji  je  tražio  Koncil  i  polazište 


Hugo  Assmann  (1933.-2008.),  Brazilac,  1961.  u  Italiji  zaređen  za  svećenika,  učenik  o.  Josefa  Fuchsa  SI  (1912.- 
2005.)  na  Gregoriani,  nakon  deset  godina  napustio  svećeništvo,  da  bi  se  oženio  jednom  Brazilkom  s  kojom  je 
dobio  dvoje  djece,  predavao  na  Metodističkom  sveučilištu  Sao  Paulu.  Glavna  njegova  knjiga  je  Teologia  della 
prassi  di  liberazione,  tal.  prijevod,  Cittadella,  Assisi,  1974.  (1971.). 

109  Gustave  Martelet  (1916.)  francuski  isusovac  i  učenik  Teilhard  de  Chardina,  profesor  na  Centre  Sevres  u 
Parizu  i  na  Gregorijanskom  sveučilištu  u  Rimu,  teolog  afričkih  frankofonskih  biskupa  na  Koncilu.  O  njemu  usp., 
Teilhard  de  Chardin  prophete  d'un  Christ  toujours  plus  grand,  Editions  Lessius,  Bruxelles,  2005. 

110  Roger  Aubert  (1914.-2009.),  Belgijanac,  1938.  zaređen  za  svećenika,  povjesničar  i  teolog,  sveučilišni  profesor 
u  Malinesu  od  1952.  do  1983. 

111  L.  CECI,  La  teologia  della  liberazione,  50.  Vidi  i:  ROSINO  GIBELLINI,  II  dibattito  sulla  teologia  della  liberazione, 
Queriniana,  Brescia,  1990.  (1986.);  Isti,  Chiesa  e  liberazione  in  America  Latina  (1968-1972),  u:  L' America  Latina 
fra  Pio  XII  e  Paolo  VI,  ur.  A.  MELLONI-S.  SCATENA,  II  Mulino,  Bologna,  2006. 

112  Usp.  E.  SCHILLEBEECKX,  La  Chiesa,  l'uomo  contemporaneo  e  ii  Vaticano  II,  Paoline,  Rim,  1966. 

113  Usp.  K.  RAHNER,  /  cristiani  anonimi,  u:  Nuovi saggi,  sv.  I,  Paoline,  Rim,  1968.,  759-772;  Isti,  Cristianesimo  - 
anonimo  e  compito  missionario,  u:  Nuovi  saggi,  sv.  IV,  Paoline,  Rim,  1973.,  619-642;  Isti,  Osservazioni  sul 
„cristianesimo  anonimo",  u:  Nuovi  saggi,  sv.  V,  Paoline,  Roma,  1974.,  677-697;  ANITA  ROPER,  /  cristiani 
anonimi,  tal.  prijevod,  Queriniana,  Brescia,  1967.,  nadahnjuje  se  na  idejama  K.  Rahnera  i  E.  Schillebeeckxa. 

114  Cit.  kod  G.  GUTIERREZ,  La  verita  vi  fara  liberi.  Confronti,  tal.  prijevod,  Queriniana,  Brescia,  1990.,  37 

115  Nav.  dj.,  38. 


širenja  teologije  oslobođenja  na  međunarodnoj  razini.  Za  Schillebeeckxa  je  teologija  oslobođenja  u 
bitnomu  predstavljala  „c/uh  Medellina  utkan  u  teologiju"116. 

Službena  tema  konferencije  koju  je  sazvao  Pavao  VI.  bila  \e  „Preobrazba  Crkve  u  Latinskoj  Americi 
u  svjetlu  Koncila".  Povijesne  i  društvene  promjene  latinskoameričkog  kontinenta  promatrane  su  u 
svjetlu  crkvenih  promjena  koje  je  promicao  II.  vatikanski  koncil.  Oscar  Boezzo  je  naglasio  da  Medellfn 
ima  svoje  korijene  u  skupini  „Crkva  siromaha"  Paula  Gauthiera  koja  se  organizirala  već  od  prvog 
koncilske  sjednice117,  nakon  što  je  Ivan  XXIII.  u  svom  govoru,  11.  rujna  1962.  napravio  aluziju  na  tu 
temu118.  Skupina  „Crkva  siromaha"  predložila  je  tzv.  „Pakt  katakomba "  koji  je  16.  studenog  1965. 
potpisalo  četrdeset  biskupa,  većinom  iz  Trećega  svijeta.  Potpisnici  su  se  obvezali  da  će  provoditi  život 
borbe  za  siromašne  i  solidarnosti  s  njihovim  potrebama,  u  skladu  s  novim  načelima  Drugog 
vatikanskog  koncila119. 

Koncilski  događaj  bio  je  i  trenutak  susreta  biskupa  nekadašnjih  kolonija,  iz  Azije,  Afrike  i  Latinske 
Amerike,  od  kojih  potječe  i  dokument  nazvan  „Poruka  sedamnaestorice  biskupa  iz  Trećega 
svijeta "120.Prvi  potpisnik  bio  je  msgr.  Helder  Camara,  a  osim  njega  još  osmorica  brazilskih  biskupa  i 
jedan  Kolumbijanac.  U  toj  su  poruci  biskupi  izjavili  da  narodi  Trećega  svijeta  crne  „proletarijat 
današnjeg  čovječanstva"\  podsjetili  na  to  da  je  socijalni  nauk  Crkve,  koji  je  potvrdio  II.  vatikanski 
koncil,  osudio  svaku  suradnju  Crkve  s  „novčarskim  imperijalizmom".  Feudalizam,  kapitalizam  i 
imperijalizam  definirali  su  kao  „nehumane  sustave"  te  nedopustivim  proglasili  iskorištavanje  koje 
bogate  nacije  provode  nad  narodima  Trećeg  svijeta,  kao  i  „aktualni  ekonomsko  sustav"  koji  bogatim 
zemljama  omogućuje  da  se  sve  više  obogaćuju,  dok  siromašne,  naprotiv,  postaju  sve  siromašnije. 
Zaključili  su  pozivom  vladama  da  surađuju  kako  bi  „prestala  klasna  borba"  koju  često  izazivaju  bogati, 
a  ne  siromašni.  Za  tom  se  temom  često  posezalo  u  poslijekoncilsko  vrijeme,  osobito  u  Latinskoj 
Americi121. 

Teologija  oslobođenja  najsnažnije  je  došla  do  izražaja  u  bazičnim  crkvenim  zajednicama  (CEB). 
Pojavile  su  se  u  Brazilu  od  druge  polovice  pedesetih  godina,  a  širile  su  se  osobito  neposredno  nakon 
Koncila  kada  su  uzete  i  u  pastoralne  planove  nekih  biskupskih  konferencija122.  U  ime  središnje  uloge 
koja  se  pridavala  Božjoj  riječi,  glasnogovornicom  koje  su  se,  namjesto  Crkve,  smatrale,  bazične 


E.  SCHILLEBEECKX,  Befreiungstheologie  zvvischen  Medellin  und  Puebla,  u:  Orientierung,  43/1  (1979.),  6-10,  7, 
cit.  kod:  SCATENA,  La  teologia  della  liberazione,  27,  O.  J.  BEOZZO,  Medellin.  Inspirations  et  racines,  u:  Volti  di 
fine  Concilio,  361-393. 

117  Usp.  O.  J.  BEOZZO,  Medellin.  Inspirations  et  racines,  362-363. 

118  GIOVANNI  XXIII,  DMC,  sv.  IV,  519-528. 

119  Usp.  L.  CECI,  La  teologia  della  liberazione,  52.  O  skupini  „Crkva  siromaha"  i  „Paktu  katakomba"  usp.  CAPRILE, 
vol.  V,  354-356.  Pretisak  „Pakta  katakomba"  u:  BONAVENTURA  KLOPPENBURG,  O  pacto  da  Igreja  Serva  e 
Pobre,  u:  Concilio  Vaticano  II,  Vozes,  Petropolis,  1966.,  sv.  IV,  526-528. 

120  Dokument  koji  je  prvi  put  objavio  u  Parizu,  31.  kolovoza  1967.  „Temoignage  Chretien",  nalazi  se  i  u:  „II 
Regno/documentazione",  XIII,  151/2  (1968.),  19-22  i,  za  Latinsku  Ameriku,  u:  „Criterio",  XL,  1537-1538  (1967.), 
936-941. 

121  Usp.  L.  CECI,  La  teologia  della  liberazione,  59. 

122  Usp.  Nav.  dj.,  68;  JOSE  MARINS,  Communita  ecclesiali  di  base  in  America  Latina,  u:  „Concilium",  XX,  6 
(1984.),  571-582.;  FAUSTINO  LUIZ  COUTO  TEXEIRA,  A  genese  das  CEBs  no  Brasil.  Elementos  explicativos, 
Paulinas,  Sao  Paulo,  1988. 


zajednice  provodile  su  klasnu  borbu  marksističkog  tipa  s  ciljem  ostvarenja  „Kraljevstva  Božjega"  na 

Dvadeset  godina  nakon  Koncila  Naputak  o  nekim  aspektima  'teologije  oslobođenja'  koji  je 
objavila  Kongregacija  za  nauk  vjere124,  izričito  je  osudio  teologiju  oslobođenja,  ali  nije  uspio 
iskorijeniti  njen  duboki  utjecaj  u  Latinskoj  Americi. 

U  jednom  članku  koji  je  2007.  objavila  „Revista  Eclesiastica  Brasileira"125,  o.  Clodovis  Boff126-  brat 
poznatijeg  Leonarda127  i  jedan  od  glavnih  zastupnika  revolucionarne  struje  -  iznio  je  jasnu  autokritiku 
svoje  misli,  priznajući  da  se  temeljna  zabluda  teologije  oslobođenja  sastojala  u  tomu  stoj  e  „opciju  za 
siromašne"  učinila  svojom  osi,  odnosno  svojim  epistemološkim  centrom,  i  time,  zapravo,  zabacili 
transcendentni  primat  Božji.  U  toj  inverziji  epistemološkog  primata  „više  nije  Bog,  nego  je  siromah 
glavno  operativno  načelo  teologije"128.  Korijen  te  zablude  prema  Boffu  se  nalazi  u  „antropološkom 
preokretu"  moderne  misli,  koja  čovjeka  postavlja  za  novi  ,,axis  mudi"129.  Na  početku  toga 
antropološkoga  skretanja  moderne,  prema  njegovu  viđenju,  stoji  protestantizam,  osobito  u 
Schleiermacherovoj  liberalnoj  interpretaciji,  modernizam  i  Rahnerova  transcendentalna  teologija130. 

Boff  šuti  o  Koncilu  koji  je  na  tom  pravcu  bio  neposredni  prethodnik  teologije  oslobođenja,  ali 
ideologijske  i  egzistencijalne  odluke  brazilskog  franjevca  i  njegovih  drugova,  za  vrijeme  i  nakon 
Koncila,  rječito  su  potvrdile  taj  kontinuitet. 


7.  „Dim  Sotonin"  u  Božjem  hramu 

Prošle  su  već  tri  godine  od  svršetka  Koncila,  a  situacija  se  činila  užarenom.  Ako  Michela  de  Saint- 
Pierrea  možemo  smatrati  tradicionalistom,  onda  se  drugo  ne  može  reći  ni  o  Jacquesu  Maritainu, 
starom  prijatelju  Giovannija  Battiste  Montinija,  koji  je  u  knjizi  objavljenoj  1966.  pod  naslovom  Le 


Usp.  Comunidades  ectesiais  de  base:  utopia  ou  realdade,  ur.  AFONSO  GREGORY,  Vozes,  Petropolis,  1973.,  53 
i  dalje.  Usp.  i  LUIZ  GONZAGA  FERNANDES,  Genese,  Dinamica  e  Perspectivas  das  CEBs  do  Brasil,  u:  „Revista 
Ecclesiastica  brasileira",  XDII,  167  (1982.),  456-464.  O  bazičnim  zajednicama  u  Brazilu  vidi  strogu  kritiku  kod:  P. 
CORREA  DE  OLIVEIRA-GUSTAVO  ANTONIO  SOLIMEO-LUIZ  SERGIO  SOLIMEO,  As  CEBs...  das  quais  muito  se  fala, 
pouco  se  conhece.  A  TFP  as  descreve  come  sao,  Editora  Vera  Cruz,  Sao  Paulo,  1982. 

124CONGREGAZIONE  PER  LA  DOTTRINA  DELLA  FEDE,  Istruzione  Libertatis  nuntius,  od  6.  kolovoza  1984.,  u: 
DENZ-H,  4730-4741  (AAS,  76  (1984.),  890-899);  Isti,  Istruzione  su  liberta  cristiana  e  liberazione  „Libertatis 
conscientia",  22.  ožujka  1986.,  u:  DENZ-H,  4750-4776  (AAS,  79  (1987.),  554-591).  Ivan  Pavao  II.  već  je  bio  osudio 
nauk  teologije  oslobođenja  u  njenim  različitim  aspektima  u  svom  govoru  pred  CELAM-om  u  Puebli,  1979.  (usp. 
GIOVANNI  XXIII,  Insegnamenti,  sv.  II,  188-211  i  212-230). 

125  CLODOVIS  M.  BOFF  OSM,  Teologia  da  Libertagao  e  volta  ao  fondamento,  „Revista  Eclesiastica  Brasileira", 

268  (2007.)  1001-1022. 

126  Clodovis  Boff  (1944.),  brazilski  servit,  profesor  na  Franjevačkom  teološkom  institutu  u  Petropolisu  i  na  Iseru 
(Institutu  za  religijske  studije)  u  Riju  de  Janeiru. 

127  Leonardo  Boff  (1938.),  brazilski  kapucin,  1964.  zaređen  za  svećenika,  učenik  K.  Rahnera  u  Njemačkoj,  kasnije 
profesor  u  Petropolisu,  jedan  od  utemeljitelja  teologije  oslobođenja.  Kongregacija  za  nauk  vjere  osudila  ga 
1984.,  svećeništvo  je  napustio  1992.,  oženio  se  i  preuzeo  službu  na  Sveučilištu  Rija  de  Janeira.  O  njemu  usp., 
Gesu  Cristo  liberatore,  tal.  prijevod,  Cittadella,  Assisi,  1973. 

128  CLODOVIS  M.  BOFF  OSM,  Teologia  da  Libertagao  e  volta  ao  fondamento,  1004. 

129  Nav.  mj. 

130  Nav.  dj.,  1009. 


paysan  de  la  Garonne  napisao,  da  je  naprama  suvremenom  neomodernizmu,  modernizam  iz 
vremena  Pija  X.  poput  „bezopasne  hunjavice"131. 

Kardinal  Journet  predao  je,  18.  siječnja  1967.,  papi  Pavlu  VI.  Maritainove  prijedloge  za  novu 
„Ispovijest  vjere"  koja  bi  trebala  ponovo  utvrditi  temeljne  istine  kršćanstva132.  Tom  je  prilikom  Pavao 
VI.  zatražio  Journetovu  prosudbu  o  stanju  Crkve.  „Tragično",  bio  je  lapidarni  odgovor  švicarskog 
kardinala133. 

Na  poziv  portugalskih  biskupa  papa  Pavao  VI.  otišao  je  u  neočekivani  munjeviti  pohod  Fatimi,  13. 
svibnja  1967.,  gdje  je  kao  prvi  papa  predsjedao  jednoj  celebraciji  na  mjestu  ukazanja  u  Covi  da  Iriji. 
Istoga  je  dana  objavio  apostolsku  pobudnicu  Signum  Magnum  u  kojoj  je  podsjetio  na  posvetu  svijeta 
Srcu  Marijinu  koji  je  učinio  Pio  XII.,  i  pozvao  „svu  djecu  Crkve  da  osobno  obnove  vlastitu  posvetu 
Bezgrješnom  Srcu  Marije  Majke  Crkve''130'.  U  Fatimi  je  Pavao  VI.  govorio  o  žurnoj  potrebi  za  mirom 
„ unutar  Crkve  i  u  zemljama  gdje  se  krši  vjerska  sloboda",  kao  i  o  miru  u  svijetu  koji  nije  „niti  sretan  niti 
miran"-,  no,  odbio  je  molbu  sestre  Lucije  da  razgovara  s  njim.  Nazočnost  Pavla  VI.  u  Fatimi  mogla  je 
biti  povijesna  prilika  da  se  objavi  treća  tajna  i  da  se  ispune  Gospini  zahtjevi,  međutim  to  se  nije 
dogodilo.  Zapravo,  nakon  toga  putovanja,  fatimska  je  poruka  izgubila  na  utjecaju  kod  masovnih 
medija  i  kod  vjernika135. 

Pavlu  VI.  nije  promaknulo  što  se  događalo  u  tim  dramatičnim  godinama.  U  prosincu  1968.  izrekao 
je  u  epohalnom  govoru  ove  potresne  riječi:  „Crkva  danas  prolazi  vrijeme  nemira.  Neki  se  bave 
samokritikom,  moglo  bi  se  čak  reći,  samorazaranjem.  Nešto  poput  akutnog  i  kompleksnog  prevrata, 
što  nitko  nakon  Koncila  nije  očekivao.  (...)  Crkvu  napadaju  oni  koji  joj  pripadaju"136. 

Tri  godine  kasnije  u  propovijedi  na  blagdan  sv.  Petra  i  Pavla,  29.  lipnja  1972.  Pavao  VI.  je,  s 
obzirom  na  stanje  u  Crkvi,  jednako  jasno  ustvrdio: 

„Čini  se  da  je  dim  Sotonin  kroz  neke  pukotine  prodro  u  Božji  hram.  To  su  sumnja,  nesigurnost, 
problematiziranje,  nemir,  nezadovoljstvo,  sukobljavanje.  Nedostaje  povjerenje  u  Crkvu  (...)  Sumnja  je 
ušla  u  našu  svijest,  a  ušla  je  kroz  prozore  koji  su  trebali  biti  otvoreni  da  uđe  svjetlo  (...)  U  Crkvi  vlada  to 
stanje  nesigurnosti,  a  vjerovalo  se  da  će  nekon  Koncila  svanuti  sunčani  dan;  umjesto  toga,  došao  je 
oblačan  dan,  olujan,  dan  tame,  traženja  i  nesigurnosti  (,..)"137. 


Usp.  J.  MARITAIN,  II  contadino  della  Garrona,  tal.  prijevod,  Morcelliana,  Brescia,  1969.,  16.  Belgijski  filozof 
Marcel  De  Corte  (1905.-1994.)  opisao  je  onih  godina  kršćanski  progresizam  „trijumfi  raj  u  ćom  i  do  vrhunca 
dovedenom  modernističkom  herezom  u  Crkvi" (La  grande  eresia,  tal.  prijevod,  Volpe,  Rim,  1970.,  100). 

132  O  „Credu"  Pavla  VI.  usp.,  među  ostalim,  C.  POZZO,  El  credo  del  Pueblo  de  Dios.  Comentario  teologico, 
Biblioteca  de  Autores  Cristianos,  Madrid,  1968. 

133  Usp.  intervju  GIANNIJA  VALENTEA  s  kard.  GEORGEOM  COTTIEROM,  u:  „30  Giorni",  4  (2008.),  46-61. 

134  PAOLO  VI,  Omelia  durante  la  Messa  celebrata  a  Fatima,  13.  svibnja  1967.,  u:  Insegnamenti,  sv.  V,  (1967.), 
229-239. 

135  Usp.  A.  TORNIELLI,  Paolo  VI,  461.  Pred  početak  puta,  papa  Montini  je  otvorio  mapu  s  dokumentima  o  Fatimi  i 
zamolio  Sveti  uficij  da  ih  ispita.  Tajna  nije  bila  poznata  samo  malobrojnim  osobama,  nego  također  plenarnoj 
sjednici  Vrhovne  kongregacije  koja  je  održana  u  Vatikanu,  1.  ožujka  1967. 

136  PAOLO  VI,  Discorso  al  Seminario  Lombardo  in  Roma  del  7  dicembre  1968,  u:  Insegnamenti,  sv.  VI  (1968.), 
1188-1189. 

137  PAOLO  VI,  Omelia  per  ii  nono  anniversario  della  incoronazione  del  29  giugno  1972,  u:  Insegnamenti,  sv.  X 
(1972.),  707-709. 


Pavao  VI.  je,  zapravo,  situaciju  prikazao  više  problematičnom,  nego  dramatičnom.  Obraćajući  se 
15.  prosinca  1969.  kardinalima,  u  govoru  posvećenom  teškoćama  u  tumačenju  „znakova  vremena", 
rekao  je: 

„Kako  je  danas  u  Crkvi?  Zadnji  je  koncil  proizveo  stanje  pozornosti  i,  pod  određenim  aspektima, 
stanje  duhovne  napetosti.  (...)  Crkva  unutar  i  izvan  sebe  nije  pokazala  smirenu  revnost  kojoj  smo  se 
zbog  Koncila  nadali,  nego,  u  ograničenim,  ali  važnim  područjima,  izvjestan  nemir "  koji  je  „pokazao 
kontrastne,  i  pozitivne  i  negativne,  pojave.  (...)  No,  to  ne  isključuje  da  se  se  ta  simbolična  lađa,  Crkva, 
ne  suprotstavlja  navalama  oluja  vlastitih  našem  vremenu,  koje  nam  katkad  na  usta  donose  vapaj 
prestrašenih  učenika:  'Gospodine,  spasi  nas,  propadosmo'  (Mt  8,25).  (...)  Moramo  biti  pozorni 
promatrači,  mudri  kritičari.  Danas  se  mijenja  sve;  sve  postaje  problem;  tu  prije  svega  postoji  opasnost 
iluzije,  također  za  dobre"133. 

Svoju  je  epohu  gledao  kao  „period  transformacija",  „evolutivno  doba"  kojem  se  Crkva  mora 
„prilagoditi" da  bi  izazvala,  istodobno,  duhovnu  kao  i  svjetovnu  reformu  društva. 

„Naše  je  vrijeme  mlado;  gleda  prema  obnovi.  To  nije  vrijeme  koje  miruje  u  sebi;  nije  period 
dekadencije  u  kojem  prevladavaju  skeptici,  koji  su  se  gotovo  zavjetovali  da  budu  nadiđeni,  kojima 
ništa  nije  važno.  To  su  lažni  proroci;  oni  nas  ne  mogu  voditi,  ne  mogu  nam  prenijeti  oduševljenje  i 
istinu  o  stvarima;  ne  mogu  nam  uliti  energije  i  sposobnost  da  se  radujemo  ogromnom  daru  života. 
Naše  je  vrijeme,  dakle,  sigurno  epoha  obnove.  Što  ćemo  shvatiti  nakon  toga?  Da  upravo  Crkva 
pripada  avangardi.  Ona  se  naveliko  obnavlja  s  namjerom  da  usavrši  sve  svoje  stvari:  svoj  katekizam, 
svoje  obrede,  svoju  liturgiju,  svoja  udruženja,  svoje  doktrinalno  nasljeđe.  Ostavljamo  što  je  prolazno,  a 
radimo  na  tomu  da  cjelovitom  očuvamo  supstanciju,  sve  plodno  sjeme"139. 

Postojanje  teške  krize  potvrdili  su,  međutim,  upravo  neki  teolozi  koji  dolaze  iz  redova  progresista. 
Navodimo  samo  neke  značajne  izjave. 

Povjesničar  Hubert  Jedin,  koji  je  na  Koncilu  surađivao  kao  perit  kard.  Fringsa,  nakon  što  se 
pokušao  suprotstaviti  ideji  „krize  Crkve",  bio  je  prisiljen  prihvatiti  njeno  postojanje.  U  jednom 
poznatom  predavanju,  održanom  pred  Njemačkom  biskupskom  konferencijom  pod  naslovom 
Povijest  i  kriza  Crkve  („Osservatore  Romano"140  objavio  je  talijanski  prijevod,  17.  rujna  1968.),  msgr. 
Jedin  iznio  je  pet  pojavnosti  koje  se  odnose  na  krizu  Crkve: 

„1.  nesigurnost  u  vjeri  koja  se  sve  više  širi,  izazvana  neobuzdanim  širenjem  teoloških  zabluda  na 

katedrama,  u  knjigama  i  člancima; 

2.  napast  da  se  u  Crkvu  prenose  oblici  parlamentarne  demokracije,  uvođenjem  prava  odlučivanja 

na  svim  trima  razinama  crkvenog  života  -  u  općoj  Crkvi,  u  biskupiji  i  u  župi; 

3.  desakralizacija  svećeništva; 


PAOLO  VI,  Discorso  del  15  dicembre  1969  al  Sacro  Collegio  dei  Cardinali,  u:  PAOLO  VI,  Insegnamenti,  sv.  VII, 
796-798. 

139  PAOLO  VI,  Omelia  del  3  settembre  1967,  www.vatican.va  (tekst  nedostaje  u  svesku  PAOLO  VI, 
Insegnamenti). 

140  Usp.  H.  JEDIN,  Kirchengeschichte  und  Kirchenkrise,  u:  „Aachener  Kirchenzeitung",  29.  prosinca  1968.  i  5. 
siječnja  1969.,  tal.  prijevod  u:  „L'Osservatore  Romano",  15.  siječnja  1969. 


4.  slobodno  „oblikovanje"  bogoslužja,  umjesto  izvršavanja  Opusa  Dei; 

5.  ekumenizam  kao  protesta ntiziranje"141. 

Otac  Henri  de  Lubac,  jedan  od  koncilskih  „otaca",  osudio  je  na  konferenciji  održanoj  29.  svibnja 
1969.,  na  Sveučilištu  u  Saint  Louisu  u  Missouriju  (SAD),  u  predavanju  naslovljenom  Crkvena  kriza, 
uporabu,  odnosno,  zlouporabu  glavnih  koncilskih  dokumenata: 

0  konstituciji  Dei  Verbum  piše:  „razvio  se  uski  biblicizam  koji  prezire  svaku  tradiciju  i  proždire  sam 
sebe",  odatle  se  razvio  „pojam  'vjere  u  budućnost',  gdje  se  više  ne  može  raspoznati  što  je  ostalo 
od  Evanđelja  Isusa  Krista konstitucija  Lumen  Gentium  se  tako  tumačila,,  za  transformaciju  Crkve 
u  široku  demokraciju"  i  kritiku  one  koja  se  zove  „'institucionalna  Crkva'  u  ime  ideala  'amorfnog 
kršćanstva'  koje  proturječi  božanskom  nastanku  Crkve".  Otvaranje  svijetu  konstitucije  Gaudium  et 
spes  postalo  je  „udaljavanje  od  Evanđelja,  odbijanje  križa  Kristova,  put  u  sekularizam,  nemar 
prema  vjeri  i  ćudoređu,  ukratko,  utapanje  u  svijet,  abdikacija,  gubitak  identiteta,  što  znači,  izdaja 
naše  dužnosti  prema  svijetu  (...j.Zna  se  kako  se  krivotvorio  dekret  o  vjerskoj  slobodi,  kada  se, 
protivno  njegovu  izričitom  nauku,  iz  njega  hoće  izvući  zaključak  da  sada  više  ne  treba  navješćivati 
Evanđelje  (...).  Kolike  bi  se  slične  zamjetbe  mogle  iznijeti  glede  konstitucije  o  liturgiji,  koja  se  često 
krivo  shvaća  i  ponekad  iskrivljuje  upravo  na  svetogrdan  način?  Ili  o  dekretu  o  ekumenizmu?  (...) 
Nadalje,  kakve  karikature  prečesto  doživljavamo  kad  se  razmetljivo  govori  o  hrabroj  primjeni 
načela  koja  je  Koncil  izrekao  o  'umjerenoj  obnovi'  redovničkog  života,  dok  se  u  stvarnosti  čini 
suprotno!  Možda  se  upravo  ovdje  devastacije  prouzrokovane  krizom  pokazuju  istodobno  u 
najtežem  i  najznakovitijem  obliku  (...).  Kakva  se  jadna  stvarnost,  kakav  otpad  svake  vrste,  kakva 
degradacija  koja  u  nekim  slučajevima  seže  do  perverzije,  skriva  pod  zastavom  ’profetizma'  ili 
'zahtjevima  za  istinom',  pod  krivotvorinom  riječi  'obnova'!"142. 

Premda  je  bio  svjestan  procesa  samorazaranja  Crkve,  Pavao  VI.  nije  promijenio  svoj  temeljni 
optimizam.  U  noći  između  20.  i  21.  srpnja  1969.,  čovjek  je  prvi  put  stupio  nogom  na  Mjesec.  Papa  je 
događaj  pratio  iz  ljetne  rezidencije  Castel  Gandolfo  i  nekoliko  minuta  nakon  slijetanja  svemirskog 
broda  na  Mjesec,  obratio  se  astronautima  satelitskom  vezom:  „Čast,  pozdrav  i  blagoslov  Vama, 
osvajači  lune,  blijede  svjetiljke  naših  noći  i  naših  snova.  Donesite  joj  svojom  živom  nazočnošću  glas 
duha,  himan  Bogu,  našem  Stvoritelju  i  našem  Ocu"143.  0  tom  je  pothvatu  za  vrijeme  Angelusa,  13. 
srpnja  rekao:  „otkriva  nam  se"  čovjek  „kao  div,  otkriva  nam  se  kao  božanski,  ne  po  sebi,  nego  po 
svom  podrijetlu  i  po  svom  određenju.  Čast  čovjeku,  čast  njegovu  dostojanstvu,  njegovu  duhu,  njegovu 
životu"144. 


8.  Poraz  konzervativaca  nakon  Koncila 

Skupina  kardinala  koju  je  okupljao  Coetus  Internationalis  Patrum,  razišla  se  u  godinama 
neposredno  nakon  Koncila  i  samo  se  slabo  suprotstavila  početku  koncilskih  reforma. 


Isti,  Storia  della  mia  vita,  326-327. 

142  H.  DE  LUBAC,  La  Chiesa  nella  crisi  attuale,  tal.  prijevod,  Paoline,  Rim,  1971.,  39-49.  Tekst  reproducira 
njegovo  predavanje  na  Sveučilištu  Saint-Louis  (Missouri),  29.  svibnja  1969.;  Church  in  crisis,  u:  ,,Theology 
Digest",  17  (1969.),  312-325.  Predavanje  je  objavljeno  i  u  „Nouvelle  revue  Theologique",  91  (1969.),  580-569. 

143  PAOLO  VI,  Messagio  dei  21  luglio  1969,  u:  Insegnamenti,  sv.  VII  (1969.),  499-500. 

144  Nav.  dj.,  493-494. 


Kardinale  Ottavianija  i  Ruffina  do  sada  su  već  pogodile  godine  i  pretrpljeni  porazi.  Nešto  mlađi, 
kardinal  Siri,  pokušao  je  pokrenuti  otpor,  osnivajući  časopis145  koji  bi  mogao  bi  mogao  kontrirati 
progresističkoj  teologiji,  koja  je  provalila  u  Crkvu  najviše  preko  svoga  časopisa  „Concilium",  organa 
međunarodnog  progresizma146.  Siri  je  20.  listopada  1964.  zapisao  u  svoj  Dnevnik:  „ Bavim  se 
organizacijom  katoličkom  preporoda  nakon  Koncila,  pri  čemu  pokušavam  načiniti  front  jasno 
usmjeren  protiv  manjkavosti  koje  su  se  pokazale  na  Koncilu  ili  po  Koncilu.  Bog  je  dopustio  da  se 
pokažu  svi  nabori;  neka  je  hvaljen!"147  Novi  časpopis,  „Renovatio",  koji  se  pojavio  1966.  bio  je  pod 
uredništvom  Giannija  Bageta  Bozza148,  kojega  je  odabrao  Siri,  „pokušaj  da  se  Koncil  prihvati  i  da  se 
istodobno  teme  koje  su  iznijele  progresističke  teologije  izlože  na  drugačiji  način"149.  Dvadeset  godina 
od  tada  (1966.-1986.),  časopis  će  otvarati  urednički  članak  đenovskog  nadbiskupa  -  nepotpisan,  ali  se 
jasno  prepoznavala  njegova  ruka150  -  koji  je  bio  na  liniji  onoga  što  je  kasnije  trebalo  postati 
„hermeneutikom  kontinuiteta".  Genovski  se  kardinal  1975.  pridružio  raspravama  Razmišljanjima  o 
suvremenom  teologijskom  pokretu151,  koja  su  se  kasnije  pretočila  u  djelo  koje  predstavlja  njegovu 
teologijsku  oporuku:  Getsemani.  U  „suvremenom  teologijskom  pokretu"  osudio  je  zablude 
pelagijanizma,  arijanizma  i  modernizma  koji  se  „nalaze  kombinirani,  više  ili  manje  svjesno,  s  više  ili 
manje  sofisticiranosti,  katkad  podmuklosti,  u  jednom  spekulativnom  amalgamu  bez  preciznih  granica 
i  bez  temeljnih  referencija,  što  konačno  uzrokuje  pad  cjelokupne  religije  u  potpunu  humanizaciju"152. 
Siri  se  posebno  zadržao  na  zabludama  suvremenih  autora,  Henrija  de  Lubaca,  Karla  Rahnera  i 
Jacquesa  Maritaina,  te  zaključio  da  se  kao  posljedica  zabluda  prisutnih  u  teološkom  pokretu 


145  A-Siri,  mapa  „Renovatio".  Pavao  VI.  je  primio  kard.  Ruffinija,  4.  siječnja  1966.  i  s  njim  razgovarao  o  projektu: 
„Povjerio  sam  Njegovoj  Svetosti  ono  što  sam  pisao  Vašoj  Uzoritosti  o  prikladnosti  jednog  časopisa  koji  bi  u  ovom 
kritičnom  trenutku  koji  proživljavamo  širio  zdrav  nauk,  i  zatreba  li,  bio  fronta  ’Conciliumu'  (koji,  koliko  mi  se  čini, 
i  samoj  Njegovoj  Svetosti  zadaje  brige)"  (isto).  Siri  je  sa  svoje  strane  razgovarao  o  tomu  s  kard.  Ottavijanijem 
koji  ga  je  snažno  ohrabrio. 

146  Utemeljitelji  „Conciliuma",  od  kojih  su  mnogi  odigrali  određenu  ulogu  kao  koncilski  periti,  bili  su  Antoine  van 
den  Boogaand,  Paul  Brand,  Yves  Congar,  Hans  Kung,  Johann-Baptiste  Metz,  Karl  Rahner  i  Edward  Schillebeeckx. 
Usp.  HADEWYCH  SNIJDEVVIND,  Genese  et  organisation  de  la  Revue  'Internationale  de  theologie  „Concilium",  u: 
„Cristianesimo  nella  storia",  21  (2000.),  645-673. 

147  SIRI,  Diario,  391. 

148  Gianni  Baget  Bozzo  (1925.-2009.),  nakon  mladenačkog  iskustva  na  dossettijevskoj  ljevici,  osnovao  je 
časopise  „L'Ordine  Civile"  i  ,,Lo  Stato"  da  se  usprotivi  stvaranju  koalicije  lijevog  centra.  Kardinal  Siri  ga  je  1966. 
pozvao  u  „Renovatio",  zaredio  ga  je  za  svećenika  isti  kard.  Siri  1967.  god.  Nakon  što  je  1978.  napustio  vođenje 
„Renovatija",  izabran  je  u  proljeće  1984.  za  zastupnika  u  Europskom  parlamentu  na  listi  Talijanske  socijalističke 
stranke  (PSI).  Ta  mu  je  kandidatura  priskrbila  kanonski  proces  koji  mu  je  donio  suspenziju  a  divinis,  4.  kolovoza 
1985.  god.  Ponovo  se  kandidirao  1989.  i  do  1994.  ostao  u  Strasbourgu.  Kaznu  je  opozvao  Sirijev  nasljednik, 
msgr.  Giovanni  Canestri.  Napustio  je  1994.  PSI,  i  sudjelovao  u  osnutku  „Forze  Italije",  za  koju  je  sastavio  „Listu 
vrijednosti". 

149  G.  BAGET  BOZZO,  I  tempi  e  l'eterno.  Intervista  su  un'esperienza  teologica,  ur.  CLAUDIO  LEONARDI-GIOVANNI 
TASSANI,  Marietti,  Genova,  1988.,  37.  „Kad  sam  otišao  kardinalu  Siriju  da  mu  predložim  da  napravimo 
'Renovatio'"  -  sjeća  se  Baget  Bozzo  -  „kardinal  je  bio  slomljen  i  ražaloščen  čovjek.  U  nekoliko  je  godina  od 
kandidata  za  papu  dospio  u  položaj  neke  odbačene  manjine  koju  je  javno  mnijenje  smatralo  polukrivovjernom. 
Pitao  sam  ga  bi  li  mi  bio  spreman  pomoći  napraviti  časopis  koji  prihvaća  Koncil,  i  to  kao  doktrinalni  događaj  te 
na  tom  području  brani  ono  što  u  tradiciji  vidimo  kao  obvezujuće"  (Nav.  dj.,  38). 

150  Uvodni  članci  „Renovatija"  i  napomene  kleru,  već  objavljeni  u  đenovskoj  „Rivisti  Diocesani",  sabrani  su  u:  G. 
SIRI,  II  dovere  dell'ortodossia.  Editoriali  di „Renovatio" e  note  al  clero,  Giardini,  Piša,  1987. 

151  G.  SIRI,  Riflessioni  sul  movimento  teologico  contemporaneo,  Fraternita  della  Santissima  Vergine  Maria,  Rim, 
1975.;  tekst  je  kasnije  uključen  u:  Isti,  Getsemani.  Riflessioni  sul  Movimento  teologico  contemporaneo, 

Fraternita  della  Santissima  Vergine  Maria,  Rim,  1980.,  11-97. 

152  Nav.  dj.,  37. 


„fundamentalno  mijenja  evanđeoska  poruka  i  nauk  Crkve  o  novom  stvaranju,  obnovi  čovjeka  i  svih 

stvari 

Poput  Sirija  i  msgr.  Luigi  Carlije  prokazao  postojanje  krize  Crkve,  ili  kako  je  točnije  precizirao,  „u 
Crkvi",  u  čijoj  bazi  „postoji  kriza  vjere"154.  Predložio  je  interpretaciju  Koncila  u  svjetlu  Tradicije, 
osuđujući  izobličenja  i  instrumentalizaciju  njegovih  dokumenata. 

Tu  su  liniju  prihvaćanja  Koncila  u  početku  izabrala  trojica  biskupa,  koja  su  zajedno  s  msgr. 

Carlijem  bila  vodila  Coetus  Internationalis,  msgr.  Marcel  Lefebvre,  msgr.  Antonio  de  Castro  Mayer  i 
msgr.  Geraldo  de  Proenga  Sigaud. 

Oko  1968.  su  se  stajališta  msgr.  de  Proenge  Sigauda  i  msgr.  de  Castra  Mayera  počela  razilaziti. 
Msgr.  Sigaud  je  napravio  „politički"  izbor  približivši  se  vojnom  režimu,  koji  je  1964.  svrgnuo 
„progresističkog"  predsjednika  Joaoa  Goularta.  Msgr.  de  Castro  Mayer  se  pridružio  msgr.  Lefebvreu, 
prekidajući  progresivno  odnose  s  rimskim  crkvenim  vlastima155.  Msgr.  Lefebvre  iz  Rima  1968.  u  pismu 
pita  biskupa  Camposa: 

„Nije  li  možda  došlo  vrijeme  da  kažemo  što  mislimo  o  Koncilu,  da  sastavimo  studiju  o  svakoj 
shemi  kako  bismo  pokazali  dvoznačnosti,  štetne  tendencije,  da  tražimo  imenovanje  povjerenstva  za 
interpretaciju  i  reviziju  tih  dokumenata?  Osobno  se  više  ne  kolebam  to  reći  u  svim  mojim 
razgovorima.  Pripremam  se  napisati  članak  o  sljedećoj  temi:  Poslijekoncilski  duh  treba  gledati  u  vezi  s 
Koncilom. 

Sa  svoje  sam  strane  uvjeren  da  to  čemu  trenutačno  svjedočimo,  svoje  izravne  korijene  ima  u 
Koncilu.  Ne  mogu  se  poremetiti  tradicionalne  istine,  a  da  se  ne  razori  građevina  Crkve. 

Ukazujete  na  težak  problem  o  kojemu  ne  možemo  više  šutjeti,  barem  u  našim  privatnim 
razgovorima,  a  to  je  držanje  Svetog  Oca  u  nekim  tekstovima,  ali  prije  svega  u  njegovim  djelima.  Kako 
to  definirati?  Kako  to  suditi  kad  cijela  Tradicija  Crkve  nešto  takvo  osuđuje?"156 

U  Latinskoj  je  Americi  Plinio  Correa  de  Oliveira  držao  svoje  pozicije  čvrste  kritike  progresizma  u 
vremenitom  poretku,  u  skladu  s  njegovim  zvanjem  laika  u  radu  za  „consecratio  mundi"157.  U  dva 
mjeseca,  od  srpnja  do  kolovoza  1968.,  pripadnici  TFP-a  su  na  ulicama  158  brazilskih  gradova  prikupili 
preko  jedan  i  pol  milijun  potpisa  protiv  komunističke  infiltracije  u  Crkvu.  Peticija  je  službeno 


Nav.  dj.,  73. 

154  L.  M.  CARLI,  Nova  et  vetera.  Tradizione  e  progresso  nella  Chiesa  dopo  ii  Vaticano  II,  Istituto  Editoriale  del 
Mediterraneo,  Rim,  1969.,  17. 

155  U  pismu  msgr.  Lefebvreu  od  5.  listopada  1969.,  u  kojem  ga  obavješćuje  o  žalosnom  prelasku  msgr.  Sigauda, 
msgr.  de  Castro  Mayer  piše:  „Usuđujem  se  još  jednom  zamoliti  Vaše  milosrđe  za  savjet.  Stanje  Crkve  ne  može 
biti  strašnije!  Novi  Ordo  missae  ne  slaže  se  dobro  s  dogmom.  To  je  početak  kapitulacije  pred  protestantizmom. 
To  je  odricanje  od  Tridenta  i  od  Pija  V.  Možemo  li  kao  pastiri  duša  slijediti  neku  ,,via  media",  ne  govoreći  ništa  i 
ostavljajući  svakom  svećeniku  da  slijedi  svoju  savjest  ili  nesavjest,  s  rizikom  za  mnoge  duše?  A,  ako  otvoreno 
kažemo  što  mislimo,  kakve  će  biti  posljedice?  Razrješenje  od  službe  koje  bi  kod  mnogih  vjernika  izazvalo 
pomutnju,  a  kod  slabijih  sablazan.  Možemo  li  se  u  savjesti  izložiti  takvim  posljedicama?  Kakva  prebolna  pitanja 
savjesti!  Ne  znam  na  kakvu  potporu  u  Rimu  nailazi  dobra  stvar.  Takva  bi  potpora  mogla  odvratiti  munju  koja 
prijeti  vjeri  i  pobožnosti  mnogih  vjernika.  Žao  mi  je  što  Vas  opterećujem  sa  svim  tim  i  molim  Vas  za  riječ 
prosvjetljenja  i  ohrabrenja"  (Pismo  msgr.  de  Castra  Mayera  msgr.  Lefebvreu,  5.  listopada  1969.,  u:  A-Econe  05- 
01). 

156  Pismo  msgr.  Lefebvrea  msgr.  de  Castru  Mayeru,  28.  svibnja  1968.,  u:  A-Econe  05-01. 

157  R.  DE  MATTEI,  II  crociato  del  secolo  XX,  250-258. 


predstavljena  u  Vatikanu,  7.  studenoga  1969.;  Svete  Stolice  nikada  nije  na  nju  odgovorila,  no 
progresizam  je  u  Brazilu  doživio  snažan  udarac158. 


9.  Vatikanska  Ostpolitik 

Međunarodnu  politiku  „popuštanja"  komunizmu,  koju  je  uveo  John  F.  Kennedy,  nastavili  su 
predsjednik  Nixon  i  njegov  ministar  vanjskih  poslova  Kissinger.  Cilj  je  bio  identičan  s  politikom  koju  je 
u  europskim  okvirima  razvio  Willy  Brandt,  njemački  socijaldemokratski  savezni  kancelar;  ideja 
„konvergencije"  između  zapadnog  bloka  i  onoga  komunističkog. 

Na  crkvenom  je  području  politiku  sporazumijevanja  s  komunizmom,  koja  je  odgovarala 
Brandtovoj  i  Kissingerovoj,  slijedio  msgr.  Agostino  Casaroli.  Na  tragu  pregovora  za  sudjelovanje 
pravoslavnih  promatrača159  na  Koncilu,  msgr.  Casaroli  je  putovao  u  Budimpeštu  i  u  Prag  (1963.- 
1973.),  u  Beograd  (1966.-1970.),  Varšavu  (1967.-1974.),  Moskvu  (1971.)  i  na  Kubu  (1974.). 

Sovjetskog  ministra  vanjskih  poslova,  Andreja  Gromika,  primili  su  u  Vatikanu  1966.,  1970.,  1974.  i 
1975.  god,  U  audijenciju  su  1970.  primljena  trojica  gerilskih  vođa  Angole,  Gvineje  i  Mozambika.  Pavao 
VI.  je  1971.  primio  jugoslavenskog  diktatora  Josipa  Tita,  a  1973.  rumunjskog  diktatora  Nicolaeja 
Ceausescua. 

Na  susretu  s  Titom,  29.  ožujka  1971.,  papa  Montini  je  primajući  gosta  izjavio  da  su  u 
jugoslavenskom  ustavu  usidrena  načela  poput  „humanizacije  socijalnog  područja",  „jačanja 
solidarnosti  i  suradnje  među  ljudima",  „ poštovanja  ljudskog  dostojanstva"  i  „ općenitog  razvoja 
čovjeka  kao  slobodne  osobe"160.  Njegovo  je  uvjerenje  bilo  da  između  marksizma  i  kršćanstva  postoje 
zajedničke  vrijednosti  na  koje  se  moguće  osloniti  kako  bi  se  postigao  cilj  međunarodnoga  mira. 

Godinu  dana  nakon  svoga  puta  u  Moskvu,  novu  je  strategiju  Svete  Stolice  otkrio  Casaroli  u 
govoru  naslovljenom  La  Santa  Sede  e  l'Europa,  održanom  u  Milanu,  20.  siječnja  1972.  god.161  U  njemu 
je  nadbiskup  potvrdio  da  je  za  Svetu  Stolicu  glavna  zadaća  zauzimanje  za  čovječanstvo  i  za  mir, 
također  s  ciljem  da  se  izbjegne  atomska  katastrofa. 

Jedna  od  najpoznatijih  žrtava  vatikanske  Ostpolitike  bio  je  kard.  Jćzsef  Mindszenty,  primas 
Ugarske  i  junak  antikomunističkog  otpora.  Bio  je  zatvorenik  od  1948.  do  1956.,  nakon  mađarskog 
ustanka,  utočište  je  pronašao  u  američkom  veleposlanstvu  i  uvijek  ostao  odlučan  protivnik  svake 
hipoteze  o  razgovorima  ili  suradnji  s  komunističkim  vlastima,  iz  uvjerenja  da  bi  ih  to  samo  jačalo. 
Oštro  je  napadao  vatikansku  Ostpolitik  i  rekao  kard.  Villotu:  „Zašto  postavljate  biskupe  u  istočnim 
zemljama?  Bilo  bi  bolje  da  tamo  nema  nikakvih  biskupa,  nego  takvih  kakve  vam  vlade  dopuštaju  da  ih 
postavljate"162.  Kad  je  Pavao  VI.  od  njega  1.  studenoga  1973.  zahtijevao  da  se  odrekne  naslova 
nadbiskupa  ostrogonskog  i  primasa  Ugarskog,  kardinal  je  to  pristojno,  ali  jasno  odbio.  Pavao  VI.  je 


Nav.  dj., 219-220. 

159  Usp.  G.  BARBERINI,  L'Ostpolitik  della  Santa  Sede,  250  i  dalje. 

160  A.  CASAROLI,  nav.  dj.,  269. 

161  Usp.  „Relazioni  internazionali",  12.  febbraio  1973.,  161-165. 

162  A.  VVENGER,  Le  Cardinal  Villot,  260. 


preuzeo  na  sebe  odgovornost  i  proglasio  vakantnom  primasku  nadbiskupiju  i  18.  studenoga  1973. 
javio  kard.  Mindszentyju  da  je  uklonjen  s  nadbiskupske  katedre163. 


Zagovornici  Ostpolitike  smatrali  su  da  bi  komunizam  mogao  još  dugo  potrajati  i  da  bi  pregovori 
mogli  pomoći  da  se  komunizam  odvoji  od  ateizma,  te  da  se  sam  dalje  razvije  u  politički  sustav  ,,s 
ljudskim  licem".  Vodeći  su  komunisti,  sa  svoje  strane,  bili  svjesni  predstojećeg  sloma  sustava  pa  su 
politiku  „dijaloga"  i  „ispružene  ruke"  prihvatili  iz  razloga  preživljavanja.  Činili  su  malo  ili  nimalo 
ustupaka,  a  jamstava  se  nikada  ne  bi  držali164.  Ostpolitik  je  zapravo  išla  na  ruku  komunizmu,  umjesto 
da  mu  oduzme  svaki  oslonac,  odgađajući  tako  godinama  njegov  pad. 

Vatikanska  politika  popuštanja  imala  je  mnogo  kritičara  u  cijelom  svijetu,  počevši  od  onih  koji  su 
trebali  od  nje  imati  koristi.  Otac  Alessio  Ulisse  Floridi165  -  kao  „sovjetolog"  petnaest  je  godina  bio  član 
autorskog  kolegija  časopisa  „Civilta  Cattolica"  -  objavio  je  1976.  knjigu  u  kojoj  analizira  novu 
strategiju  Svete  Stolice  prema  komunističkim  zemljama  iz  neuobičajene  perspektive  -  sovjetskoga 
disidenta  -  pokazujući  kako  su  istočnoeuropski  kršćani,  koji  su  trebali  imati  koristi  od  politike 
popuštanja,  u  zbilji  bili  njene  žrtve166.  „Apsolutna  nužnost  sprječavanja  izbijanja  nuklearnog  rata  - 
napisao  je  P.  Floridi  -  nešto  je  što  nitko  ne  može  sporiti,  ali  je  li  ta  potreba  zaista  tako  apsolutna  da 
dobije  prioritet  nad  pravima  Božjim  ili  da  se  rabi  kao  sredstvo  zastrašivanja,  kako  bi  se  moglo 
pristupiti  podjarmljivanju  čitavih  nacija?"167 

Biskup  i  kasnije  kardinal,  Jan  Korec  ovako  je  nakon  pada  komunizma  ocijenio  Ostpolitik: 

,,U  našoj  je  zemlji  bilo  opasno  to  što  je  na  raspolaganje  stavljeno  ono  što  nam  je  bilo 
najdragocjenije,  tzv.  podzemna  Crkva.  Primio  sam  i  sam  naredbu  da  prestanem  tajno  zaređivati 
svećenike.  Za  nas  je  to  bila,  zaista,  katastrofa,  kao  da  nas  se  predalo,  izbacilo.  (...)  To  je  bila  najveća 
bol  moga  života.  Komunisti  su  tako  u  svoje  ruke  dobili  javni  pastora I  Crkve.  Ako  je  koji  svećenik  u 
svojoj  župi  htio  imati  ministrante,  izgubio  bi  državno  dopuštenje  bez  kojega  ni  jedan  svećenik  nije 
mogao  obavljati  svoju  službu.  Crkva  je  bila  osuđena  da  se  zatvori  među  bogoštovne  zidove  i  da  se 
kasnije  ugasi.  (...)  Naša  nada  je  bila  podzemna  Crkva  koja  je  tiho  surađivala  sa  svećenicima  u  župama 
i  formirala  mlade  ljude  spremne  na  žrtvu;  profesore,  inženjere,  liječnike,  koji  su  trebali  postati 


163  Vijest  o  uklanjanju  kard.  Mindszentyja  objavio  je  „L'Osservatore  Romano".  U  „Giornale  d'ltalia"  pisalo  je 
6./7.  veljače  1974.  da  je  Vatikan  „njegovu  glavu  dao  na  srebrnom  pladnju  njegovu  Herodu,  komunističkoj  vladi  u 
Budimpešti".  Ciriški  list  „Die  Weltwoche",  13.  veljače  je  napisao  da  je  Rim  sam  Mindszentyja  sada  učinio 
mučenikom,  kad  se  pobrinuo  da  se  riješi  njegove  anakronistične  pojave  u  ime  nove  vatikanske  Ostpolitike.  Kad 
je  5.  veljače  1974.  u  javnost  dospjela  vijest  o  njegovu  uklanjanju,  kard.  Mindszenty  je  objavio  priopćenje  u 
kojem  je  izjavio  da  se  nikada  nije  odrekao  niti  svoje  nadbiskupske  službe  niti  svoga  dostojanstva  primasa 
ugarskog;  naglasio  je  kako  je  „odluku  donijela  isključivo  Sveta  Stolica"  (Memorie,  372). 

164  Usp.  CASAROLI,  72-73. 

165  Alessio  Ulisse  Floridi  (1920.-1986.),  isusovac,  1949.  zaređen  za  svećenika  prema  slavenskom  bizantskom 
obredu,  „sovjetolog"  časopisa  „Civilta  Cattolica"  do  1965.,  a  zatim  je  kao  dušobrižnik  djelovao  među 
sjedinjenim  katolicima,  najprije  u  Brazilu,  a  zatim  u  SAD-u. 

166  Usp.  A.  U.  FLORIDI,  Mosca  e  Vaticano.  U  nastavku  spominje  sudjelovanje  „promatrača"  Moskovskog 
patrijarhata,  o  kojima  se  znalo  da  su  izravno  ovisni  o  Kremlju,  na  Drugom  vatikanskom  koncilu  te  je  ustvrdio: 
„Sigurno  je  da  je  veliki  interes  Kremlja  bio  da  se  spriječi  svaki  moguči  pokušaj  Koncila  da  službeno  osudi 
komunizam.  (...)  Ruska  pravoslavna  crkva  popustila  je  u  svojim  zadrškama  prema  Koncilu  tek  onda  kada  je  bilo 
jasno  da  Koncil  neće  osuditi  komunizam"  (O  temi  „disidentstvo"  i  „Ostpolitik",  intervju  s  o.  Allesiom  U. 
Floridijem,  ur.  R.  DE  MATTEI,  u:  „Cristianita",  32  (1977.)).  Među  prvim  kritikama  Ostpolitike  je  ona  njemačkog 
pisca  REINFIARDA  RAFFALTA,  Wohin  steuert  der  Vatikan?  Papst  zvvischen  Religion  und  Politik,  Miinchen,  1973. 

167  A.  U.  FLORIDI,  Mosca  e  ii  Vaticano,  61. 


svećenicima.  Takvih  sam  zaredio  oko  stotinu  i  dvadeset.  Ti  su  ljudi  potiho  radili  s  mladeži  i  obiteljima, 
te  tajno  objavljivali  časopise  i  knjige.  Ostpolitik  je  zapravo  prodala  tu  našu  djelatnost  u  zamjenu  za 
nejasna  i  nesigurna  obećanja  komunista"168. 

Nakon  putovanja  msgr.  Casarolija  na  Kubu,  u  dnevniku  „Folha  de  S.  Paulo"  objavljena  je  kao  javni 
proglas  deklaracija  pod  naslovom  Vatikanska  politika  popuštanja  prema  komunističkim  vladama.  Za 
TFP:  ne  miješati  se  ili  oduprijeti  se?169  U  njemu  je,  u  ime  TFP-a,  Plinio  Correa  de  Oliveira  u  pristojnom, 
ali  odlučnom  tonu  napisao  riječi  koje  su  odražavale  osjećaje  mnogih  katolika  na  cijelom  svijetu: 

„  Vatikanska  diplomacija  popuštanja  prema  komunističkim  vladama  katolicima  antikomunistima 
stvara  situaciju  koja  ih  duboko  dira,  ne  toliko  kao  antikomuniste  koliko  kao  katolike.  Zapravo,  u 
svakom  trenutku  mogu  primijetiti  nešto  krajnje  neugodno:  ne  vodi  li  antikomunistička  djelatnost  koju 
provode  rezultatu  koji  protuslovi  volji  Namjesnika  Isusa  Krista?  Kako  si  možemo  zamisliti  dosljednoga 
katolika  čija  djela  idu  u  suprotnom  smjeru  od  onih  Pastira  Pastira?  To  pitanje  za  sve  katolike 
antikomuniste  za  posljedicu  ima  sljedeću  alternativu:  prestati  s  borbom  ili  razjasniti  svoje  stajalište. 

Prekinuti  s  borbom,  ne  možemo.  Ne  možemo  to  zbog  imperativa  naše  savjesti  kao  katolika. 
Zapravo,  ako  je  dužnost  svakog  katolika  da  promiče  dobro,  a  da  se  bori  protiv  zla,  naša  nam  savjest 
nalaže  da  širimo  tradicionalni  nauk  Crkve  i  da  se  borimo  protiv  komunističke  doktrine.  (...)  Crkva  nije, 
niti  je  bila,  niti  će  biti  zatvor  savjesti.  Vezu  posluha  prema  Petrovu  nasljedniku,  koju  nikada  ne  bismo 
htjeli  raskinuti,  kojega  ljubimo  iz  dubine  duše,  kojemu  dajemo  najbolje  od  naše  ljubavi,  tu  vezu 
ljubimo  u  trenutku  u  kojem,  rastrgani  od  boli,  zastupamo  svoju  poziciju.  Na  koljenima,  pogleda  puna 
poštovanja  upravljena  prema  liku  Njegove  Svetosti  Pape  pape  Pavla  VI.,  izražavamo  mu  svoju 
najdublju  odanost. 

Tim  činom  djetinje  ljubavi  Pastiru  Pastira  kažemo:  naša  duša  je  Vaša,  naš  je  život  Vaš. 
Zapovijedajte  nam  što  želite.  Samo  ne  tražite  od  nas  da  prekrižimo  ruke  pred  crvenim  vukom  koji 
napada.  Tomu  se  protivi  naša  savjest"170. 


10.  Poslijekoncilsko  vrijeme  i  liturgija 

a)  Novus  Ordo  Missae 

Don  Giuseppe  Dossetti  vidio  je  u  konstituciji  o  liturgiji  interpretacijsku  os  koncilskog  korpusa  i 
hermeneutički  kriterij  za  interpretaciju  dokumenata171;  a  kard.  Danneels172  je  promatrao  liturgijsku 


168  jAN  KOREC,  intervju  za  „II  Giornale",  18.  srpnja  2000.  Jan  Chryzostom  Korec  SI  (1924.),  Slovak,  1950.  zaređen 
za  svećenika,  1951.  posvećen  za  biskupa,  od  1990.  do  2005  biskup  Nitre,  kardinal  od  1991. 

169  Manifest  je  izašao  u  danima  nakon  pohoda  Kubi  msgr.  Agostina  Casarolija.  Tijekom  puta,  koji  se  dogodio  na 
poziv  kubanskih  biskupa,  između  27.  ožujka  i  5.  travnja  1974.,  msgr.  Casaroli  je  razgovarao  s  predstavnicima 
vlade  i  s  Fidelom  Castrom.  Sljedeće  je  godine  bio  u  Njemačkoj  Demokratskoj  Republici,  a  od  30.  srpnja  do  1. 
kolovoza  1975.  kao  posebni  izaslanik  Pavla  VI.  sudjelovao  je  na  helsinškoj  Konferenciji  o  sigurnosti,  te  u  ime 
svete  Stolice  potpisao  zaključni  akt.  O  putu  na  Kubu  usp.  i  RICCARDO  CANNELLO,  II  viaggio  a  Cuba  di  Monsignor 
Casaroli,  u:  L' America  Latina  fra  Pio  XII  e  Paolo  VI.  II  cardinale  Casaroli  e  le  politiche  vaticane  in  una  Chiesa  che 
cambia,  ur.  A.  MELLONI-S.  SCATENA,  II  Mulino,  Bologna,  2006.,  195-235. 

170  P.  CORREA  DE  OLIVEIRA,  La  politica  vaticana  di  distensione  verso  i  governi  comunisti,  u:  „Cristinita",  5 
(1974.).  Dokument  je  u  cijelosti  objavljen  u  „Catolicismo",  280  (1974.)  kao  i  u  36  brazilskih  novina  te  u  73 
novine  i  časopisa  jedanaest  zemalja,  a  da  nije  naišao  ni  na  kakvu  primjedbu  glede  svoje  pravovjernosti  i 
kanonske  korektnosti. 


reformu,  koju  je  započeo  Koncil,  a  proveo  Pavao  VI.,  kao  možda  najdublju  promjenu  u  životu 
Katoličke  crkve173. 

Članak  54  konstitucije  Sacrosanctum  Concilium  kombiniran  s  člankom  40,  u  odnosu  na  ulogu 
biskupskih  konferencija,  omogućio  je  potonjima  uvođenje  pučkog  jezika  u  slavlje  mise.  Na  tom  je 
temelju  u  nedjelju,  7.  ožujka  1965.,  za  vrijeme  Koncila,  slavljena  u  Italiji  misa  s  mnogim  dijelovima  na 
pučkom  jeziku  i  oltarom  prema  vjernicima.  Pavao  VI.  je  celebrirao  toga  dana  u  jednoj  rimskoj  župnoj 
crkvi  na  talijanskom  jeziku  i  pozvao  župnike  na  suradnju  u  provođenju  reforme.  Recitiranje  kanona 
glasno  i  na  pučkom  jeziku  odobreno  je  4.  ožujka  1967.  god.  Istoga  je  mjeseca  izašla  i  knjiga  La  tunica 
stracciata  Tita  Casinija174  koja  je  sadržavala  oštru  kritiku  tekuće  liturgijske  reforme.  Dojam  je  ostavila 
činjenica  da  je  kard.  Bacci  napisao  predgovor. 

Consilium  ad  Exsequendam  Constitutionem  de  Sacra  Liturgia,  osnovan  1964.,  dobio  je  od  Pavla 
VI.  zadaću  revizije  liturgijskih  knjiga  (misala,  brevijara,  rituala,  pontifikala)  i  provođenja  reforma  koje 
su  se  ticale  djelatnoga  sudjelovanja  vjernika,  kao  što  su  uporaba  pučkih  jezika  i  koncelebracija175. 
Vrhunac  rada  Consiliuma,  koji  je  vodio  msgr.  Bugnini,  bila  je  izrada  novog  Orda  missae  koji  je  Pavao 
VI.  promulgirao  na  konzistoriju,  28.  travnja  1969.  god.176  Kad  je  Consilium  ispunio  svoju  misiju 
zamijenila  ga  je  1970.  novoosnovana  Kongregacija  za  bogoštovlje.  U  svibnju  1970.  bio  je  spreman 
novi  misal.  Radilo  se  o,  kako  je  to  primijetio  isusovački  povjesničar  Giacomo  Martina,  „autentičnoj 
liturgijskoj  revoluciji  daleko  većoj  od  one  tridentske"177. 

Nije  manjkalo  onih  koji  su  svu  odgovornost  za  Novus  Ordo  Missae  htjeli  prebaciti  na  msgr. 
Bugninija  i  protumačiti  njegovo  uklanjanje  kao  odgovor  pape  Montinija  na  izdaju  koje  je  bio  žrtvom. 
Svjedočanstva  za  suprotno  su  neoboriva  i  ne  iznenađuju.  Pavao  VI.  će,  prema  njegovu  životopiscu 
Yvesu  Chironu,  nesumnjivo  ući  u  povijest  kao  papa  koji  je  priveo  kraju  II.  vatikanski  koncil,  ali  i  kao 
onaj  koji  je  Crkvi  dao  novu  misu178.  Od  tridesetih  je  godina  mladi  Montini,  pod  utjecajem  oca 
Bevilacquae,  bio  sljedbenik  „liturgijskoga  pokreta"  u  kojem  je  vidio  crkvenu  formulaciju 
maritainovskog  humanizma179. 


171  G.  DOSSETTI,  Per  una  „Chiesa  eucaristica".  Rilettura  della  portata  dottrinale  del  Vaticano  II.  Lezioni  del  1965, 
ur.  G.  ALBERIGO-G.  RUGGIERI,  II  Mulino,  Bologna,  2002. 

172Godfried  Danneels  (1933.),  zaređen  za  svećenika  1957.,  biskup  Anversa  1977.,  kasnije  Malinesa-Bruxellesa 
od  1979.  do  2009.,  kardinal  od  1983. 

173  Usp.  G.  DANNEELS,  La  reforme  llturglque  de  Paul  VI  et  ses  enjeux  pour  la  vle  de  l'Egllse,  u:  Le  role  de  G.  B. 
Montini,  4. 

174  Usp.  TITO  CASINI,  La  tunica  stracciata.  Lettera  di  un  cattolico  sulla „Riforma  liturgica",  s  predgovorom  kard. 
Antonija  Baccija,  Sates,  Rim,  1967.;  Isti,  Nelfumo  di  Satana.  Verso  l'ultimo  scontro,  II  carro  di  San  Giovanni, 
Firenca,  1976. 

175  Consilium  je  26.  rujna  1964.  dopustio  fakultativnu  uporabu  pučkog  jezika  u  svim  obredima  osim  predslovlja  i 
kanona  mise. 

176  Apostolska  konstitucija  Missale  Romanum  pojavila  se  3.  travnja  1969.,  a  sastojala  se  od  dvaju  dokumenata: 
Institutio  generalis  missalis  Romani  i  novoga  Orda  missae  u  pravom  smislu,  tj.  novoga  misala  i  rubrika  koje  su  ga 
pratile  (usp.  AAS,  61  (1969.),  217-226).  Institutio  generalis  de  liturgia  horarum,  donijela  je  novi  oblik  brevijara, 

2.  veljače  1971.  (usp.  AAS,  63/2  (1971.),  527-535.). 

177  G.  MARTINA,  Storia  della  Chiesa,  Morcelliana,  Brescia,  1995.,  sv.  III,  359. 

178  Usp.  Y.  CHIRON,  Paul  VI,  289. 

179  Usp.  VI RG I N  IO  PONTIGGIA,  L'interesse  perla  liturgia  in  G.  B.  Montini:  gli  anni  giovanili  alla  FUCI,  u:  Liturgia: 
temi  e  autori,  35-82. 


Kad  je  novi  obred  stupio  na  snagu,  neki  uvaženi  članovi  hijerarhije,  kao  i  mnogi  teolozi  i  laici 
izrazili  su  oštru  kritiku180.  Već  su  u  listopadu  1969.  kardinali  Ottaviani  i  Bacci  predali  Pavlu  VI.  Kratko 
kritično  ispitivanje  Novog  reda  mise,  koje  je  sastavila  izabrana  skupina  teologa  različitih  nacionalnosti. 
U  njihovu  pismu  upućenom  papi  tvrdi  se  da  „Novus  Ordo  Missae  (...)  predstavlja  kako  u  svojoj  cjelini, 
tako  i  u  pojedinostima,  zapanjujuće  udaljavanje  od  katoličke  teologije  o  svetoj  misi,  kako  je 
formulirana  na  XXII.  zasjedanju  Tridentskoga  koncila,  koji  je,  definitivno  određujući  'kanone'  obreda, 
podigao  nepremostivu  branu  protiv  bilo  kakvog  krivovjerja  koje  bi  moglo  narušiti  cjelovitost 
otajstva"181. 

Msgr.  Ferdinando  Antonelli,  tajnik  nove  Kongregacije  za  obrede,  koji  je  pratio  cijeli  put  liturgijskih 
reforma  od  Pija  XII.  do  Pavla  VI.,  izrazio  je  23.  srpnja  1968.  msgr.  Benelliju,  supstitutu  Državnog 
tajništva,  „svoje  brige  o  liturgijskoj  reformi  koja  postaje  sve  kaotičnija  i  nenormalnija"182.  I  s 
progresističke  se  strane  priznavalo  da  je  Novus  Ordo  izrazio  novu  teologiju  „naroda  Božjeg"  na  putu  u 
povijesti;  jednu  imanentističku  ekleziološku  viziju  koja  je  za  temelj  imala  sveopće  svećeništvo  vjernika 
što  je,  prema  Alberigu,  velika  razlika  prema  enciklikama  Mediator  Dei  i  Mystici  Corporis  pape  Pija 
XII.183 

Od  toga  su  vremena  učestali  apeli  vjernika  različitih  nacionalnosti  koji  su  tražili  ponovno 
uvođenje  ili  barem  „jednake  uvjete"  za  tradicionalnu  misu184.  Među  ostalima,  treba  spomenuti 
„Memorandum"  u  kojem  je  1971.,  više  od  stotinu  uvaženih  osoba  iz  cijeloga  svijeta,  željelo  ukazati 
Svetoj  Stolici  „na  strašnu  odgovornost  koja  bi  se  mogla  dogoditi  u  povijesti  ljudskog  duha  ukoliko 
odbije  dopustiti  da  tradicionalna  misa  preživi,  makar  živjela  uz  ostale  liturgijske  oblike."185 


180  Među  mnogobrojnim  kritičkim  studijama  o  „novoj  misi"  i  o  liturgijskoj  reformi,  koje  su  velikim  dijelom 
sastavili  učeni  laici,  izdvajamo:  A.  X  VIDIGAL  DA  SILVEIRA,  La  nouvelle  Messe  de  Paul  VI  qu'en  penser ?;  J. 
VAQUIE,  La  Revolution  liturgique,  Diffusion  de  la  Pensee  Frangaise,  Chire-en-Montreuil,  1971.;  L.  SALLERON,  La 
Nouvelle  Messe,  Nouvelles  Editions  Latines,  Pariz,  1976.  (1971.);  VVOLFGANG  VVALDSTEIN,  Hirtensorge  und 
Liturgiereform,  Lumen  Gentium,  Schaan  (Fl)  1977.;  KLAUS  GAMBER,  Die  Reform  der  Romischen  Liturgie,  F. 
Pustet,  Regensburg,  1979.  (francusko  izdanje  ovoga  djela:  La  reforme  liturgique  en  question,  Editions  Sainte- 
Madeleine,  Le  Barroux,  1992.,  sadrži  predgovore  kardinala  Silvija  Oddija,  Josepha  Ratzingera  i  Alfonsa  M. 
Sticklera);  M.  DAVIES,  Pope  Paul's  New  Mass,  The  Angelus  Press,  Dickinson  (Texas),  1980.;  Die  heilige  Liturgie, 
ur.  FRANZ  BREID,  Ennsthaler,  Steyr,  1997.;  Autour  de  la  Question  Liturgique  avec  le  Cardinal  Ratzinger, 
Association  Petrus  a  Stella,  Fontgombault,  2001.,  tal.  prijevod,  La  questione  liturgica.  Atti  delle  „Giornate 
liturgiche  di  Fontgombault",  22-24  luglio  2001,  Nova  Millennium,  Rim,  2010.;  R.  DE  MATTEI,  La  liturgia  della 
Chiesa  nell'epoca  della  secolarizzazione,  Solfanelli,  Chieti,  2009.;  MARTIN  MOSEBACFI,  Eresia  dell'informe:  la 
liturgia  romana  e  ii suo  nemico,  tal.  prijevod,  Cantagalli,  Siena,  2009. 

181  Studiju  koju  promiče  Una  Voće-  Italia  ponovo  je  objavila  ista  udruga  s  Nuovo  esame  critico  del  Novus  Ordo 
Missae  (II  Novus  Ordo  Missae:  due  esami  critici,  u:  „Una  Voće",  dodatak  br.  48-49  (1979.)). 

182  F.  ANTONELLI,  Note  sulla  riforma  liturgica,  u:  N.  GIAMPIETRO,  II  card.  Ferdinando  Antonelli,  257. 

183  Usp.  G.  ALBERIGO,  II  popolo  di  Dio  nell'esperienza  difede,  u:  „Concilium",  20  (1984.),  940-958.;  Isti,  La 
riforma  conciliare  nel  cammino  storico  del  movimento  liturgico  e  nella  vita  della  Chiesa,  u:  Transizione  epocale, 
505-525. 

184  Održana  su  tri  međunarodna  hodočašća  katolika  u  Rim  da  potvrde  svoju  vjernost  tradicionalnoj  misi  i 
katekizmu  sv.  Pija  X.  (usp.  GUGLIELMO  ROSPIG LIOSI,  La  manifestazione  dei  cattolici  tradizionalisti  riconfermano 
la  fedelta  al  messale  e  al  catechismo,  u:  „II  Tempo",  19.  lipnja  1970.).  Zbirka  apela  do  1980.  u:  ...Et  pulsanti 
aperietur  (Lc  11,  10),  Una  Voće,  Clarens,  1980. 

185  Među  potpisnicima  su  bili:  Romano  Amerio,  Jorge  Luis  Borges,  Marcel  Brion,  Agatha  Christie,  Henri  de 
Montherlant,  Augusto  Del  Noće,  Robert  Graves,  Graham  Greene,  Julien  Green,  Yehudi  Menuhin,  Malcolm 
Muggeridge,  Marius  Schneider,  Bernard  Wall.  Usp.  tekst  i  popis  potpisnika  u:  „Una  Voće"  7  (1971.),  1-10. 


b)  Sekularizacija  liturgije 


Problemu  novog  obreda  ubrzo  se  pridružio  problem  nove  liturgijske  prakse.  Novinar  Dino 
Pieraccioni  pisao  je  u  kolovozu  1976.: 

„ Kada  se  nazoči  misi  koja  se  slavi  pred  oltarom  na  nekoj  vrsti  improviziranog  stola  (...),  kada  se  na 
nekim  misama  vidi  neka  vrsta  „ujedinjenog"  prikazanja,  gdje  se  kruh  i  vino  prikazuju  u  jednoj  jedinoj 
formuli;  kada  se  čuju  molitve  vjernika  za  Crkvu,  koje  pojedini  sudionici  improviziraju  (...);  kada  se  za 
vrijeme  znaka  mira  vidi  celebranta  kako  napušta  oltar  i  luta  među  susjede  ili  vjernike  prolazeći  među 
klupama;  kada  za  vrijeme  pričesti  vjernici  sami  uzimaju  posvećeni  kruh  (...);  kada  se  umjesto 
tradicionalnih  pjesama  (talijanskih  ili  latinskih,  svejedno)  koje  je  znao  sav  puk  i  pjevao  napamet,  čuju 
izvjesni  komadi  i  neugodne  pjesme  koje  ne  nemaju  ništa,  nećemo  reći  religioznoga,  nego  nisu  niti 
glazbene  -  je  li  to  zaista  provedba  liturgijske  reforme  i  nasljedovanje  volje  Koncila?"186 

Novus  Ordo  Pavla  VI.  teoretski  je  utvrdio  kompleks  norma  i  molitava  koje  su  uređivale  celebraciju 
svete  misne  žrtve  u  zamjenu  za  antički  rimski  obred.  Zapravo,  liturgijska  je  praksa  otkrila  jedan  novi, 
promjenjivi  obred.  Doista,  tijekom  reforme  je  progresivno  uvedena  serija  novina  i  varijanata  od  kojih 
mnoge  nije  predvidio  niti  Koncil  niti  konstitucija  Missale  Romanum  Pavla  VI.187 

Quid  novum  se  ne  sastoji  samo  u  zamjeni  latinskoga  kultnog  jezika  pučkim  jezicima,  nego  i  u 
konceptu  oltara  kao  „stola",  kako  bi  se  naglasio  gozbeni,  umjesto  žrtvenoga  karaktera;  u  celebratio 
versus  populum  koja  je  zamijenila  celebraciju  versus  Deum,  i  time  u  prekidu  celebracije  prema  Istoku, 
tj.  prema  Kristu  kojega  simbolizira  izlazeće  sunce;  u  nedostatku  šutnje  i  sabranosti  za  vrijeme 
ceremonije  i  u  njenoj  teatralizaciji  nerijetko  popraćenoj  nesakralnim  pjesmama,  i  sa  svećenikom 
često  svedenim  na  „predsjedatelja  zajednice";  u  hipertrofiji  liturgije  riječi  naprama  liturgiji 
euharistije;  u  „znaku"  mira,  koji  je  nadomjestio  poklecanja  svećenika  i  vjernika,  kao  simbolu  prelaska 
od  vertikalne  dimenzije  prema  horizontalnoj  dimenziji  liturgijske  akcije;  u  pričesti  vjernika  stojeći,  a 
kasnije  i  u  pričesti  na  ruku;  u  pristupu  žena  k  oltaru;  u  celebraciji  kao  tendenciji  „ kolektivizacije" 
obreda;  i  prvenstveno  u  promjeni  i  zamjeni  molitava  prikazanja  i  kanona.  Osobito  uklanjanje  riječi 
mysterium  fidei  iz  euharistijske  formule  može  se  smatrati,  kako  je  ustvrdio  kard.  Alfons  Maria 
Stickler  ,  simbolom  demitologizacije  i  time  humaniziranja  središnje  jezgre  svete  mise  . 

Misao  vodilja  tih  inovacija  se  može  izraziti  u  sljedećoj  tezi  -  ako  želimo  Kristovu  vjeru  učiniti 
dostupnom  ljudima  današnjice,  moramo  je  živjeti  i  predstaviti  u  okviru  današnjega  mišljenja  i 
mentaliteta.  Tradicionalna  bi  liturgija  zbog  svoje  nesposobnosti  da  se  prilagodi  suvremenom  čovjeku 
ljude  udaljila  od  Boga  i  bila  bi  kriva  za  izočnost  Božju  u  našem  društvu.  Litugijska  je  reforma  provela 
prilagodbu  obreda  ne  dirajući  bit  sakramenta,  kako  bi  kršćanskoj  zajednici  omogućila  „sudjelovanje  u 
svetomu"  što  se  nije  moglo  postići  modulima  tradicionalne  liturgije. 


DINO  PIERACCIONI,  II  Concilio,  la  tradizione,  lefughe  in  avanti,  u:  „II  Resto  del  Carlino",  18.  kolovoza  1976. 

187  R.  DE  MATTEI,  La  liturgia  della  Chiesa  nell'epoca  della  secolarizzazione,  30-31. 

188  Alfons  Maria  Stickler  (1910.-2007.),  Austrijanac,  zaređen  za  svećenika  1937.,  profesor  kanonskog  prava  na 
Papinskom  salezijanskom  sveučilištu  na  kojem  je  od  1958.  do  1966.  bio  rektorom.  Prefekt  Vatikanske 
apostolske  knjižnice  (1981.),  proknjižničar  Svete  Rimske  Crkve  i  naslovni  nadbiskup  Bolsene,  kardinal  od  1985. 

189  Usp.  A.  M.  STICKLER  (1910.-2007.),  Erinnerungen  und  Erfahrungen  eines  Konzilsperitus  der 
Liturgiekommission,  u:  Die  heilige  Liturgie,  176.  Kardinal  Stickler  podsjeća  da  Sacramentarium  Gelasianum,  tj. 
najstariji  misal  Rimske  crkve,  u  originalnom  tekstu  (Codice  Vaticano,  Reg.  lat.  316,  list  181v)  jasno  sadrži 
,,mysterium  fidei"  (nav.  dj.,  174). 


Dominantna  ideja  liturgijske  reforme  bila  je  „djelatno  sudjelovanje"  vjernika.  Kako  naglašava 
Gilles  Routhier,  ona  \e  „prije  nego  što  je,  takorekuć,  prodrla  u  cjelinu  koncilskih  dokumenata,  preko 
liturgijske  konstitucije  našla  put  do  II.  vatikanskog  koncila"190.  Prema  načelu  „djelatnog  sudjelovanja", 
cijela  je  zajednica  postala  subjekt  i  nositelj  liturgijske  akcije,  u  perspektivi  radikalne  sekularizacije 
liturgije191.  „Prividno  tako  umjerena  riječ  o  djelatnom,  punom  i  svjesnom  sudjelovanju,  otkrila  je 
neočekivanu  pozadinu"192,  primijetio  je  o.  Angelus  Haufšling,  naglašavajući  odnos  između  te 
paticipatio  actuosa  liturgijske  reforme  i  onoga  što  je  Rahnerova  škola  nazvala  „antropološkim 
zaokretom"  (Anthropologische  Wende)  u  teologiji. 

Onaj  koji  djeluje  nije  toliko  svećenik  in  persona  Christi,  tj.  Bog  sam,  nego  zajednica  vjernika  in 
persona  hominis  da  predstavi  potrebe  modernoga  svijeta,  koje  je  jedan  Rahnerov  učenik  definirao 
kao  „sveto  i  posvećeno  u  svojoj  profanosti,  tj.  sveto  u  anonimnom  obliku"193.  Rezultat  liturgijske 
reforme  ,,u  njenoj  cjelokupnoj  realizaciji  nije  bio  reanimacija,  nego  devastacija"194,  napisao  je  kard. 
Ratzinger,  prema  kojemu  „crkvena  kriza  u  kojoj  se  danas  nalazimo  u  velikoj  mjeri  počiva  na  kolapsu 
liturgije"195. 

U  apostolskom  pismu  Ecclesia  Dei196,  2.  srpnja  1988.,  Ivan  Pavao  II.  je  zatražio  od  biskupa  i  svih 
koji  u  Crkvi  obavljaju  pastoralnu  službu  da  „jamče  poštivanje  opravdanih  težnja"  svih  katoličkih 
vjernika  „koji  se  osjećaju  privrženima  nekim  ranijim  liturgijskim  i  stegovnim  oblicima  latinske 
tradicije".  Nekoć  kardinal  Ratzinger  postao  je  papa  Benedikt  XVI.  i  2007.  objavio  motuproprij 
Summorum  Pontificum 197  s  ciljem  da  zadovolji  „opravdane  težnje"  vjernika  starog  tradicionalnog 
obreda  i  da  se  postigne  „unutarnje  pomirenje  u  Crkvi"198,  vrativši  tako  puno  građanstvo  starom 
rimskom  obredu  koji  pravno  nikada  nije  bio  ukinut,  ali  je  u  stvarnosti  bio  preko  četrdeset  godina 
praktički  „zabranjen"199. 


11.  Jubilej  1975. 

Bulom  Apostolorum  limina200,  1974.  Pavao  VI.  je  najavio  dvadeset  i  petu  jubilejsku  godinu  Crkve, 
prema  tradicionalnom  ritmu  koji  je  ustalio  Pavao  II.  Na  obredu  otvaranja  Svetih  vrata,  u  Božičnoj  noći 


190  G.  ROUTHIER,  II  Concilio  Vaticano  II,  101. 

191  Usp.  MICHAEL  KUNZLER,  La  liturgia  all'inizio  del  terzo  millenio,  u:  II  Concilio  Vaticano  II.  Recezione  e  attualita 
alla  luče  del  Giubileo,  ur.  R.  FISICHELLA,  San  Paolo,  Cinisello  Balsamo,  2000.,  217-231. 

192  ANGELUS  A.  HAUISLING  OSB,  Liturgiereform.  Materialien  zu  einem  neuen  Thema  der  Liturgievvissenschaft,  u: 
„Archiv  fur  Liturgievvissenschaft",  31  (1989.),  1-32,  29. 

193  LUIS  MALDONADO,  Secolarizzazione  della  liturgia,  tal.  prijevod,  Edizioni  Paoline,  Rim,  1972.,  473. 

194  J  RATZINGER,  Klaus  Gamber,  L'intrepidite  d'un  vrai  temoin,  predgovor  knjizi  msgr.  K.  GAMBERA,  La  reforme 
liturgique,  6.  Usp.  i  Isti,  Introduzione  allo  spirito  della  liturgia,  tal.  prijevod,  San  Paolo,  Cinisello  Balsamo,  2001. 

195  J.  RATZINGER,  La  mia  vita:  ricordi,  110-113. 

196  Usp.  GIOVANNI  PAOLO  II,  Lettera  Apostolica  Ecclesia  Dei,  2.  srpnja  1988.,  u:  AAS,  80  (1988.),  1498. 

197  Usp.  BENEDETTO  XVI,  Lettera  Apostolica  Motu  Proprio  Data  sull'uso  della  liturgia  romana  anteriore  alla 
riforma  effettuata  nel  1970,  Summorum  Pontificum  del  7  luglio  2007,  u:  AAS,  99  (2007.),  777-781.,  popraćeno 
pismom  Ad  omnes  catholicae  Ecclesiae  episcopus  ritus  romanis,  nav.  dj.,  795-799. 

198  .  .. 

Isti,  28. 

199  Jean  Madiran  opisao  je  povijest  te  zabrane  u  Francuskoj  od  studenog  1969.  kad  je  kard.  Marty  (1904.-1994.), 
predsjednik  biskupske  konferencije,  propisao  da  je  od  1.  siječnja  1970.  obvezan  novi  Ordo  Missae  i  samo  na 
francuskom  jeziku  (usp.  J.  MADIRAN,  Histoire  de  la  messe  interdite,  Via  Romana,  Versailles,  2007.  i  2008.,  dva 
sveska). 

200  PAOLO  VI,  Bolla  Apostolorum  Limina,  23.  svibnja  1974.,  u:  AAS,  66  (1974.),  289-307. 


1974.,  nazočili  su  i  neki  budisti  koje  je  pozvalo  Tajništvo  za  nekršćane.  0  desetoj  godišnjici  ukidanja 
izopćenja  između  Rimske  crkve  i  Carigradske  crkve,  14.  prosinca  1975.,  papa  se  neočekivano  u  Sv. 
Petru  sagnuo  i  poljubio  nogu  metropolita  Melita  iz  Kalcedona,  vođe  „pravoslavne"  delegacije. 

Od  trijumfalne  Svete  godine  Pija  XII.  prošlo  je  dvadeset  i  pet  godina,  a  činilo  se  da  je  Crkva 
rastrgana  dubokom  krizom201.  Kolaps  dogmatskih  sigurnosti,  relativizam  novog  permisivnog  morala, 
anarhija  na  stegovnom  području,  otpad  od  svećeništva  i  udaljenje  milijuna  vjernika  od  religiozne 
prakse,  odstranjivanje  iz  crkava  oltara,  pričesnih  klupa,  raspela,  svetačkih  kipova,  crkvenog 
namještaja;  sve  to  je  davalo  sliku  prave  devastacije202. 

„Proljeće  vjere",  koje  je  trebalo  uslijediti  nakon  II.  vatikanskog  koncila,  pokazalo  se  prije  kao  oštra 
zima,  o  čemu  prije  svega  svjedoči  kolaps  zvanja  i  napuštanje  redovničkog  života203. 

Od  1939.  do  1963.  Sveti  uficij  je  odobrio  ukupno  563  dispenze  od  svećeničkog  celibata.  Njihov  je 
broj  rastao  u  godinama  nakon  Koncila,  da  bi  u  razdoblju  od  1963.  do  1970.  dosegao  brojku  3.335 
dispenzi204.  „Prvi  put  u  povijesti  -  pisao  je  1977.  otac  Giacomo  Martina  -  svećeništvo  su  u  svega 
nekoliko  godina,  uza  sve  potrebne  dispenze,  napustile  tisuće  svećenika"205. 

Što  se  tiče  ukupnih  i  postotnih  gubitaka  glavnih  redovničkih  ustanova,  ukupna  bilanca  četrdeset 
godina  nakon  Koncila  ispada  još  dramatičnija.  Ako  je  1965.  u  velikim  muškim  ustanovama  broj 
redovnika  iznosio  329.799,  godine  2005.  preostalo  je  njih  214.913,  tj.  u  četrdeset  su  se  godina 
smanjili  za  trećinu206. 

Godine  1976.,  o  tisuću  i  šestotoj  obljetnici  smrti  neslomljivog  biskupa  aleksandrijskog,  sv. 
Atanazija,  msgr.  Rudolf  Graber207,  biskup  regensburški,  podsjetio  je  na  arijansku  krizu  u  IV.  st. 

„Zašto  se  čini  tako  maio  da  se  učvrste  stupovi  Crkve,  da  se  izbjegne  pad?  Tko  suočen  s  tim 
jednoznačnim  događajima  još  misli  da  se  u  tim  procesima  radi  o  rubnim  pojavama  ili  prijelaznim 
poteškoćama  koje  će  se  same  nakon  nekog  vremena  smanjiti,  tomu  nema  pomoći.  (...)  No,  tim  je  veća 
odgovornost  vodećih  ljudi  u  Crkvi  ako  se  ne  bave  tim  problemima  i  misle  sve  popraviti  kakvom 


Bibliografija  o  toj  temi  je  opsežna.  Osim  Razgovora  o  vjeri  V.  MESSORIJA  s  kard.  J.  RATZINGEROM  i  lota  unum 
R.  AMERIJA,  također:  DIETRICH  VON  HILDEBRAND,  II  cavallo  di  Troia  nella  Citta  di  Dio,  tal.  prijevod,  Volpe,  Rim, 
1971.;  Isti,  Der  vervvustete  Weinberg,  J.  Habbel,  Regensburg,  1973.;  C.  FABRO  CPS,  L'avventura  della  teologia 
progressista;  BERNARD  MONSEGU  CP,  Posconcilio,  Studium,  Madrid,  1975.-1977.,  3  sveska;  VVIEGAND  SIEBEL, 
Katholisch  oder  konziliar -  Die  Krise  der  Kirche  heute,  A.  Langen-G.  Muller,  Munchen-Beč,  1978.;  G.  SIRI, 
Getsemani;  GEORG  MAY,  Der  Glauben  in  der  nachkonziliaren  Kirche,  Mediatrix  Verlag,  Beč,  1983.;  A.  SINKE 
GUIMARAES,  In  the  murky  vvaters  ofVatican  II. 

202  SAD  su  zemlja  koja  o  toj  devastaciji  ima  pouzdane  statistike  na  koje  se  možemo  osloniti.  Usp.  žalosni  prikaz 
ROGERA  FINKEA  i  RODNEYA  STARKA  u:  The  Churching  of  America,  1776-1990.  Winners  and  Losers  in  Our 
religious  Economy,  Rutgers  University  Press,  New  Brunsvvick  (New  Jersey),  1992. 

203  Usp.  FRANCISCO  JOSE  FERNANDEZ  DE  LA  CIGONA,  El  invierno  postconciliar,  u:  „Verbo",  393-394  (2001.), 
329-358.  Donosi  zapanjujuće  podatke  o  padu  nekoć  cvatućeg  redovničkog  života  u  Španjolskoj. 

204  Usp.  G.  MARTINA,  Storia  della  Chiesa,  376-377. 

205  G.  MARTINA,  La  Chiesa  in  Italia  negli  ultimi  trent'anni,  predgovor  elementa  Rive,  Studium,  Rim,  1977.,  142. 

206  Usp.  studiju  klaretinca  ANGELLA  PARDILLE,  /  religiosi  ieri,  oggi  e  domani,  Editrice  Rogate,  Rim,  2007.  Sličnu 
sliku  isti  autor  daje  o  redovnicama  u:  Le  religiose  ieri,  oggi  e  domani,  Libreria  Editrice  Vaticana,  Citta  del 
Vaticano,  2008. 

207  Rudolf  Graber  (1903.-1992.),  Nijemac,  1926.  zaređen  za  svećenika,  biskup  regensburški  od  1962.  do  1981. 


zakrpom.  Ne,  radi  se  o  cjelini,  o  Crkvi,  radi  se  jednoj  vrsti  kopernikanske  revolucije  koja  je  buknula  u 
grudima  Crkve,  o  gigantskoj  revoluciji  u  Crkvi"208. 

Američki  biskup,  msgr.  Robert  Dwyer209  napisao  je  30.  srpnja  1975.  pismo  papi  Pavlu  VI.  u  kojem 
je  iznio  zaprepašćujući  opis  pada  katoličanstva  u  SAD-u,  posebno  u  pogledu  na  devastaciju  u  području 
liturgije210.  „Nijedan  neprijatelj  -  zaključuje  prelat  -  nije  donio  ovu  devastaciju,  nego  upravo  sinovi 
obitelji"211.  Dvije  godine  kasnije,  nadbiskup  Arrigo  Pintonello212  u  otvorenom  pismu  talijanskom 
biskupima  predočio  je  sličnu  sliku  anarhije  u  Crkvi:  „pravi  bič  Božji,  veći  i  destruktivniji  od  Atilina,  s 
posljedicama  zbog  kojih  odgovorni  za  život  i  vođenje  Crkve  ne  bi  trebali  moći  ni  zaspati,  a  oni 
neobjašnjivo  šute"213. 

U  međuvremenu  je  u  Francuskoj  abbe  Louis  Coache214  govorio  o  „apostaziji",  dok  je  abbe 
Georges  de  Nantes,  7.  svibnja  1973.  došao  u  Rim  da  Papi  preda  fascikl  o  dramatičnoj  situaciji  u  Crkvi  i 
odgovornosti  crkvenog  vrha.  Gesta  je  različito  vrjednovana,  ali  je  naišla  na  širok  odjek215. 

Također  je  u  Italiji  od  1975.  počela  izlaziti  „antimodernistička"  publikacija  ,,S1  si,  no  no",  koju  je 
izdavao  svećenik  Francesco  Putti.  Nesmiljeno  je  dokumentirala  crkvenu  odgovornost  za  koncilsko 
skretanje216.  Otpor  protiv  progresizma  počeo  se  širiti  čitavom  Europom. 


12.  „Slučaj  Lefebvre" 

Deset  godina  nakon  svršetka  Koncila  buknuo  je  tzv.  „slučaj  Lefebvre",  prema  imenu  francuskog 
nadbiskupa  koji  je  od  1974.  ušao  u  otvoreno  neslaganje  sa  Svetom  Stolicom  o  temi  nove  mise  i 
koncilskih  reforma217. 


R.  GRABER,  Sant'Atanasio  e  la  Chiesa  del  nostro  tempo,  tal.  prijevod,  Civilta,  Brescia,  1974.,  28,  79. 

209  Robert  Joseph  Dwyer  (1908.-1976.),  Amerikanac,  1932.  zaređen  za  svećenika,  od  1952.  biskup  Rena  u 
Nevadi,  a  od  1966.  do  1974.  nadbiskup  Portlanda  u  Oregonu. 

210  Tekst  pisma  naslovljenog  Una  cattedrale  devastata,  u:  „Si  si,  no  no",  3  (1978.)  2. 

211  R.  J.  DWYER,  Una  cattedrale  devastata,  3. 

212  Arrigo  Pintonello  (1908.-2001.),  zaređen  za  svećenika  1932.,  biskup  Theodosiopolisa  u  Arcadiji  od  1953. 

Vojni  ordinarij  u  Italiji  od  1953.  do  1966.,  nadbiskup  Terracine-Latine,  Priverna  i  Sezzea  od  1967.  do  1971.  Msgr. 
Pintonello  je  1975.  utemeljio  časopis  „Seminari  e  teologia"  koji  po  svom  programu  htio  „obuhvatit  odjek  boli, 
mogli  bismo  reći  pravoga  straha  tolikih  svećenika  i  laika  koji  se  brinu  za  sudbinu  na  koju  su  osuđena  sjemeništa  i 
redovnički  studentati"  („Seminari",  1  (1975.),  1).  Među  najaktivnijim  suradnicima  bio  je  don  Ennio  Innocenti 
(1932.);  od  1957.  svećenik  rimskog  klera,  pisac  i  novinar.  O  njemu  usp.  Don  Ennio  Innocenti.  La  figura,  l'opera, 
la  milizia,  biblioteca  Edizioni,  Rim,  2004. 

213  A.  PINTONELLO,  Lettera  agli  Ecc.mi  vescovi,  u:  „Seminari  e  Teologia",  3  (1977.),  1-4,  4. 

214  Louis  Coache  (1920.-1994.),  Francuz,  1943.  zaređen  za  svećenika,  župnik  Montjavoulta  (Oise),  1968. 
utemeljio  bilten  ,,Le  combat  de  la  foi"  za  obranu  vjere  protiv  novih  krivovjerja.  Centar  u  Flavignyju,  koji  je  vodio 
od  1971.,  prešao  je  u  vlasništvo  Svećeničkog  bratstva  sv.  Pija  X.,  msgr.  Lefebvrea.  Usp.  LOUIS  COACFIE,  Vers 
l'apostasie  generale,  La  Table  Ronde,  Pariz,  1969.;  Isti,  Les  batailles  du  combat  de  la  foi,  Editions  de  Chire, 
Chire-en-Montreuil,  1993. 

215  G.  DE  NANTES,  Liber  Accusationis,  tal.  prijevod,  Arti  Grafiche  Pedanesi,  Rim,  1973.;  usp.  DOMENICO  CELADA, 
De  Nantes  e  ii  Vaticano,  u:  „II  tempo",  7.  svibnja  1973. 

216  O  don  Francescu  Mariji  Puttiju  (1909.-1984.)  usp.  F.  SPADAFORA,  Araldo  della  fede  cattolica,  nacrt  rukopisa, 
Arti  Grafiche  G.  A.  D.  I.,  Rim,  1993. Treba  spomenuti  i  djelo  svećenika  don  Luigija  Ville,  utemeljitelja  časopisa 
„Chiesa  viva"  u  kojem  je  dokumentirao  zaprepašćujuću  povezanost  crkvenih  ljudi  s  masonerijom. 

217  Usp.  navedena  djela  C.  SICCARDDIJAi  B.  TISSIERA  DE  MALLERAISA  te  L.  PERINA,  L'affaire  Lefebvre. 


Msgr.  Charriere218,  fribourški  biskup,  6.  lipnja  1969.  ovlastio  je  msgr.  Lefebvrea  da  u  njegovu 
biskupskom  sjedištu  otvori  međunarodni  konvikt  Sv.  Pija  X.  Zbog  rastućeg  broja  zainteresiranih, 
francuski  je  biskup  kupio  drugu  kuću  u  Econu,  u  Valaisu,  koja  je  postala  obrazovnim  središtem 
Međunarodnog  svećeničkog  bratstva  Sv.  Pija  X.,  kanonski  uspostavljenog  1.  studenog  1970.  u 
Biskupiji  Lausanne-Genf-Fribourg.  Sedam  godina  nakon  svršetka  Koncila,  u  studenom  1972., 
nadbiskup  Lefebvre  je  u  govoru  u  Rennesu  prvi  put  izrekao  vrlo  negativan  sud  o  II.  vatikanskom 
koncilu219.  Sveta  Stolica  zabranila  mu  je  da  zaređuje  svoje  sjemeništarce,  usprkos  tomu  nadbiskup  je 
pred  mnoštvom  vjernika  iz  svih  dijelova  svijeta,  29.  lipnja  1976.  trinaestorici  svojih  sjemeništaraca 
podijelio  red  podđakonata,  a  drugoj  trinaestorici  svećenički  red.  Time  si  je  navukao  suspenziju  a 
divinis.  Susret  s  Pavlom  VI.,  11.  rujna  1976.  nije  donio  rješenje  problema. 

Kneginja  Elvina  Pallavicini220  pozvala  je  1977.  msgr.  Lefebvrea,  u  svoju  povijesnu  rimsku  palaču, 
da  iznese  razloge  za  svoje  stavove.  Predavanje  je  pobudilo  neočekivanu  znatiželju  i  privuklo 
pozornost  na  postojanje  rimskog  patricijata  i  plemstva,  još  uvijek  živog  i  borbenog,  čiji  je  pojam  bila 
kneginja  Pallavicini221.  Zahvaljujući  njenoj  jakoj  osobnosti  i  neovisnosti,  pritisak  na  nju  da  otkaže222 
predavanje  nije  polučio  uspjeh.  Uz  četiri  stotine  pozvanih  gostiju  u  Prijestolnoj  dvorani  na  Kvirinalu, 
okupilo  ih  se  još  isto  toliko  pred  dvoranom. 

Msgr.  Lefebvre  je  na  pomirljiv  način  u  svom  govoru  radije  postavio  pitanja,  negoli  dao  odgovore: 

„ Katoličku  crkvu  moguće  je  pojmiti  samo  kao  kontinuitet,  kao  tradiciju,  kao  nasljednicu  svoje 
prošlosti.  Neshvatljiva  je  Crkva  koja  prekida  sa  svojom  prošlošću,  sa  svojom  tradicijom,  i  upravo  zbog 
te  nemogućnosti,  da  si  predoćim  slićnu  stvar,  nalazim  se  u  jednoj  čudnoj  situaciji;  biskupa 
suspendiranog  jer  je  u  Švicarskoj  utemeljio  sjemenište  -  zakonito,  kanonski.  Sjemenište  koje  okuplja 
mnogo  zvanja.  Osam  godina  nakon  osnutka  već  imamo  brojne  kuće  u  SAD-u,  Kanadi,  Engleskoj, 
Francuskoj,  Švicarskoj,  Njemačkoj,  a  i  ovdje  u  Italiji,  u  Albanu.  Kako  je  moguće  da  dok  nastavljam 
činiti  isto  što  sam  činio  pedeset  godina  moga  života  uz  čestitke  i  ohrabrenja  papa,  osobito  pape  Pija 
XII.  koji  me  počastio  svojim  prijateljstvom,  da  se  sada  nalazim  u  takvom  stanju  da  me  se  smatra 
neprijateljem  Crkve?  Kako  je  to  moguće,  kako  se  to  može  shvatiti?  Imao  sam  priliku  reći  to  Papi,  11. 
rujna  na  zadnjoj  audijenciji.  Rekao  sam  mu:  'Ne  mogu  razumjeti  što  je  razlog  tomu  da  sam;  nakon  što 
sam  cijeli  svoj  život  obrazovao  sjemeništarce  kako  ih  sada  obrazujem,  prije  Koncila  imao  sve  počasti, 
osim  kardinalske,  a  da  sam  sada,  nakon  Koncila,  premda  činim  isto,  suspendiran  a  divinis,  skoro  pa 


218  Frangois  Charriere  (1893.-1976.),  Švicarac,  1917.  zaređen  za  svećenika,  od  1945.  do  1970.  biskup  Lausanne, 
Genfa  i  Fribourga,  zatim  biskup  u  miru. 

219  Usp.  M.  LEFEBVRE,  Un  eveque  parie.  Ecrits  et  allocutions,  Dominique  Martin  Morin,  Jarze,  1979.,  sv.  1, 171- 
203.  (tal.  prijevod,  Un  vescovo  parla,  Rusconi,  Milano,  1975.,  173-202).  Msgr.  Lefebvre  je  svoje  kritike  iznio 
susljedno  u  svojim  djelima  J'accuse  le  Concile,  Editions  Saint-Gabriel,  Martigny,  1976.  (tal.  prijevod,  cit.);  Lettre 
ouverte  aux  catholiques  perpiexes,  Albin  Michel,  Pariz,  1985.;  Ils  l'ont  decouronne,  Editions  Fideliter,  Escurolles, 
1987. 

220  Kneginja  Elvina  Pallavicini  (1914.-2004.),  nositeljica  brončane  medalje  za  hrabrost  zbog  svoga  zauzimanja  u 
korist  monarhističnih  partizana  u  vrijeme  njemačke  okupacije  Rima,  učinila  je  svoju  rimsku  palaču  na  Kvirinalu 
značajnim  stjecištem  crkvenog,  političkog  i  plemenitaškog  svijeta  glavnog  grada. 

221  Usp.  BENNY  LAI,  II  Vaticano  e  ii  patriziato,  u:  ,,La  Nazione"  (7.  lipnja  1977.)  i  istraživanje  EM  I  LIJ  E 
GRANZOTTO,  Tutti  i  nobili  di  Roma,  u:  „Panorama"  (14.  lipnja  1977.). 

222  U  napetim  danima  koji  su  prethodili  susretu,  među  ostalima,  intervenirali  su  vojvoda  Carlo  Colonna  sa  strane 
kralja  Humberta  II.,  msgr.  Andrea  Cordero  di  Montezemolo,  veliki  meštar  Malteškog  reda  Angelo  de  Mojana  i 
rimski  kardinal  vikar  Ugo  Poletti. 


smatran  raskolnikom,  gotovo  izopćen  kao  neprijatelj  Crkve.  Ne  vjerujem  da  je  nešto  slično  moguće  i 
shvatljivo.  Nešto  se  u  Crkvi  promijenilo,  nešto  su  promijenili  crkveni  ljudi  u  povijesti  Crkve"223. 

Msgr.Lefebvre  predstavljen  je  kao  „glava"  tradicionalista.  Zapravo,  on  je  bio  samo  najvidljiviji  i 
medijski  najistaknutiji  izraz  jedne  pojavnosti  koja  daleko  nadilazi  njegovu  osobu,  te  svoje  korijene  i 
prve  uzroke  ima  u  problemima  proizašlima  iz  Koncila  i  njegove  provedbe.  Otpor  protiv  provedbe 
kocilskih  reforma  proizašao  je  od  nižega  klera  i  vjernika,  kao  što  se  dogodilo  za  vrijeme  Francuske 
revolucije  kada  su  župnici  i  seljaci  pokrenuli  otpor  u  Vendeji,  i  antirevolucionarne  ustanke  u  Europi. 
Francuski  je  nadbiskup  bio  najpoznatiji,  ali  ne  i  jedini  predstavnik  jednog  širokog  i  razgrantog  pokreta 
otpora  koji  je  katkada,  nažalost,  završio  raskolom  ili  gubitkom  vjere. 


13.  „Talijanski  put"  prema  komunizmu 

U  Italiji  je  poslijekoncilsko  vrijeme  više  našlo  izraz  u  političkoj  akciji,  negoli  u  teološkoj  refleksiji. 
To  je  proizlazilo  iz  uloge  koju  je  na  poluotoku  Crkva  uvijek  imala  i  iz  posebnoga  političkog  senzibiliteta 
koji  je  Pavao  VI.  posjedovao  od  mladosti.  U  godinama  nakon  Koncila  se  kao  „religiozni  izbor" 
predstavljalo  nešto  što  je  b\\o  „politički  /zbor"  crkvenih  autoriteta,  i  što  je  svoje  središte  imalo  prije 
svega  u  stranci  katolika  na  vlasti. 

Modernistički  pokret  početkom  stoljeća  našao  je  na  osobit  način  svoj  izraz  u  Romolu  Murriju224, 
utemeljitelju  Democrazije  Cristiane;  na  njega  je  obratio  pozornost  komunistički  vođa  Antonio 
Gramsci  jer  je  u  njemu  otkrio  revolucionarni  potencijal225.  Modernistički  časopis  „Nova  et  Vetera" 
zastupao  je  mišljenje  kako  je  zadaća  kršćanstva  da  marksizmu  da  dušu226.  Giulio  Girardi,  jedan  od 
urednika  konstitucije  Gaudium  etspes,  autor  djela  izašlog  1966.,  Marksizam  i  kršćanstvo227,  i 
utemeljitelj  Kršćana  za  socijalizam,  predložio  je  za  vrijeme  nakon  Koncila  sintezu  tih  dviju  filozofija. 

Na  oprezniji  način,  ali  ipak  vođena  istim  uvjerenjem  da  marksizam  predstavlja  budućnost,  iste 
1966.  je  i  „Civilta  Cattolica"  pozvala  ,,s  jasnoćom  i  razboritošću"  na  „ulazak  u  rizik  koji  sa  sobom  nosi 
svaki  dijalog  između  katolika  i  komunista,  u  nadi  ako  ne  u  sigurnosti,  da  će  sjeme  bačeno  u  misli  i  srca 
jednoga  dana  donijeti  svoje  plodove"223. 

Od  rujna  1972.  Pavao  VI.  je  u  vrhu  Talijanske  biskupske  konferencije  imao  čovjeka  od  povjerenja 
u  osobi  tajnika,  nadbiskupa  Enrica  Bartolettija.  Bartoletti  je  učinio  „bitan  prinos  u  promjeni  strane 


M.  LEFEBVRE,  La  Chiesa  dopo  ii  Concilio,  Fraternita  San  Pio  X,  Rim,  1977.,  4.  Iste  se  godine  msgr.  Lefebvre 
izrazio  radikalnije  u:  Le  coup  de  maitre  de  Satan.  Econe  face  a  la  persecution,  Editions  Saint-Gabriel,  Martigny, 
1977. 

224  Romolo  Murri  (1870.-1944.),  utemeljitelj  Democrazije  Cristiane,  izopćio  ga  je  1909.  sv.  Pio  X.  Poput  mnogih 
modernista  pristajao  je  uz  fašizam,  ali  se  kratko  prije  svoje  smrti  vratio  u  krilo  Crkve.  O  njemu  usp.  glas  M. 
GUASCA,  u:  DSMCI  II,  414-442,  s  bibliografijom;  Isti,  Romolo  Murri  e  ii  modernismo,  Cinque  Lune,  Rim,  1968. 

225  „Demokratski  katolicizam  je  ostvario  ono  što  nisu  mogli  komunisti ;  on  ujedinjuje,  uređuje,  oživljuje  i  ubija  se 
(...)  Pučki  demokrati  stoje  uz  socijaliste  kao  Kerensky  uz  Lenjina"  (A.  GRAMSCI,  I  popolari,  u:  „L'Ordine  Nuovo", 
24,  1.  studenog  1919.,  kasnije  u  Ordine  Nuovo  1919.-1920.,  Einaudi,  Torino,  1954.,  286). 

226  Usp.  DANIELA  SARESELLA,  Modernismo,  Editrice  Bibliografica,  Milano,  1995.,  80. 

227  G.  GIRARDI,  Marxismo  e  Cristianesimo,  Cittadella,  Assisi,  1966. 

228  GIUSEPPE  DE  ROSA  SI,  Cattolici  e  communisti  oggi  in  Italia,  u:  „Civilta  Cattolica"  2782  (1966.),  305-314,  312. 
Usp.  opsežnu  studiju:  Isti,  Chiesa  e  comunismo  in  Italia,  Coines,  Rim,  1970. 


talijanske  Crkve  nakon  Koncila"229,  napisao  je  njegov  bliski  suradnik,  Bartolomeo  Sorge.  Sjeća  se  kako 
je  svaki  put  kad  ga  je  išao  posjetiti,  „susreo  neke  od  najpoznatijih  katoličkih  prosvjednika  koji  su  izlazili 
od  njega!"230  Za  vrijeme  dok  je  Bartoletti  bio  tajnikom,  katolici  su  izgubili  referendum  o  razvodu  (oko 
čega  se  tajnik  CEI-a  nije  htio  angažirati),  podupirao  se  rast  i  jačanje  PCI-a  [Talijanska  komunistička 
partija],  tradicionalna  katolička  udruženja  su  se  raspuštala.  Talijanska  katolička  akcija  je  sa  3.600.000 
upisanih  članova  1963.,  spala  na  1.600.000  članova  1969.  god.  Pod  novim  generalnim  predsjednikom 
udurženja,  Vittoriom  Bacheletom231,  prema  o.  Martini,  dogodila  se  „prava  demobilizacija 
kompleksnog  središnjeg  aparata  koji  je  uspostavio  Gedda"232.  Deset  godina  kasnije  broj  učlanjenih  je 
iznosio  800. 000233,  dok  se  broj  katoličkih  disidenata  umnožio234. 

Relativistički  mentalitet  osuđen  1960.  u  Pismu  talijanskog  episkopata  o  laicizmu235,  nakon  Koncila 
je  progresivno  prodirao  u  talijansko  društvo.  Razvod  je  uveden  1.  prosinca  1970.  i  potvrđen 
referendumom  12.  svibnja  1974.  god.  Razvod  je  slijedilo  novo  obiteljsko  pravo  koje  je  preuzelo 
zahtjeve  libertarnog  i  egalitarnog  feminizma  u  pravni  poredak.  Komentirajući  rezultate  referenduma 
od  12.  svibnja,  o.  Giacomo  Martina  je  svojim  studentima  na  Gregorijani  rekao  bez  oklijevanja  da  se 
radi  o  „jednom  od  zadnjih  čina  (ne  posljednjem!)"  jednog  „nepovratnog  procesa"  sekularizacije  koji  je 
u  tijeku  od  Francuske  revolucije236.  Isusovački  povjesničar  bio  je  poput  mnogih  zagovornika  katoličkog 
svijeta  uvjeren  da  povijest  slijedi  svoj  nezaustavljivi  tijek,  kojem  treba  pomoći  „jer  predstavlja  prijelaz 
od  uglavnom  sociologijske  prema  osobnoj  vjeri".  To  je  bio  „odrasli  katolicizam"  koji  je  zahtijevao  da  se 
u  svjetlu  Koncila  iznova  pročitaju  imanentni  zahtjevi  modernizma. 

U  toj  klimi  relativizma  i  laicizma  tajnik  PCI-a,  Enrico  Berlinguer,  predložio  je  „povijesni 
kompromis"  između  katolika  i  komunista.  Između  1974.  i  1976.  bile  su  godine  najvećeg  izbornog 
uspjeha  PCI-a237.Nakon  političkih  izbora  1976.  počeo  je  niz  vlada  „nacionalne  solidarnosti"  pod 
vodstvom  Giulija  Andreottija  i  s  odlučujućom  potporom  PCI-a  Enrica  Berlinguera238.  Glavni  cilj  bio  je 
ulazak  komunista  u  demokršćansku  vladu.  Tako  bi  Italija  bila  prva  zemlja  u  svijetu,  nakon  pada 
čileanskog  eksperimenta,  u  kojoj  bi  komunizam  na  demokratski  način  osvojio  vlast.  Čovjek  izabran  da 
provede  tu  delikatnu  operaciju  bio  je  predsjednik  DC-a,  Aldo  Moro  koji  je  u  zadnjem  političkom 


B.  SORGE  SI,  La  traversata.  La  Chiesa  dal  Concilio  Vaticano  II  ad  oggi,  Mondadori,  Milano,  2010.,  126,  i 
općenitije,  126-133. 

230  Nav.  dj.,  130. 

231  Vittorio  Bachelet  (1926.-1980.),  profesor  javnog  ekonomskog  prava  na  Rimskom  sveučilištu,  od  1964.  do 
1973.  predsjednik  Katoličke  akcije.  Dok  je  12.  veljače  1980.  razgovarao  sa  svojom  asistenticom  Rosy  Bindi, 
ubijen  je  po  zapovijedi  Crvenih  brigada  u  atriju  Fakulteta  političkih  znanosti. 

232  G.  MARTINA,  La  Chiesa  in  Italia,  149. 

233  Usp.  A.  TORNIELLI,  Paolo  VI,  529. 

234  U  knjizi  D.  SARESELLA,  Dal  Concilio  alla  contestazione.  Riviste  cattoliche  negli  anni  del  cambiamento  (1958.- 
1968.)  (Morcelliana,  Brescia,  2005.)  nalazi  se  detaljna  rekonstrukcija  debate  koju  su  vodili  talijanski  časopisi 
katoličkih  „disidenata"  u  godinama  Koncila,  kao  i  neposredno  nakon  njega. 

235  II  laicismo.  Lettera  dell'episcopato  italiano  al  clero,  25.  ožujka  1960.,  br.  3,  u  Enchiridion  della  Conferenza 
episcopale  italiana.  Decreti,  dichiarazioni,  documenti  pastorali  per  la  Chiesa  italiana,  sv.  I;  1954.-1972.,  EDB, 
Bologna,  1985.,  76-95.  Za  vrijeme  šestog  susreta  CEI-a,  u  listopadu  1959.  odlučeno  je  da  će  se  napisati  to  pismo. 

236  Usp.  G.  MARTINA,  La  Chiesa  in  Italia,  183. 

237  Brojni  katolički  kandidati  su  se  predstavili  na  komunističkim  listama.  „Ako  je  razlog  za  skandal  izbor  nekoga 
tko  se  kandidira  na  listama  Komunističke  partije  -  rekao  je  prof.  Pietro  Scoppola  u  članku  za  „II  Popolo",  21. 
svibnja  1976.  -  osuda  bi  bila  još  veći  razlog  za  skandal"  (cit.  kod  S.  MAGISTER,  La  politica  vaticana  e  l'ltalia, 

481). 

238  Usp.  ARTURO  GISMONDI,  Alle  soglie  del potere.  Storia  e  cronaca  della  solidarieta  nazionale,  1976-1979, 
Sugarco,  Rim,  1987. 


govoru,  28.  veljače  1978.,  nastojao  uvjeriti  demokršćanske  senatore  i  zastupnike  u  nužnost  saveza  s 
komunistima239. 

Na  dan  kada  se  trebalo  održati  glasovanje  o  povjerenju  vladi  Giulija  Andreottija,  16.  ožujka  1978., 
Crvene  su  brigade  uz  vanjsku  potporu  PCI-a,  u  Ulici  Fani  u  Rimu  otele  Alda  Mora  i  iz  zasjede  ubili 
petoricu  njegovih  pratitelja240.  Pavao  VI.  bio  je  potresen.  Sljedećega  je  dana  preko  priopćenja 
Državnog  tajništva  obznanio  da  nudi  svoju  svekoliku  moralnu  i  materijalnu  pomoć,  kako  bi  spasio 
život  predsjednika  DC-a,  svog  prijatelja  od  mladosti241.  Sveta  je  Stolica  prikupila  ogromnu  sumu  novca 
i  uzalud  pokušavala  konkretno  intervenirati  da  spasi  taočev  život.  Papa  je  22.  travnja  napisao 
otvoreno  pismo  „ ljudima  Crvenih  brigada ",  kako  je  nazvao  teroriste  iz  Ulice  Fani,  i  na  koljenim  ih 
molio  da  bezuvjetno  puste  Alda  Mora,  „ne  toliko  zbog  moga  poniznog  i  osjećajnog  zagovora,  već 
zbog  njegova  dostojanstva  kao  brata,  iz  humanosti"242 .  Iskreni  apel  ostao  je  neuslišan.  Beživotno 
tijelo  predsjednika  demokršćana  pronađeno  je  9.  svibnja  u  prtljažniku  jednog  Renaulta,  u  Ulici 
Caietani  nekoliko  metara  od  sjedišta  PCI-a  i  DC-a.  Bio  je  to,  prema  sjećanju  tajnika  Pavla  VI.,  msgr. 
Macchija,  „smrtni  udarac  koji  je  pogodio  njegovu  osobu,  već  oslabljenu  bolešću  i  uznapredovalom 
dobi"2*3. 

Zadušnici  u  Bazilici  Sv.  Ivana  Lateranskog  koju  je  služio  kardinal  vikar  Ugo  Poletti244,  nazočio  je 
Papa  i  održao  govor  koji  je  zvučao  kao  predbacivanje  Bogu  što  nije  uslišio  njegovu  molbu  za  spas  Alda 
Mora245.  Tragični  događaj  duboko  je  pogodio  Pavla  VI.  ubrzavši  pad  njegovih  snaga. 


14.  Bliži  i  daljnji  uzroci  „svijeta  u  razvalinama" 

Dok  je  sovjetski  imperijalizam  bacao  svoju  sjenu  nad  svijetom,  Aleksandar  Solženjicin  je  u  lipnju 
1978.  održao  na  Harvardu  govor  dostojan  pamćenja,  naslovljen  Svijet  u  razvalinama246,  u  kojem  je 
osudio  povlačenje  Zapada  pred  „realnim  socijalizmom".  Ruski  disident  uočio  je  temeljnu  zabludu  u 
„svjetonazoru  dominantnom  na  Zapadu  koji  je  nastao  u  doba  renesanse,  a  koji  je  od  vremena 
prosvjetiteljstva  poprimio  političke  oblike  i  čini  temelj  svih  znanosti  o  državi  i  društvu;  mogao  bi  se 
nazvati  racionalističkim  humanizmom  ili  humanističkom  autonomijom,  ukoliko  proklamira  i 


Usp.  FRANCESO  DAMATO,  L'ultimo  discorso  sui  rapporti  col  Pci,  u  „II  Giornale",  10.  svibnja  1978. 

240  U  skupini  brigadista  koji  su  bili  u  Ulici  Fani,  bio  je  Alessio  Casimirri,  sin  dvoje  vatikanskih  građana  (otac  je  bio 
zamjenik  direktora  vatikanskoga  tisovnog  ureda)  čiji  je  brak  sklopio  tadašnji  supstitut  Državnog  tajništva,  msgr. 
Montini.  Alessio  Casimirri  je  uspio  zajedno  sa  svojom  ženom  Danielom  Algranati  zamesti  tragove  i  otići  u 
inozemstvo  (usp.  A.  TORNIELLI,  Paolo  VI,  610-613). 

241  Vidi:  A.  TORNIELLI,  Paolo  VI,  596-613;  GIULLIANO  FERRARA,  L'Affalre  Moro  e  ii  gloco  delle  coincidenze 
simboliche  incrociate.  L'addio  alla  Reppubbllca  di  Montini  e  alla  pieta  laica  e  cattolica,  u:  „II  Foglio",  10.  svibnja 
2008. 

242  PAOLO  VI,  Lettera  del  22  aprile  alle  Brigate  Rosse,  u  Insegnamenti,  sv.  XVI  (1978.),  298-299.  Morova  supruga 
nije  odobrila  apel  Pavla  VI.  koji  je  opisala  kao  „pojedinačnu  inicijativu",  odbila  je  sudjelovati  na  zadušnici  u 
Bazilici  Sv.  Ivana  na  Lateranu. 

243  Paolo  VI  e  la  tragedla  dl  Aldo  Moro:  55  giornl  dl  ansia,  tentativi,  speranze  e  assurda  crudelta,  ur.  PASQUALE 
MACCFII,  predgovor  kard.  Agostina  Casarolija,  Rusconi,  Milano,  1998.,  44. 

244  Ugo  Poletti  (1914.-1997.),  zaređen  za  svećenika  1938.,  od  1958.  pomoćni  biskup  Novare,  od  1967.  nadbiskup 
Spoleta,  pomoćnim  biskupom  Rima  postao  je  1969.,  generalni  vikar  Rima  i  kardinal  od  1973. 

245  Papina  molitva  za  Alda  Mora  u  Insegnamenti,  sv.  XVI  (1978.)  362-373. 

246  ALEXANDER  SOLŽENICYN,  Un  mondo  infratumi.  Discorso  di  Harvvard,  tal  prijevod,  La  časa  di  Matriona, 
Milano,  1978. 


promovira  čovjekovu  autonomiju  od  bilo  kakve  više  sile.  Ili  još-  i  drugačije  -  antropocentrizmom, 
idejom  o  čovjeku  kao  središtu  svega  što  postoji "247.  Takvo  shvaćanje  prema  Solženjicinu: 

„ postavilo  je  u  bazu  modernog  zapadnog  društva  opasnu  tendenciju  da  se  klanja  pred  čovjekom  i 
njegovim  materijalnim  potrebama.  Osim  fizičkog  blagostanja  i  gomilanja  materijalnih  dobara ,  državni 
sustavi  i  društvene  strukture  nisu  uzele  u  razmatranje  sve  druge  vlastitosti,  sve  druge  čovjekove 
potrebe  koje  su  uzvišenije  i  manje  elementarne,  kao  da  čovjek  svom  životu  ne  može  dati  nikakav 
plemenitiji  smisao.  Tako  su  u  tim  strukturama  ostavljeni  opasni  prazni  prostori  kroz  koje  danas 
prodiru  strujanja  zla  u  svim  smjerovima "248. 

Komunizam  prema  Solženjicinu  predstavlja  najradikalniji  i  najkoherentniji  oblik  modernog 
humanizma,  „tako  da  je  Karl  Marx  (1884.)  mogao  reći:  komunizam  je  naturalizirani  humanizam"249. 

Također  je  dodao: 

„Ako  se  komunistički  sustav  mogao  zadržati  i  učvrstiti,  to  je  upravo  zbog  uporne  i  masivne 
potpore  zapadnih  intelektualaca  koji  nisu  vidjeli  njegovu  izopačenost  ili  su  se,  kad  je  nisu  mogli  ne 
zamijetiti,  svakako  trudili  da  je  opravdaju.  I  danas  je  isto:  kod  nas  na  Istoku  je  komunizam  pretrpio,  s 
ideološkog  gledišta,  potpunu  propast,  njegova  je  vrijednost  na  nuli  ili  još  manje;  zapadni  su 
intelektualci  ti  koje  on  privlači  u  velikoj  mjeri  i  koji  ga  simpatiziraju.  To  je  ono  što  zapadu  čini 
neusporedivo  teškim  suočiti  se  s  Istokom"250. 

Put  koji  je  protekao  od  humanizma  renesanse  prema  ruskom  je  piscu  uzrok  za  gubitak 
unutarnjosti  suvremenog  čovjeka: 

„Na  Istoku  ju  je  zgazio  bazar  partije,  a  na  Zapadu  trgovački  sajam.  Ono  što  kod  suvremene  krize 
plaši  nije  toliko  raskol  svijeta,  nego  činjenica  što  glavne  razvaline  boluju  od  slične  bolesti.  Ako  bi 
čovjek  bio  rođen  samo  za  sreću,  kako  to  zastupa  humanizam,  ne  bi  bio  rođen  za  smrt.  No,  budući  da 
je  njegovo  tijelo  osuđeno  na  smrt,  njegova  zadaća  na  zemlji  može  biti  samo  duhovna;  ne  utapanje  u 
svakodnevici,  ne  traženje  boljih  načina  stjecanja,  a  zatim  i  bezbrižnog  rasipanja,  materijalnih  dobara, 
nego  ispunjavanje  čvrste  i  stalne  dužnosti,  tako  da  cijeli  put  našega  života  postane  iskustvom 
prvenstveno  ćudoredne  askeze,  tako  da  na  kraju  našega  puta  budemo  uzvišenija  stvorenja,  nego  kad 
smo  krenuli.  Neizbježno  moramo  revidirati  općenito  prihvaćenu  ljestvicu  vrijednosti  i  začuditi  se  nad 
njezinom  neprikladnošću  i  nepravilnošću"251. 

Solženjicinov  govor  komentirao  se  u  cijelom  svijetu.  Ono  što  je  pogodilo  pažljivije  promatrače, 
poput  Eugenija  Cortija252,  bila  je  činjenica  da  kršćani,  prije  svega  katolici,  nisu  u  govoru  odmah  otkrili 
analogiju  s  povijesnom  koncepcijom  koja  je  bila  karakteristična  za  njih  dok  katolička  kultura  još  nije 


Nav.  dj.,  25. 

248  Nav.  dj.,  25-26. 

249  Nav.  dj.,  27.  Iscrpnu  analizu  komunističkog  sustava  na  ovoj  liniji  iznio  je  tih  godina  IGOR  ŠAFAREVIČ,  u:  II 
socialismo  come  fenomeno  storico  mondiale,  La  časa  di  Matrona,  Milano,  1980.,  s  popratnom  riječi  A. 
Solženjicina. 

250  A.  SOLŽENICYN,  28. 

251  Nav.  dj.,  29. 

252  Usp.  EUGENIO  CORTI,  II fumo  nel  Tempio,  Ares,  Milano,  1997.,  130.  Među  djelima  Eugenija  Cortija  (1921.) 
najpoznatije  i  najraširenije  je  II  cavallo  rosso  (Ares,  Milano,  1972.-1983.).  Osim  II  fumo  nel  Tempio,  o  krizi 
katoličkog  svijeta  u  poslijekoncilskom  razdoblju  usp.  Le  responsabilita  della  cultura  occidentale  nelle  grandi 
stragi  del  nostro  secolo,  Mimep-Docete,  Milano,  1998. 


bila  ušla  u  stanje  aktualne  konfuzije;  povijesnog  gledišta  koje  početak  dekristijanizacije  društva  vidi  u 
prijelazu  od  srednjovjekovne  teocentričnosti  k  modernom  antropocentrizmu  i  imanentizmu. 


Plinio  Correa  de  Oliveira  prikazao  je  1959.  širu  sliku  toga  procesa  dekristijanizacije  društva  u 
svojoj  knjizi  Revolucija  i  kontrarevolucija.  Za  razliku  od  ruskog  disidenta,  djelo  brazilskog  mislitelja 
nadahnuto  je  nadnaravnom  nadom  onoga  koji  vjeruje  u  neuništivu  snagu  Katoličke  crkve.  Knjiga 
završava  jednim  hommageom  djetinje  odanosti  upravljenom  upravo  izabranom  papi  Ivanu  XXIII.,  kao 
i  izrazom  apsolutna  pouzdanja  u  trijumf  Bezgrješnog  Srca  koji  je  Gospa  najavila  u  Fatimi.  U  dodatku 
novog  izdanja  toga  djela  koje  je  u  Italiji  objavljeno  1977.,  brazilski  autor  koji  je  trideset  i  pet  godina 
ranije  osudio  prodor  liturgijskih  zabluda  u  Katoličkoj  akciji,  uočio  je  u  povijesnim  događajima 
vlastitoga  vremena  razvoj  i  plodove  onih  zabluda  koje  datiraju  do  krize  modernizma  početkom 
stoljeća. 

Plinio  Correa  de  Oliveira  nije  svoja  promišljanja  iznosio  s  pozicije  teologa,  nego  laika,  filozofa, 
povjesničara  i  aktivista.  Ne  na  teološkom  sadržaju  koncilskih  dokumenata,  nego  na  stvarnosti 
činjenica  i  njihovih  povijesnih  posljedica  temelji  svoju  osudu  „zagonetne,  uznemirujuće  i  zastrašujuće, 
apokaliptično  tragične  šutnje  o  komunizmu"25 3. 

„Ovaj  koncil  -  napisao  je  -  htio  je  biti  pastoralni,  a  ne  dogmatski.  Zapravo,  nema  nikakvo 
dogmatsko  značenje.  No,  njegov  propust  glede  komunizma  mogao  bi  učiniti  da  u  povijest  uđe  kao 
apastoralni  koncil  par  excellence.  Sa  svojim  posadašnjenim  taktikama  -  najmanje  što  se  može  reći  je 
da  su  sporne  kako  teorijski  tako  i  praktično254  -  II.  vatikanski  koncil  je,  takorekuć,  pokušao  rastjerati 
pčele,  ose  i  ptice  grabljivice.  Njegova  šutnja  o  komunizmu  je  ostavila  vukovima  svu  slobodu.  Posao 
koji  je  napravio  Koncil  ne  može  se  opisati  kao  zaista  pastoralan,  niti  u  povijesti,  niti  u  Knjizi  života." 

„Teško  je  to  reći,  ali  činjenice  evidentno  pokazuju  da  je  II.  vatikanski  koncil  bio  u  tom  smislu  jedna 
od  većih,  ako  ne  i  najveća  nesreća  u  crkvenoj  povijesti.  Od  njega  je  u  Crkvu  u  nezamislivoj  mjeri  prodro 
'dim  Sotonin'  koji  se  strašnom  snagom  širenja  plina  sve  više  širi.  Na  sablazan  nebrojenih  duša  mistično 
Tijelo  Kristovo  ušio  je  u  jedan  zlokobni  proces  koji  se  može  nazvati  samorazaranjem.  "25S 


15.  Dvadeset  godina  povijesti  Crkve 

Vladajuća  stranka  katolika  htjela  je  1978.  pod  svaku  cijenu  izbjeći  raspravu  o  pobačaju,  odričući 
se  svakog  oblika  suprotstavljanja  u  parlamentu  i  nastojeći  spriječiti  novi  referendum  u  zemlji.  U 
Gazzetti  Ufficiale  pojavio  se  22.  svibnja  zakon  194  koji  dopušta  pobačaj  s  potpisom  svih 


253  Ovaj  sud  je  iznio  u  Dodatku  knjizi  iz  1977.,  PLINIO  CORREA  DE  OLIVEIRA,  Rivoluzione  e  Contro-Rivoluzione, 
168. 

254  Kasnije  će  Plinio  Correa  de  Oliveira  još  otvorenije  izraziti  svoju  ocjenu  na  teorijskoj  razini,  tvrdeći  da  se  u 
nekim  koncilskim  dokumentima  može  ustanoviti  disonancija  prema  tradicionalnom  nauku  (usp.  A-IPCO,  susret 
22.  lipnja  1984.)  i  čak  izvjesna  sustavna  dvosmislenost,  nespojiva  s  punim  pravovjerjem  (usp.  A-IPCO,  sastanak 
20.  kolovoza  1980.). 

255  P.  CORREA  DE  OLIVEIRA,  Rivoluzione  e  Contro-Rivoluzione,  168-169.  Plinio  Correa  de  Oliveira  ponovio  je  taj 
sud  u  Autoritratto  filosofico,  1976.  objavljenom  u  Rivoluzione  e  Contro-Rivoluzione,  365-426,  388.  Najednom 
sastanku,  17.  svibnja  1989.  izjavio  je:  „Kad  sam  u  zadnjem  dijelu  Revolucije  i  kontrarevolucije  napisao  da  je  II. 
vatikanski  koncil  bio  najveća  nesreća  u  cijeloj  povijesti  Crkve,  ustvrdio  sam  nešto  što  bih  danas  još  energičnije 
naglasio"  (A-IPCO,  17.  svibnja  1989.). 


demokršćanskih  zastupnika256,  počevši  od  predsjednika  Republike  Giovannija  Leonea  do  premijera 
Giulija  Andreottija257.  Prema  jednom  potpisniku  zakona,  ministrici  Tini  Anselmi,  Pavao  VI.  je  ohrabrio 
demokršćanske  ministre  da  ne  odstupe  i  da  ostanu  u  službi,  također  ako  budu  morali  potpisati  taj 
zakon258. 

Na  svetkovinu  sv.  Petra  i  Pavla,  29.  lipnja  1978.  Papa  je  na  svojoj  zadnjoj  javnoj  celebraciji  za 
vrijeme  mise  u  vatikanskoj  bazilici,  vidljivo  ispaćen,  iznio  pravu  bilancu  svoga  petnaestogodišnjeg 
pontifikata. 

Pavao  VI.  je  u  svojoj  propovijedi  prošao  cijelo  razdoblje  za  koje„A/om  je  Gospodin  povjerio  svoju 
Crkvu"  tijekom  kojeg  se  „ prirodni  tijek  Našega  života  bliži  večeri".  U  tom  je  pregledu  stari  papa  kao 
„ značajan  čin"  svoga  Učiteljstva  spomenuo  ispovijest  vjere  koju  je  deset  godina  ranije,  30.  lipnja 
1968.  svečano  navijestio  kao„Credo  naroda  Božjega",  u  trenutku  kada  se  činilo  da  su  „ olaki 
doktrinalni  eksperimenti  potresli  sigurnost  mnogih  svećenika  i  vjernika"  i  uputio  „tužan,  ali  čvrst"  apel 
„svima  koji  druge  vuku  svojom  riječi,  pismom,  ponašanjem  na  puteve  osobnih  mišljenja,  a  onda  na 
puteve  hereze  i  raskola,  dezorijentirajući  savjesti  pojedinaca  i  čitave  zajednice  „Očinski  vam  se 
obraćamo  -  dovršio  je  -  čuvajte  se  toga  da  nadalje  uznemirujete  Crkvu;  trenutak  istine  je  došao  i 
potrebno  je  da  svatko  prizna  vlastitu  odgovornost  pred  odlukama  koje  služe  tomu  da  se  očuva  vjera, 
zajedničko  blago  koje  je  Krist,  koji  je  Stijena,  povjerio  Petru,  namjesniku  stijene  fVicarius  Petraej  kako 
ga  je  nazvao  sv.  Bonaventura"259. 

U  tim  se  riječima  pojavila  istina  koju  zbivanja  nisu  mogla  pobijediti:  Petrova  stijena,  zahvaljujući 
svom  primatu  i  nezabludivosti  svoga  Učiteljstva,  čini  fundament  na  kojem  je  Isus  Krist  sazdao  svoju 
Crkvu  i  na  kojoj  stijeni  će  po  Božjem  obećanju  čvrsto  ostati  do  kraja  vremena.  „Ti  si  Petar-Stijena  i  na 
toj  stijeni  sagradit  ću  Crkvu  svoju  (...)  Tebi  ću  dati  ključeve  kraljevstva  nebeskoga"  ( Mt  16,  18-19).  Te 
riječi  iz  Evanđelja,  tako  bogate  nadnaravnom  nadom,  sjajile  su  na  zlatnom  mozaiku  kupole  Sv.  Petra 
iznad  koncilskih  otaca  za  vrijeme  cijelog  II.  vatikanskog  koncila.  Izražavaju  neprolaznu  istinu:  pape  kao 
privatne  osobe  prolaze,  ali  ustanova  papinstva  preživljava  svaku  oluju  sažimajući  i  koncentrirajući  u 
sebi  Crkvu,  otajstveno  Tijelo  Kristovo. 

Sredinom  srpnja  Pavao  VI.  je  napustio  Rim  da  bi  otputovao  u  svoju  ljetnu  rezidenciju  Castel 
Gandolfo.  Njegov  je  kraj  došao  nenadano.  Koncilski  papa  umro  je  6.  kolovoza  1978.  u  21.40  u  istoj 
papinskoj  vili  u  kojoj  je  umro  i  Pio  XII.,  9.  listopada  1958. god. 260  Otada  je  prošlo  dvadeset  godina 
povijesti  Crkve. 


256  Vidi:  GIAMBATTISTA  SCIRE,  L'aborto  in  Italia.  Storia  di  una  legge,  Bruno  Mondadori,  Milano,  2008.;  GIULIA 
GALEOTTI,  Storia  dell'aborto,  II  Mulino,  Bologna,  2004. 

257  Usp.  „Gazzetta  ufficiale  della  Repubblica  Italiana",  god.  119,  br.  140,  22.  svibnja  1978.,  3646.  „Postavio  sam 
si  problem  protupotpisa  toga  zakona  (to  je  napravio  i  Leone),  ali  da  sam  odbio,  ne  bismo  samo  izazvali  krizu 
nakon  što  smo  tek  počeli  zatvarati  pukotine,  nego  DC  ne  bi  samo  pretrpio  zakon  o  pobačaju,  već  bi  izgubio  i 
predsjedništvo,  a  to  bi  bilo  zaista  puno  gore"  (G.  ANDREOTTI,  Diari  1976-1979:  gli  anni  della  solidarieta,  Rizzoli, 
Milano,  1981.,  73). 

258  ,,La  Gazzetta  del  Mezzogiorno",  30.  kolovoza  1994.,  cit.  u  ALFREDO  MANTOVANO,  La  Democrazia  cristiana  e 
l'aborto:  perche  fu „vero  tradimento",  u:  „Cristianita",  232-233  (1994.),  13-15,  13. 

259  PAOLO  VI,  Insegnamenti,  sv.  XVI  (1978),  519-525. 

260  Bilo  je  bezbroj  izraza  sućuti  nakon  smrti  Pavla  VI.  Među  svima  ističemo  posebno  riječi  bivšeg  velikog  meštra 
Lože  Velikog  orijenta  Italije,  Giordana  Gamberinija:  „Ovo  je  prvi  put  u  povijesti  modeme  masonerije  da  poglavar 
najveće  zapadne  religije  nije  umro  u  stanju  neprijateljstva  prema  slobodnim  zidarima.  Također,  prvi  put  u 
povijesti  masoni  mogu  iskazati  počast  na  grobu  jednog  pape  bez  dvosmislenosti  ili  proturječja"  („Rivista 
Massonica",  5-6  (1978.),  290). 


ZAKLJUČAK 


Od  smrti  Pavla  VI.  proteklo  je  više  od  trideset  godina,  što  je  minimalni  povijesni  odmak  da 
dopusti  povjesničaru  objektivno  vrjednovati  događaje  svoga  vremena.  Što  se  otada  dogodilo  nije 
povijest,  nego  kronika  dramatične  epohe  u  kojoj  živimo.  Usprkos  pozitivnim  klicama  preporoda  koje 
smo  mogli  zamijetiti  u  zadnje  vrijeme,  kriza  Crkve  u  zadnjih  trideset  godina  nije  prestala;  ne  može  ni 
prestati  dok  se  ne  ukone  duboki  razlozi  krize. 

Neka  mi  na  kraju  ove  knjige  bude  dopušteno  obratiti  se  s  poštovanjem  Njegovoj  Svetosti 
Benediktu  XVI.  u  kojem  prepoznajem  Nasljednika  Petrova,  uz  kojega  osjećam  nerazrješivu 
povezanost  te  mu  iskazujem  svoju  duboku  zahvalnost  što  je  otvorio  vrata  ozbiljnoj  debati  o  II. 
vatikanskom  koncilu.  Ponavljam  da  ovoj  debati  želim  pridonijeti  ne  kao  teolog,  nego  kao  povjesničar, 
pridružujući  se,  pak,  onim  teolozima  koji  s  poštovanjem  i  sinovski  mole  Namjesnika  Kristova  na  zemlji 
da  potakne  produbljeno  istraživanje  II.  vatikanskog  koncila,  u  svoj  kompleksnosti  i  širini,  kako  bi  se 
provjerio  njegov  kontinuitet  s  dvadeset  prethodnih  koncila  i  da  se  rasprše  sjene  i  sumnje  zbog  kojih 
gotovo  pola  stoljeća  Crkva  pati  -  u  uvjerenju  da  je  vrata  paklena  neće  nadvladati  (Mt,  16,18). 


